n vedere datoria pe 
care omenirea şi civilizaţia 
i-o impun. Primirea ce i-a 
făcut-o populația este o do- 
Paza strălucită de purtarea 
ei“. 

În volumul aceloraşi cunos- 
cuţi istorici, Mircea Muşat și 
Ion Ardeleanu, întilnim şi 
aceste opinii, de bună seamă 
întemeiate : „Celor care in- 
cearcă ` să afirme că armata 
română a fost aceea care a 
jefuit Budapesta și a instau- 
rat horthysmul în Ungaria le 
semnalăm raportul diploma- 
tului francez Henri Cambou 
aflat în miezul acestor eveni- 
mente : «În ceea ce priveste 
guvernele, n-au fost nici sta- 
bilite, nici înlocuite, nici ares- 
tate de trupele române» (...). 
Numeroase scrisori de mulțu- 
mire au fost adresate arma- 
tei române de conducerile 
unor instituții centrale, pri- 
mării, fabrici, numeroşi cetă- 
ţeni au publicat în presă ar- 
ticole şi ştiri care consemnau 
între altele comportarea osta- 
şilor români în război“. Din- 
tre aceste dovezi, semnalăm 


o clipădi 


un articol publicat în ziarul 
budapestan „Nemzeti Ujsag“, 
la 2 octombrie 1919: Co- 


mandamentul militar român, 
in ceasurile cele mai critice, 
cu o rivnă ce merită toată 
lauda şi cu un umanism 
nobil, s-a grăbit să vie în 
ajutorul capitalei înfometate“. 

În sfirsit. la 13 noiembrie 
1919 se hotărăşte retragerea 
trupelor române. Generalul 
Moşoiu declara în acele zile 
ziarului „Le Figaro“ : „Am în- 
deplinit singuri intreaga dato- 
rie. Ocupaţiunea ne costă 
scump si ea ne întirzie demo- 
bilizarea oamenilor. Să ia alţii 
locul nostru dacă doresc aceas- 
ta — vom fi încintati. Oficial, 
guvernul ungar reclamă eva- 
cuarea teritoriului. Oficios. el 
ne roagă să nu plecăm. Cum 
vroiți să facă fată acest gu- 
vern fără poliție și armată ?“ 

La finele lunii martie 1920, 
după o retragere treptată. tru- 
pele române se aflau la est de 
granita româno-ungară. aşa 
cum fusese ea stabilită de că- 
tre Conferința de Pace si cum 
o reclamau drepturile istorice. 


5a mâni. Anul 
E 1920 debuta cu 
ştirea de buni auguri, pe care o 
reproducem după „Telegraful 
Român“ din Sibiu. numărul 
din 9/22 ianuarie: „Sub con- 


ducerea contelui Apponyi dele- 


nei 


gația ungurească a fost primi- 
tă în Paris şi i s-a înminat 
textul contractului (tratatului 
— n.n.) de pace“, Pacea pro- 
priu-zisă s-a semnat mai tir- 
ziu, evenimentul fiind astfel 
comentat de către aceeaşi ve- 
che publicație transilvană. in 
28 mai/l0 iunie 1920: „Pacea 
cu Ungaria s-a semnat la 
Versailles vineri. în 4 iunie 
1920. Budapesta. în semn 
doliu, şi-a inchis în acea zi 
prăvăliile. iar în biserici s-au 
tinut servicii speciale“. 

Era vremea jubilației şi a 
regretului, de o parte si. res- 
pectiv. de cealaltă parte a fos- 
telor tabere beligerante, vre- 
mea cind unii-trebuiau să în- 
vete să şi piardă, iar Euro- 
pa trebuia aşezată pe temeliile 
noi ale adevăratelor state na- 
tionale, fără de care nu pu- 
tea domni pacea. Cu un pro- 
nuntat simţ al istoriei. aflat în 
faza de tinerețe a  avintului 
său curat patriotic (pe care. 
din păcate pentru el. politicia- 
nisrâul tulbure de mai tirziu 
avea să i-l altereze) presedin- 
tele Consiliului Dirigent al 
Transilvaniei, Iuliu Maniu. cel 
care cutremurase parlamentul 
budapestan cu filipicele sale, 
cel care păstrase ordinea in 
Viena sfirşitului lui 1918. care 
îi răspunsese sociologului 
maghiar Oskar Jâszy că româ- 
nii doresc pur şi simplu „des- 
facerea totală“ de Austro-Un- 
garia: adresa in > noiembrie 
1919, in preajma primei ani- 
versări a Marii Unifi, un ma- 
nifest deosebit de interesant. 
Iată citeva pasaje. asa cum 
le-am aflat din ziarul bucureş- 
tean „Universul“, în numărul 
din 1/14 noiembrie 1919 : 
„Acum se implineste anul de 
cind alcătuirea bolnavă a Aus- 
tro-Ungariei s-a prăbusit, co- 
roana vinovată a Habsburgi- 
lor a căzut şi popoarele dezro- 
bite au strigat lumii liberta- 


tea lor (...) Din această credin- 


tă nestrămutată s-a intrupat 
Adunarea Neamului de la 1 de- 
cembrie 1918 la Alba Iulia, 
unde o sută de mii de români, 
cărturari şi tărani în frățeas- 
că intelegere, pecetluind pen- 
tru toate veacurile drepturile 
lor şi  chezăşuind dreptatea 
tuturora. au hotărit Unirea cu 
România. Sărbătoare sfintă a 
neamului va rămine totdeauna 
ziua de 1 decembrie. ziua de 
la Alba Iulia, ziua lbertăţii, 
ziua Unirii“, 

Pe 20 februarie/4 martie pre- 
sa își pune chenar de doliu 
pentru A. D. Xenopol, istoric 
de reputaţie europeană, care, 
spre deosebire de Titu Maio- 
rescu, Delavrancea, Coşbuc, 
Filipescu şi alţi patrioţi, a 
apucat să vadă cu ochii Uni- 
rea tuturor fiilor patriei. Te- 
legraful român scrie lapidar : 
„Din Bucureşti ne vine ştirea 
despre moartea academicianu- 
lui şi ilustrului istoric A. D. 
Xenopol.  Răposatul fusese 
rector al Universităţii din Iaşi 
şi profesor de filosofie istori- 
că la Sorbona. A fost mem- 
bru al Academiei franceze. 
Moare în vîrstă înaintată, 
după ce ne-a dat o vastă lu- 
crare de studii istorice“. 


După ce unele gazete anun- 
țaseră despre  „conspiraţiile 
conților maghiari din Ardeal“, 
„Telegraful Român“ relatează 
în numărul său din 16/29 apri- 
lie 1920 un caz — deloc sin- 
gular — care a scandalizat 
opinia publică a ţării: „Un 
fost funcţionar la căile ferate, 
Foldvari Sardor, a fost ares- 
tat la Arad, pentru că striga 
în gura mare că vine oștirea 
lui Horthy să ocupe oraşele 
Arad şi Timișoara. D-l Sandor 
stă acum la răcoare şi se gîn- 
deşte, probabil, la «trecutul 
milenar». care s-a dus acolo 
de unde nu mai e intoarcere“. 

2 ECUNOAŞTE- 
REA INTER- 
NAȚIONALA 


la 1 decembrie 
1918 a 
din partea po- 
-~ poarelor şi 

i 55 forţelor pro- 
gresiste ale umanităţii, de o 
unanimitate absolută. La 4 iu- 
nie 1920 s-a încheiat Tratatul 
de la Trianon, prin care Con- 
ferința de Pace a consfințit 
„de facto“ ceea ce „de jure“ 
recunoscuse opinia publică 
mondială : legitimitatea şi ca- 
racterul ireversibil al Unirii 
de la 1 decembrie 1918. Acest 
eveniment era salutat de alt- 
fel de ziarul „America“, edi- 
tat peste ocean de Uniunea 
Societăților Românilor Ame- 
ricani : „Astăzi . visul 'strămo- 
şesc a fost pe deplin realizat. 
Nici o umbră de îndoială n-a 
mai rămas: românii de pre- 
tutindeni — cu foarte mici ex- 
cepții — sînt_ uniţi suflet şi 
trup pentru totdeauna... Tem- 
niţele nu vor mai fi ticsite de 
aceia care apărau limba stră- 
moșească şi nici baionetele nu 
vor mai fi vîrite între coastele 
fiilor neamului nostru care vor 
cinta «Deşteaptă-te, române» 
ori vor purta la piept mindrul 
tricolor“. 

Adevărul este că România, 
datorită suferințelor sale, ab- 
negaţiei şi eroismului cu care 


fost, 


a luptat în război, își cişti- 
gase un număr impresionant de 
prieteni peste hotare şi nu nu- 
mai din rindul comunităţilor 
etnice româneşti — aşa ceva 
era şi normal — ci din mijlo- 
cul tuturor iubitorilor de 
dreptate. Unul dintre acești 
prieteni, constant, tenace şi 
dezinteresat, a fost marele is- 
toric britanic Setton-Watson, 
despre care „Telegraful Ro- 
mân“ din 21 mai/3 iunie 1920 
scria : „Se anunță că dl. Set- 
ton-Watson (Scotus Viator) — 
marele prieten englez al ro- 
mânilor — va întreprinde în 
cursul lunii iunie o călătorie 
de studii prin mai multe loca- 
lităţi din Ardeal şi din vechiul 
Regat. S-a stabilit următorul 
itinerar : Timişoara — Lugoj 
— Haţeg — Hunedoara — 
Zlatna — Alba lulia — Sibiu 
— Curtea de Argeş — Piteşti 
— București — Ploieşti — Si- 
naia — Braşov — Sepsi — Sf. 
Gheorghe — Ciuc — Topliţa — 
Reghin — Tg. Mureș — Turda 
— Cluj — Dej — Baia Mare 
— Satu Mare. De aici se va 
duce in Cehoslovacia şi în 
urmă se va întoarce la Braşov. 
D.S. Watson va fi însoţit în 
călătoria aceasta de dl. căpi- 
tan Teodor Davila, ataşat din 
artea ministerului de război“. 
n preajma încoronării simbo- 
lice de la Alba Iulia, în presa 
română apăreau astfel de in- 
formaţii : „„Buzduganul oferit 

M. Sale Regelui la 10 mai este 
făcut din aur, împodobit - cu 
pietre preţioase. Poartă la 
bază 5 figuri care înfăţişează 
țările surori. Minerul buzdu- 
ganului are inscripţia : «Rege- 
lui Ferdinand, regele tuturor 
românilor,  dindu-i-se acest 
buzdugan de către poporul său 
ca răsplată penru vrednica şi 
buna conducere a ţării în anii 
1916—1919»“. Buzduganul era 
lucrat de Casa Auguste Bau- 
vain din Paris, după proiectul 
artistului Costin Petrescu, cel 
care decorase Ateneul Român. 

Dar parcă tot mai emoţio- 
nant ne apare  modestul dar 
făcut de Vasile Pârvan, din 
sărăcia sa, unui lăcaş de cul- 
tură. Iată anunţul din „Tele- 
graful Român“, la 21 mai/3 
iunie : „Profesorul universitar 
d-l Vasile Pârvan a făcut 
Universităţii din București o 
danie de 50000 lei, destinată 
pentru premierea lucrărilor 
studenţeşti în materie istorică. 
Darul de 50000 lei are o în- 
semnătate cu atit mai mare cu 
cit se ştie că profesorul do- 
nator nu este bogat“. Şi pen- 
tru că tot am vorbit despre 
marele istoric şi învățămîntul 
superior, poate că n-ar fi lip- 
sit de interes- să popularizăm 
unul dintre evenimentele cele 
mai de seamă nu numai pen- 
tru acea perioadă, ci pentru 
întreaga istorie a spiritualităţii 
noastre : deschiderea Univer- 
sității Române din Cluj. Din 
aceeaşi reputată gazetă sibi- 
ană desprindem o cronologie 
cit de cit exactă a succesiunii 
întimplărilor. La 16 iunie 1920 
se publica articolul intitulat : 
„Emil Racoviţă“, din care su- 
pun atenţiei acest pasaj gră- 
itor pentru patriotismul mare- 
lui nostru savant: „Ca o dulce 
solie de primăvară ne-a pă- 
truns sufletul știrea adusă de 
presa din vechiul regat că stă- 
ruinţele guvernului român de 
a aduna la şcoalele din Cluj 
toate capacităţile ştiinţei ro- 
mâne, au fost încoronate cu 
succes, prin ciştigarea renumi- 
tului naturalist Emil Racoviţă. 
Dorul de a servi ştiinţa romă- 
nă l-a determinat să părăseas- 
că Parisul şi să fie podoaba 
Universităţii Române din 
Cluj“. 


De notat că în ședința so- 
lemnă de inaugurare a cursu- 
rilor, Vasile Pârvan a rostit 
memorabilul său discurs „Da- 
toria vieţii noastre“ — tulbu- 
rătoare pledoarie pentru uma- 
nism şi înţelegere între fiii 
aceleiaşi patrii, veritabilă lec- 
ție de istorie şi de cinstire a- 
martirilor neamului, autentică 
prefigurare a unui viitor de 
aur pentru România. Şi pen- 
tru că tot am vorbit. despre 
concordia care trebuie să 
domnească între toţi cetăţenii 

aceleiaşi naţiuni, îngăduit 
să-mi fie ca în încheiere să re- 
produc un fragment dintr-un 
discurs rostit de unul dintre 
artizanii Păcii mondiale, Nico- 
lae Titulescu, la mai bine de 
15 ani de la Unire. Era vre- 
mea cind roadele Unirii noas- 
tre începeau să fie pătate de 
şovinismul unora, care sperau 
ca roata istoriei să se întoarcă 
din nou, în favoarea  intole- 
ranței şi a cruzimii lor. 
Era vremea cind insăşi 
Europa se îndrepta, încet şi 
sigur, către anii întunecaţi ai 
revizuirii tratatelor şi revana 
şismului. Atunci, aşa după 
cum aflăm din publicaţia 
„Frontul românese din Ar- 
deal“ (numărul din 15 decem- 
brie 1935), în cadrul discuţiilor 
la.mesajul tronului, contele 
Bethlen a criticat vehement 
unele stări de lucruri din 
România  reintregită, defor- 
mind în mod vizibil realităţile 
problemei naţionale. Interven- 
ţia deputatului amintit era cu 
atit mai pătimaşă și mai rău 
voitoare cu cit România era 
una din puţinele ţări ale lumii 
care aveau la acea oră un 
sub-secretariat de stat consa- 
crat problemei minorităţilor, 
cum se  nymeau pe atunci. 
Într-o manieră impecabilă, 
Nicolae Titulescu l-a pus la 
punct, avertizind .viitorimea 
asupra primejdiei  iredentis- 
mului, cu formule memorabile 
ce îşi au încă valabilitatea : 
„Aş dori să ştiu dacă în ve- 
chea Austro-Ungarie ar fi în- 
drăznit un român să țină un 
asemenea limbaj şi dacă ar fi 

ajuns ceva dacă nu ar fi vor- 
bit limba majoritară. (...) Ve- 
niți şi ne spuneţi aici, d-le 
Bethlen, că nu cereţi privile- 
gii ! Totuşi, dacă cineva v-a 
urmărit îndeaproape, cum 
mi-a fost dat mie să vă urmă- 
resc, de 17 ani de cînd s-a fă- 
cut unitatea naţională, a văzut 
că nu ați voit să fiţi decit 
nişte privilegiați  internaţio- 
nali. Orice nedreptate făcută 
unui român se aduce în faţa 
instanţelor româneşti, în faţa 
organelor administrației ro- 
mâneşti. Dv., care spuneți 
acum că nu pretindeți privile- 
gii, vă duceţi pentru cea mai 
mică nedreptate la acea insti- 
tuţie de rezonanţă, la acel ex- 
traordinar amplificator care 
este Societatea Naţiunilor, și 
faceţi dintr-un lucru de nimic 
o acuzaţiune de ordin gene- 
ral impotriva unui neam care 
nu are decit un singur păcat: 
acela de a nu-şi fi cîştigat 
unitatea națională decit de 17 
ani (...). Sistemul dvs. este 
simplu de ghicit. De multe ori 
am căutat și am. găsit în stima 
mea pentru apărătorii tezei 
maghiare un izvor suficient, 
care să alimenteze dorința 
mea de apropiere de acest po- 
por vecin, cu calități pe care 
sint primul să le recunosc, 
N-am reuşit să o realizez. 
Pentru ce ? Pentru că dvs. nu 
vreţi egalitate cu noi, aveţi 
boala persistenței imaginii pe 
retină şi credeţi că Ungaria 
milenară va reinvia. Ori nu 
va reinvia niciodată ! Ne tre- 
buiesc generații tinere de un- 
guri, generaţii de tineri care 


să nu fi crescut în păcatul 
spiritului de  dominaţiune al 
generaţiilor celor vechi, ca să 
ne putem întinde mina  fră- 
țește şi să putem în fine sta- 
bili armonia în acest bazin al 
Dunării (...). Minoritățile nu 
au avut şi nu vor avea un 
apărător . mai cald în dreptu- 
rile lor de egalitate decit pe 
mine, cu condiţia ca inima 
mea să-mi spună : minoritarul 
care îți vorbeşte, chiar dacă 
graiul lui nu este curat româ- 
nese, simte româneşte !“. 

Se apropiau alte „zile fier- 
binţi“, cele ale anilor 1940— 
1945, cind unitatea naţională 
avea să fie sfirtecată şi, mai 
apoi, refăcută în parte, cînd 
cei care  pedepsiseră copiii 
pentru purtarea tricolorului 
românesc aveau să se răzbune 
în mod bestial, spintecind pin- 
tecele femeilor  insărcinaie, 
răstignind preoţii pe uşile bi- 
sericilor şi masacrind ţăranii 
nevinovaţi, fără a-şi primi 
vreodată, integral, pedeapsa 
meritată. Să ne oprim însă 
aici, păstrind imaginea de le- 
gendă vie a acelei zile de 
1 decembrie 1918 — cea mai 
înaltă culme a mindriei naţio- 
nale, cea mai aurită pagină 
din zbuciumata noastră exis- 
tență. Așa ceva nu se uită și 
chiar dacă ziua aceea, anui 
acela memorabil mai sint încă 
contestate de urmaşii autori- 
lor de genocide, ele pot; prin 
însăşi natura lor, să răsplă- 
tească” jertfele biblice ale tu- 
turor generaţiilor de români. 


Corneliu Vadim Tudor 

Hronicul ticăloşilor 


Cum și-au scris numele şi anii pe tot 


peretele, 
Cu oţelul cuţitelor, cu baionetele : 
+ Fitzek Ian, 
Asupra luminii ce este cînd vin luminile 


de noian — 
A fost spiţer, 
Negustor de praf și pulbere de corn 
de rinocer ; 
Cum și-au scris numele şi anii pe tot peretele 
Cu oţelul cuţitelor, cu baionetele ; 
Ca pe-o hirșie de lup şi-au pus pe tot 
văzduhul 
Numele lor întru sărăcia cea cu duhul : 
+ J. Herzig. 
În chiar femiiiie răsăritului cel dintîi 
ca floarea 
de piersic 
A fost cadet austriac, 
Viaţă a poporului cel mai cel mai peste veac, 
De şi-au scris numele și anii pe tot peretele 
Cu oţelul cuţitelor şi-al baionetelor. 
+ A. Seliger, 
Şi-a tatuat cum îl chemase pe chiar mina 
ce-aşeza 
stelele-n cer : 
De meserie negustor de fringhii și hamuri 
Din spița neamului crăiesc mai peste neam 
decit 
o mie de neamuri... 
+ E. Tilih, 
S-a pus asupra lui Adam cel scris în scară 
de-acrostih ; 
Conţopist în cancelarie de garnizoană, 
Al Mariei Tereza regina iapă-amazoană ; 
Cum şi-au scris numele şi anii pe tot 


peretele 
Cu oţelul cuţitelor, cu baionetele. 
+ Olga Steiner — pe pulpa Evei s-a pus cu 
agrafa 
Dinspre Ana spre Caiafa, 
Însă pe lume era patroană de han la răscruce 
În solda armiilor calmuce. 
+ Carolina Emilia Fizek — i-a sen 
pe Pomul din rai, 
Pe cînd nu dăduse de fundul sacului 
cu mălai ; 
Comersantă cu fructe, tinind pensiuni 
Pentru ofițerii împărătesei cei văduvi 
şi bătrîni 
+ Anelie Fribovski 
S-a ascuns cu numele pe umărul lui 
scaraoschi : 
Ţinea la Cernăuţi prăvălie cu primeneli 
și cămăși 
Pentru ofițerii Austriei, pururea glorioși 
+ Albert Koshanowski și Karolina 
Koshanowski — 
grau pus numele-n cununi voievodale 
n chiar unghiul ușii Casei tale ; 
Făceau pe lumea asta 
Pe bărbatul și pe nevasta, 
Umplind cu-ale lor monograme 
Mătăsurile cele de dedesupt ale pia; 
ame. 

+ Adolf Bucher — s-a scris în preajma 
Q palmei 
celeia ce ridică două păpuşi, 
În chiar slava sfintei uși ; 
+ Matilde și numai Matilde ! 
Să fie pildă între pilde : 
Între lancie și trestia cu spic, 
Precum se-arată sămința oricărui venetic — 
Cu oţelul cuţitelor, cu baionetele 
Şi-au scris numele și anii pe tot peretele. 
+ Adam Grün şi Blum — 
S-au trecut pe scoarța Scripturii, ca la ei 
în album; 
Anticari, patroni de magazine de papetărie, 
Mișcind capital în bilete de loterie. 
+ Beuka Titus și Max Klar — 
Au stricat cu ticăloasele lor nume mătasea 
arhanghelilor, pină la var ; 
Negustori de ciment — proprietari de fabrici 
de cărămizi, 
Omizi ale pădurilor Moldovei cea de brazi şi 
molizi. 
+ Wierzbianski Klauser și Ludwig Klauser, 
şi-alți Klauseri vre-o șapte — 
S-au pus asupra crinului bunei-vestiri, 
ca fluturii 
de noapte ; 
Negustori de tot felul de cărnuri 
şi-ntreprinderi varii ; 
Sub steagul Austriei cea prinsă-n grajd cu 
armăsarii — 
Şi-au scris numele și anii pe tot peretele 
Cu oţelul cuţitelor, cu baionetele. 
+ Eusebius Zaharoski, Leopold de Rapve 
Parogewicz, 
ar fi conți — 
Dar tare bonţi. 
+ Joseph Pjetschmaka — 
Pare să-l fi fătat vaca, 
Negustor de finuri și hoţ de ţară, 
De s-a scris într-acel staul cu pruncul 
de odinioară. 
+ Emma Uhmann — modistă și mai mare 
peste vivandiere — 
De s-au scris soldaţilor Gheorghe și Dumitru 
pe jambiere. 
Şi-au pus acestea numele gi anii pe tot 


` peretele 
Cu oţelul cuțitelor, cu baionetele, 
Iară sub toată viaţa Maicii Domnului, 
în Acatist, 
Stă acesta ticălos, al timpului cel de rușine 
și prea trist : 
+ „Blanc Albert etudiant en droit, le 15 
mai 1938“ 
Carele o fi crăpat ca un ou cont, 
Cum si-au scris numele şi anii pe tot 
t peretele 
Cu oţelul cuțitelor, cu baionetele — 
Într-aceea cronică mult ticăloasă, 
Pe-a Unuia Domn Dumnezeul românilor, 


sfintă casă — 
Cea pururea Moldoviţa — 
De către ocupantul vremelnic, stinge-i-ar 
dumnezeu spița ! 
De-atunci si-acum și-n vecii veacului. 
Tuturor dușmanilor ţării dă-le Doamne, 
pedeapsa ce i-ai pus austriacului — 
Că el se crede și-n valțuri de Strauss 
Lăsindu-şi numele-n pridvor, în naos 
și-n pronaos. 
Și pînă la tine-n altar intrat-au pe cal 
Fiii poporului cel muzical — 
Cum și-au scris ei numele și anii pe tot 
peretele, 
Cu oţelul cuțitelor, cu baionetele. 


Ion Gheorghe 


SCRIITORII ROMÂNI ŞI CĂLĂTORIILE 


CĂLĂTORIE ÎN ȚARA KITAILOR 


ălătoria lui N. Milescu Spătarul 

sub orizont asiatic e întîlnirea 

cu o lume insolită, fixată erme- 

tic într-o existenţă şi o menta- 

litate care işi au „cifrul“ lor, 

indescifrabil pentru un euro- 

pean, oricit de umblat. Iar spă- 

tarul, pînă să treacă de marele 

zid chinezesc, cutreierase multe 
țări, cunoscuse destule oraşe. Constantinopol 
şi Stockholm, Paris, Berlin şi Varşovia. Însă 
China, şi în mai mică măsură preludiul siberian, 
constituie o experienţă pe care cărțile n-o pre- 
vesteau : „Noi ne simţim ca pe alt tărim“. Că- 
lătoria 'in impărăţia kitailor va fi deci o ini- 
tiere, ca într-o poveste în care eroul, supus mai 
multor încercări menite a-l descuraja, încearcă 
prin ingeniozităţi tenace să desferece o taină 
păzită cu străşnicie. Înconjurai de semne ciu- 
date şi pus în fața unor obiceiuri aşişjderea, 
solul măriei sale ţarul se confruntă cu un lim- 
baj de un rafinament aparte, cu derutante echi- 
vocuri şi cu bizarerii care îşi au obscuritatea 
lor. lar dacă misiunea trimisă la Pekin nu prea 
izbuteşte este şi fiindcă cele două coduri — pe 
care, cu astuţie, spătarul și mandarinul (aska- 
niama) le minuiesc — nu comunică între ele, 
nu prea intră în rezonanţă. Ritul chinezesc, hie- 
ratic şi complicat, purificat de real pină la 
abstracţiune, suspendă aproape orice dialog sau 
îl abate în litigii de ordin formal. Receptivita- 
tea unuia dintre partenerii tratativelor (în spe- 
tă, diplomatul chinez) fiind blocată sau, în orice 
caz difială (prin manevră obstrucționistă), me- 
sajul e univoc şi prin aceasta fireşte că inac- 
ceptabil pentru ambasador. Marele zid, coborind 
din munţi ca dintr-o legendă, neverosimil prin 
dimensiuni, îimprejmuieşte o ţară care, înconju- 
rindu-se de mister, devine şi în imaginaţie 
fabuloasă. Zidul, simbol colosal al izolării tru- 
faşe, emblemă a unei megalomanii care abia 

dacă se disimulează, semnifică retragerea în 
orgoliul nemăsurat al unei slave stătătoare, ce 
se glorifică într-un ceremonial adeseori abscons, 
cu hieroglife care par, şi sînt, indescifrabile. A 
le pătrunde înțelesurile, desigur pe cele ingă- 
duite, înseamnă încă o treaptă a iniţierii. Con- 


strucţii masive, turnuri şi iar turnuri, porți 
grele străjuiesc o lume arhaică, enigmatică, su- 
ficientă sieși. În scrisorile către ţar şi în însem- 
nările de călătorie, Milescu transcrie acest ane- 
voios joc diplomatic, eşuat mereu în diversiu- 
nile strategiei defensive a părţii chineze, într-o 
extenuantă căutare de forme — de gesturi și 
formule — in care sensurile se. lasă mortificate 
de protocol. Tratativele deci par o înfruntare 
între logica vie, manifestare dinamică a unei 
„gîndiri pozitive, practice și un soi de (i)raţi- 
une dogmatică, înfășurată în prestigiul ei ocult 
— un conflict, o gilceavă între două semantici 
asincrone. Este o tocmeală nesfirşiiă,  exaspe- 
rantă şi pe alocuri ilară, asupra modalităţii de 
înminare a mesajului ţarului către bogdihan, cit 
şi asupra scrisorii de răspuns a fiului Cerului 
către suveranul Rusiei. Problema _ era ca nici 
tradiţia, nici demnitatea celor două imperii să 
nu fie lezate. Nu e improbabil — s-a emis 
supoziţia — ca Milescu însuşi să fi dorit această 
tergiversare, un răgaz adică in care să poată 
afla cit mai multe despre China. Greu de spus... 
Dincolo de atitudinile de falsă transparenţă, de 
gesticulaţia protocolară, stau interese (şi capri- 
cii, şi vanităţi) care implică personalitatea nu 
atit a unor indivizi (împărat, mandarini, amba- 
sador), cit a unor impărăţii, participanţii la in- 
terminabilele preliminarii fiind de fapt expo- 
nenţi care, prin urmare, nu se exprimă pe ei 

înşişi. Fatalitatea face însă ca, în timp ce una 
dintre cele două ţări megieşe, Rusia, să mani- 
feste o modernă voință de deschidere (prin 
negoţ, relaţii diplomatice ş.a.), cealaltă să rămi- 
nă cu neinduplecare încercuită în marele zid al 
incomunicabilițăţii. Oricit de inzestrat şi abil 
diplomat, Milescu nu putea face mai mult. Chi- 
nezii cu care are de a face se comportă ca un 
fel de marionete ale tradiţiei, vameşi ai rindu- 
ielii străvechi, într-un climat de ezoterism care 
se voiește a fi o răsfringere a armoniei celeste 
pe pămint. Datina nu poate fi conjurată („des- 
făşurarea datinei ploconelii“ ş.a.), nu se înmlă- 
diază, nu concede nimic. Dar spectacolul, cu 
simbolistica lui graţioasă şi intraduetibilă, e 
vrednic ce a fi văzut, captivind prin stilizarea 
şi ritualizarea de fiecare clipă, din zori pină în 
amurg. lar moldoveanu, minte  iscoditoare şi 
profundă, ştie să vadă... Descrierea Chinei (în 
care sint mixate şi documente străine) este o 
dovadă. 

Pină să sosească la porţile imperiului. chine- 
zesc, drumul, pe apă şi pe uscat, n-a fost ușor 
şi nici lipsit de pericole. Plecată din Moscova la 
3 martie 1675, caravana ajunge in cetatea de 
scaun, Pekin, la jumătatea lunii mai 1676. O 
expediţie în necunoscut („cele ce se află pină a 
ajunge la China, spre Siberia şi spre Mongolia, 
nu le-a ştiut nimeni pină în vremea noastră“ — 
Descrierea Chinei). Este, prin stepa siberiană, 
„un drum nou, un drum pe care nu mai călă- 
torise nimeni vreodată“. Milescu se comportă 
acum ca un cartograf, descrierile lui sini ca 
nişte hărţi cu un relief geografic şi culoare 
etnografică. Constatările pe care le face îl in- 
drepiăţesc să fie tăios cu aceia care, fără a fi 
străbătut friguroasele regiuni, „au înşirat fa- 
bule“. Explicabil de aceea că „geografii nu șiiu 
nimic despre riuri ori despre băştinași. Şi dacă 
au scris ceva, nu sint decit basme, deoarece le 
ştiu doar din auzite ; nici unul din învățații 
aceia nu a călcat vreodată pe acolo“. Toponimia 
— la fel ca onomastica gingaş metaforică, spe- 
cific asiată, semnifică, fiecare denumire e ca un 
cristal în care ceva s-a încorporat — o întim- 
plare singeroasă, vreo ispravă temerară, o amin- 
tire meritind a fi perpetuată. Terzimanul de la 
curtea ţarului Alexei Mihailovici  tălmăcește, 
desiglează asemenea denumiri care, adeseori, 
sînt nuclee narative, „mineralizate“ în cochilia 
unui cuvint. Prin picla de istorie pilpiie le- 
genda, uneori cu învăpăiere biblică.  Ostiacii, 
neam siberian, „se trag din sciți, urmaşii de 
după potop ai lui Iafet, fiul lui Noe“. Ei „cred 
incă în idoli, aşa cum au apucat de la uriașul 
Nevrod“. „Mongolii sint cei pe care Biblia îi 
numeşte Gog şi Magog, pentru că poariă nu- 
mele de mongoli“. Samurul este „animalul nu- 
mit de vechii greci şi de romani Lina de aur“. 
Un reflex nostalgic, revenind în  răsiimouri, 
există în aceste însemnări. Irtişul e un fluviu 
care, ca şi Enisei, il duce pe moldoveanul în- 
străinat cu gindul la Dunăre, iar ţinutul Enisei 
îi aminteşte Milescului de Valahia (Călătoria 
de-a lun Siberiei de la Tobolsk pînă la for- 
tul Nercinsk). 


Descrierea Chinei (datată 13 nov. 1677) este 
o monografie. sistematică, întocmită cu minuţie, 
inventariind, cu unele naivităţi, tót ce se pu- 
tea afla pe atunci despre această ţară asiatică 
„despărțită şi izolată de toate celelalte . împă- 
rății“, aflată pe un continent binecuvintat („in 
Asia a făcut Dumnezeu raiul“). Nicolae Milescu 
stăruie asupra unor aspecte „ciudate“, rare 
(„multe lucruri care nu se mai află nicăieri“), 
„minunate“, şi o face nu rareori în preajma 
mitizării. Poveştile, eresurile, în care Spătarul 
crede,  înflu.esc,  ornamentează comentariul, 
mărturie documentată a unei iniţieri care s-a 
săvirşit. . 


ulte dintre esenţele operei lui 
M. Kogălniceanu stau ciorchine, 
in vitro, în însemnările lui de 
călătorie (nepublicate decit mai 
tirziu) din Austria şi Spania 
(avea de gind să refere şi de- 
spre un Voyage sur le bas Da- 
nube). Artistul, dar mai ales 
ideologul şi cărturarul împăti- 
mit de „ideile nouă“, se regăsesc în filigran in 
teancul de manuscrise. Un stol de obsesii îl în- 
soțeşte pretutindeni pe Kogălniceanu, pină la 
poalele Pirineilor. Oriunde şi-ar îndrepta pașii, 
el ore pe tălpi ţărina şesurilor moldave, a 
Moldovei la care nu conteneşte a se  gindi. 
Austria (unde se opreşte intre aprilie—iunie 
1844), cu problemele care o frămintă, devine 
aproape un pretext pentru comentarii privind 
structura politică şi socială, climatul spiritual 
al vieţii româneşti : despre tiranie, cu implica- 
ţiile ei funeste, „slobozenia gîndirii“, „corupția 
năravurilor“, problema  imitaţiei (urmare, la 
noi, a unui efort de sincronizare prea zorit 
pentru a mai ingădui şi un spirit. de discernă- 
mint). Călătoria,- deci, e un nimerit prilej de 
confruntări, de comparații, de cîntărire a unor 
soluţii, amplificind o perspectivă care, altfel, 
riscă să rămină mărginită la propriile ei repere. 
Luciditatea, citeodată aspră, a judecății nu 
diminuează însă capacitatea emotivă. Cu acea 
pasionalitate care va fi să fie una din domi- 
nantele sufletului paşoptist, omul de idei are o 
violentă mişcare lăuntrică atunci cind, într-una 
din seri, la teatru, replici sau tirade îi readuc 
în minte nădejdile şi  deznădejdile ţării sale. 
Nădejdi şi deznădejdi care sint şi ale lui. Pen- 
tru Kogălniceanu, în acest jurnal, nu viața 
există pentru a se sublima în literatură, ci lite- 
ratura, cu intuiţiile ei adeseori  premonitorii, 
este aceea care documentează asupra vieții. 
Piesa lui Schiller Kabale und liebe este supusă 
unei decodări tocmai la acest nivel de semni- 
ficaţii. Reversul unei asemenea lecturi nu în- 
tirzie a se produce, şi literatura, recuperin- 
du-și privilegiul, îşi jia numaidecit revanşa. 
Dacă am folosit cuvintul „lectură“, e pentru 
că M. Kogălniceanu însuşi, intr-o scrisoare că- 
tre I. Ghica, ne invită s-o facem: „Madrid. 
iubite, este al doilea tom al Bucureștilor sau 
al Iașilor, și Castilia veche seamănă ca două 
picături de apă cu şesurile Brăilei“. Aşa cum 
literatura poate fi o mărturie, răscolitoare, asu- 
pra vieţii, viața înconiurătoare este scena vas- 
tă a unui zguduitor spectacol în care, sub o 
fatalitate tragică, „nenorocite Luize își dau 
sfirşit vieţii“. Căci „toate persoanele piesei se 
găsesc in Austria“. Memorialistica are o secretă 
slăbiciune pentru această îngemănare sau sim- 
bioză a artei cu viaţa, care se atrag şi se res- 
ping cu un soi de vrăjmașă iubire. 


În 1846, Kogălniceanu vizitează Spania (Notes 
sur l'Espagne). Nici acolo amintirea Moldovei 


„nu-l părăseşte: „Insă am studiat mult Spania 


— Îi scria lui I. Ghica —, o ţară prea curioasă 
şi care are multe asemănări cu a noastră în 
limbă, caracter, obicee şi chiar faze istorice“. 
Pe acel pămînt „espaniol“ se înfiripă şi îl ase- 
diază vechile” „suveniruri“. Totul în Castilia, da 
la „orizontul“ ei şi pînă al „tipul şi portul lä- 
cuitorilor“, aminteşte de Orient. Kogălniceanu 
tresare cind aude „cintece jăluite, simplu mo- 
delate pe citeva note“ — doiniri de dragoste, 
de jale, de haiducie (căci şi în Spania haiducii, 
„bandiții“ sint „fiii poetici a poporului“). 
Dintr-odată, fără a voi să literaturizeze cu 
dinadinsul, Kogălniceanu se pomeneşte impre- 
surat de fantome. Secvența are ceva  haluci- 
nant : „La suitul sau scoboritul unui munte, 
iluzia era cumplită. Deodată auzeam un cintec 
monoton şi jalnic, pe urmă zăream o ceată de 


———————————————————— 
ALMANAHUL © 1986 @ LUCEAFĂRUL» 9 35 
aaam 


PTa zi 


călăreţi şi socoteam că vedeam muntenii noștri 
scoporindu-se: din Carpaţi şi mergind la iarma- 
rocul din Fălticeni“. Asemănările, în tălmăci= 
rea lui Kogălniceanu, nici nu sînt  întimplă- 
toare, ci se întilnesc sub acelaşi herb, al Ori- 
entului. Voluptatea arabă a fabulaţiei, un anume 
sens al miraculosului, transpuniînd oameni şi 
locuri într-o ordine fantastică, un fantastic, însă, 
controlat de o străveche experienţă. Afinităţile 
nu sint prea greu de stabilit. Nu este culme 
de deal, rămășiță de zid, pod, prăpastie, grotă 
care să n-aibă legenda sa, în care vraja, des- 
cintecul să nu joace un rol. Şi, lucru curios, 
multe aceste poveşti au o mare analogie cu 
acele a românilor, care dovedesc că au aceeaşi 
baştină : Orientul“. Iar Orientul, „acest leagăn 
măreț a imaginaţiei şi a poeziei“, a avut dintot- 
deauna „o predilecție nespusă pentru poveşti“. 

într-adevăr, răsfrintă în pupila dilatată a lui 
Kogălniceanu, Espania este, după cum scriitorul 
o mărturiseşte, un vis de demult, vis al copi- 
lăriei, care s-a implinit în sfirşit. Nici nu-și 
mai dă intotdeauna seama cit, din ceea ce vede, 
e adevăr şi .cit proiecţie onirică, filtrată prin 
cărţile răsfoite odinioară : „salele Escurialului“, 
„verdele alei a Aranjuezului“, „bagdatiile dau- 
rite şi sculptate a Alhambrei“. Realitatea, ca 
o prelungire a imaginarului, se prelinge în 
neverosimil ; „adese mă întrebam, dacă adevă- 
rat eram în Spania (...)“. Dar chiar atunci cînd 
nu seamănă a  plăsmuire, pămîntul iberic 
emană a poezie a lui. Rememorind pagini de 
istorie, jurnalul lui Kogălniceanu capătă pe 
alocuri respirația basmului („era un rigă foarte 
înțelept“, „„portocalul cu poamele sale de aur“, 
„simburii săi de rubin“), în descripţii care își 
joacă văpaia culorilor, mitologicul  participind 
la această eflorescență a mirificului (în Gre- 
nada „te crezi în grădinile Armidei“). Încer- 
cind să surprindă nuanţa secretă, vibrația fină, 
penumbra , misterioasă, armoniile inaparente, 
cont latorul deplasează, cu sau fără senti- 
mentul creaţiei, liniile unor tablouri pină cînd 


cadrul se lasă invadat de fabulos (ca în Miile - 


şi una de nopţi, sugerează Kogălniceanu). În- 
tr-un proces de transfigurare delicată, imagi- 
nile selectate capătă o suavă transparenţă prin 


care ele transcend realitatea. La catedrala din 


Toledo frapează „colonetele delicate ca o fă- 
clie“, „peatra lucrată ca de mina ingerilor“. 
Sedimente de livresc sint scoase la iveală. O 
minăstire închide între zidurile ei „dureri as- 
cunse“, „jartfe nevinovate“, povestea ei e un 
roman care încă n-a fost scris. Între o tăcere 
reculeasă (uneori, „cea mai poetică descripţie“) 
şi un „extas nedescris“, „sufeltul şi duhul“ par- 
vin la starea de graţie a poeziei : „atunci sufle- 
tul şi duhul mi se înalță şi simţesc că şi eu 
sint poet“. Poezia din cărţi consună cu aceea 
din realitate : „Cind am văzut zidurile cetăţii 
Toledo, am înțeles toată poezia ce ţi se dezvă- 
leşte în închipuire oricind ceteşti ceva despre 
zidurile cetăților din veacurile de mijloc“. Ace- 
lași halo învăluie trecutul. Soarta maurilor în 
Spania „nu este decit o lungă epopee, împo- 
dobită cu intimplările cele mai romantice si 
poetice“. „Cavaleri şi poeţi“, „morii“ avură 
parte de un straniu destin — un popor „barbar, 
nomad, fără patrie“, descinde în peninsula 
iberică unde cunoaște o strălucire carc, odată 
ajunsă la apogeu, se stinge dintr-odată : „izgo- 

Mit în Africa, işi pierde toate calitățile, thiar 


= numele, ca acel riu vestit ce-şi pierde apele în 

“năsip“. O enigmă a istoriei, ce aprinde închi- 


puirea istoricului nostru, a cărui povestire se 
modulează cu un anume fast stilistic, neobiş- 
nuit la Kogălniceanu, înveșmiîntat acum în 
straie de cronicar peste veac. Acordul e de 
concert imperial : „Şi aşa, cum o meteoră stră- 
lucită, după ce un minut au luminat pămîntul, 
s-au stins, şi întunericul nu i-a păstrat rămă- 
şițe“. Dar transa se suspendă brusc şi intonaţia 
clară a interpretului raţionalist, a fostului. isto- 
ric se face auzită. Nici o enigmă: „,Pricina 
este, cum am zis, religia. Evropa este esenţial 
creştină. Priveşte la răsărit“. Formulările sint 
adeseori memorabile în laconica lor expresi- 
vitate. Alteori, complexitatea frazării, cu iînţe- 
lesuri care se întreţes în perioade ample, sa- 
vant întortocheate, care nu-şi pierd suflul, tri- 
mite la N. Iorga, cu vocea lui de profet al tre- 
cutului : „Espania pare dar posomorită, chiro- 
nomind duhul lui Filip II, dind  născare lui 
Loiola, ctitorul iesuviţilor ; Terese de Avila 
luptindu-se în contra tiranii regale şi inchizi-" 
toriale (un cuvint indescifrabil) prin Cortez, 
prin isteţia aragonezilor si, no, no ; prin revo- 
luţia lui Padilla şi a femeii sale, prin omorî- 
rea multor inchizitori, silindu-se a-şi redobindi 
puteri prin bătălia de la Lepante şi apoi încet, 
încet căzind supt stăpinirea Burbonilor, după 
ce dedu lumii pre Don Chijot; şi supt Bur- 
boni Espania să adoarmă mulţămită de frumo- 
sul său cer, de limbeşala albastră a fluviilor, 
de mirosul  portocalilor şi a grenadelor, de 
danţe, de castanete şi istorii de amorezi, de 
pricini religioase, de slava sa trecută şi ca să 
nu piardă gustul singelui, alergind la coridele 
de tauri. Pe urmă vedem iarăşi Spania, deş- 
teptindu-se ca dintr-o lungă letargie, rănită, 
insultată, răgind de furie, înăltindu-se asupra 
colosului veacului, asupra lui Napoleon și ră- 
miind biruitoare cînd armiile tuturor potenta- 
ților Europii nu-l puiuse cuceri. Astăzi Spania, 
ca o leoaică aprinsă, işi rupe singură şălele, îşi 
bea singurul său singe, fie spre a păstra un 
trecut ce şi-au făcut vremea, fie spre a chiema 
în sînul său idei nouă care singure o pot re- 
înălța“. Oricum ar fi — şi aici stilul se abu- 
reşte de melancolie —, „Espania poetică şi re- 
ligioasă se duce !* Spania „morescă, catolică, 
poetică, amoroasă, patriotică...“ I se opune, 
căci această ţară este „o oglindă cu două feţe“, 
„Ispania ce se zice nouă, civilizată, constituţio- 
nală, reformată, unde tot este neorinduială“, 
unde „vițiul instituțiilor“, „holera corupției“ 
proliferează, în vreme ce despotismul, precum 
şi o aristocrație feudală si tot mai inutilă se 
sprijină, oprimindu-l, pe strădaniile unui norod 
în care a rămas toată nădejdea. Un umor spe- 
cial, în care ămuzamentul se înlănţuie cu o 
anume înfiorare în faţa morţii, se infiltrează 
în scena incrucișării a două „cortege“, unui 
posomorit, fiind vorba de „ingroparea ducăi de 
Saragosa“, şi altul burlesc, cum se şi cuvine 
la „ingroparea sardelei, adică a carnavalului“. 
Această pendulare de dionisiac şi funerar pare 
un artificiu narativ de senzaţie (în felul celui 
la care apelează N. Filimon în finalul roma- 
nului Ciocoii vechi şi noi), oarecum curios în 
mijlocul unor pagini ca de reportaj. Dar, e 
adevărat, un reportaj care interceptează toc- 


mai momentul de fantezie enormă a realităţii. 
E aici substanța unei proze născînde, extrasă 
unui real în care, precum în „romanele“ iberice, 
Kogălniceanu detectează adeseori „mitul ames- 
tecat cu adevărul“. Atunci cînd contemplația 
îngăduie complicitatea fanteziei, memorialistul 
săvirşeşte un (început de) ritual al creaţiei, 
un gest, chiar dacă reprimat, de scriitor. 


ANTOLOGIE 


1rcea Micu 


GEORGE LESNEA 
La țară 


Am plecat la ţară să respir, 
nu mai vreau s-aud trecînd tramvaiul 
Ore-ntregi și zile „fără şir 

o să-mi cinte drimbele şi naiul. 


Vor veni flăcăi şi fete mari, 
-zările vor picura lăptoase, 
tractoriştii blinzi şi temerari 
îmi vor zice cîntece frumoase, 


Seara cînd vin vacile din turmă 
şi se-aude buciumul în vii 

voi pleca din deal cel de pe urmă 
cu un buzunar de poezii. 


Şi-un văcar cu fața sănătoasă 
îmi va da să beau dintr-un pocal 
laptele cu dunga lui spumoasă 
muls de la o vacă Zimenthal. 


GHEORGHE ISTRATE 


Aveţi cumva un cal? 


Daţi-mi un cal să plec pîn-la Buzău 
aceste suple paracopitate 
năluci de fum ce s-au născut din hău 
de biciurile lunii însemnate. 


Daţi-mi un cal să-l scutur de nămol 

ca pe un prunc să-l scald, să-l scarpin iute 
-sub coama lui ce flutură domol. 

sub pleoapa unei stele necăzute. 


Daţi-mi un cal oricit ar fi de slab 
durerea după dinsul mă despică, 
mi-e dor de el cum doar lui El Zorab 
și cum unui pescar de o plătică. 


+ Daţi-mi un cal, un roib, mustind de fin, 
copita lui e-o secere subţire 

extaziat în faţă să-i rămîn 

cum stă în fața socrilor un mire. 


Daţi-mi un cal, să fie vorbitor 
să zică: hai Gheorghe Istrate 
să ne mutăm imperiul într-un nor 
departe de femei și de păcate. 


Daţi-mi un cal de orice sex ar fi 

cu ochi frumoși ca două crizanteme 
să-l culc în pat, să-i fac scamatorii 
şi să-i citesc cu glas duios poeme. 


PARODISTICĂ 


MIHAI BENIUC 


La urma urmei k 


N-am mai fost demult pe Criş la noi 
unde cîntă seara huhurezul 

şi pasc galeş turmele de oi 
parc-ar rumega în barbă crezul. 
Am tot scris poeme cu mașini 
(tehnica ne-ajunge de la spate) 


“de cînd n-am plivit la mărăcini 


ştiu vreo nouă limbi și jumătate. 
Nu-i nimic, viaţa curge dreaptă 
cei ce nu știu sint nefericiţi. 

Voi pleca în sat unde m-aşteaptă 
pruncii să le cumpăr biscuiţi. 
Toate trec și toate vor rămîne, 
las-că știu eu cum se-nvirte roata. 
Dacă nu poţi să te-avinţi spre miine 
pune tocul jos și spune: gata! 


TUDOR GEORGE 


Un sonet 


Ghepard săltind spre victimele fixe, 
Un ultim dor cu herghelii de nalbă 
Să treci în lotca vremii peste Styxe 
Sedus de-o hydră severă şi albă... 


Încocîrjat, cu gîtul prins în salbă, 
În care scapăr, ochi de jderi, onixe 
Să dai un șut năpraznic drept în pikse 
Că dacă-i bal, atunci să fie bal bă! 


Să nu fii trist și cu voința fleașcă 
Cum Doamna cînd îi sare-un bigudiu 
În baldachin lăptos la ceas tirziu. 


Iubește-ţi urbea şi pe Titi Teaşcă, 
Slăvește vinul, mestecă-i aroma 
Şi ceartă-te cu Papa de la Roma. 


ALEXANDRU ANDRIȚOIU 


Inadmisibila trădare" 


Uşoară ca un crin sfinţit în unda 
Botezului Fecioarei din Orleans, 

Prin fața casei tale îmi fac runda 
Cu o statornicie de un an. 


Tu te arăţi din cind în cînd în buza 
Balconului cu colonade verzi, 

Ca o prinţesă a la Lampeduza 
Făcindu-te mereu că mu mă vezi. 


Ţi-am scris o carte tristă, de sonete, 
Expediindu-ți-o la post-restant 
şi-am așteptat cu aceeaşi veche sete 
Sub  balconașul rece şi distant. 


Tu ai ieşit! O Icdai la piept lipită ! 
Ce scurtă fu a inimii bătaie 

Cind am văzut coperta iscălită 
Mare şi clar: Mărgeanu Nicolae! 

Negruzzi este un turist malgré 

lui, o fire sedentară, care pre- 

feră tihna căminului, confortul 

domestic unor deplasări care 

numai de incomodităţi nu duc 

lipsă. Călătoriile lui sint „plim- 

bări“ sau cel mult „pelerinagii“ 

(Scrisoarea I. Primblare, „Alăuta 

românească“, 1837, Scrisoarea 
XXVIII, Pelerinagiu, „Gazeta — de Moldova“, 
1852) pe cite un drumeag pe care doar iner- 
ţia stilistică — iar citeodată impulsul parodic 
îl pot- numi „pitoresc“ sau romantic". 
C. Negruzzi nu e un admirator al naturii (efu- 
ziunile preromantice sint de rutină), care îi 
apare ca o panoramă inchisă, irelevantă, terna. 
Nici personificările, cam forţate, ale prozato- 
rului n-o înviorează cît de cit. Un cadru, mai 
mult sau mai puţin distinct, şi atit. Preferă 
muntele, cîmpiei („Muntele e lăsat pentru poet, 
şi poetul pentru munte“), dar recunoaşte şi 
„dulceaţa vieţii  cîimpeneşti“. Însă decorul în 
sine nu-i spune mare lucru lui Negruzzi. El 
preferă drama, oricare i-ar fi decorul, şi mai 
ales personajele care se mişcă pe scena ima- 
ginară. Și totuşi, o acomodare se produce, dar 
într-un plan care nu face decit să întreţină o 
impresie de nenatural. C. Negruzzi vede natura 
prin prisma artei (T. Vianu). Pe drumurile 
Moldovei, scriitorul intilneşte sau castele ca 
în romanele lui W. Scott sau un palat gotic 
sau un prospect ca şi elveţian, iar „pelerinajul“ 
peste. dealuri şi peste văi spre Tg. Ocna (Pele- 
rinagiu — prima variantă :. Pelerinagiu la Tir- 
gul Ocnei) e chiar „ca din poveste“. Sint arti- 
ficii care nu dau descripţiei nici un aplomb, 
clişee la îndemina oricui. Dar în această mo- 
notonie compactă survin şi momente care 
curmă brusc plictiseala. Interesul nuvelistului 
se deşteaptă atunci. Un zid măcinat de vrem: 
este ca un fragment păstrat dintr-o întimplare 
de demult, un crimpei de povestire dintr-o 
carte despre vremuri multe. La Tg. Ocna, 


PR 


i tile oamenilor“. 


oprindu-se lingă Turnul Precistei, Negruzzi nu 
se lasă înşelat de tăcerea impenetrabilă a edi- 
ficiului. Acolo s-au consumat desigur drame 
de -care nimeni nu mai ştie. Și prozatorul, 
într-o fulgerare de gind, încearcă să-și repre- 
zinte „jertfele“, să audă „suspinele“, să recon- 
stituie spectacolul singeros desfășurat cindva 
în. sumbra. incintă. Călătoria lui C. Negruzzi 
este, prin definiţie, aceea a unui scriitor pe 
care evidenţele îl lasă indiferent. Orizontul 
apropiat e ca o cortină care, cînd este cazul, 
se ridică, iar în scena vastă pătrund umbre 


"sau întruchipări de odinioară, Tensiunile care 


mocnesc în „Ssubtext“ il solicită pe scriitor, pre- 
gătit să foreze în galeriile subterane de unde 
iși poate extrage materia primă pentru litera- 
tura lui. 


Reporterul improvizat îl stinghereşte așadar 
pe prozator şi numai uneori ii oferă sansa de 
a detecta, sub straturi terne, virtualități epice 
sau dramatice. În absența lor, descripția desuet 
clasicizantă nu se remarcă prin colorit sau 
relief. Şi nici prin adecvare : „Oare Vălcica nu 
seamănă ea cu Aheronul, şi gurile Ocnilor cu 
intrările imperiului lui Pluton ? Ascultind vue- 
tul ce se făcea în fundul gropilor, mi se părea 
că aud Ciclopii făurind fulgerele lui Joe“. Ce 
să caute în ambianța Tirgu Ocnei „comparații 
mitologice“ răsfolosite (Aheronul, „intrările im- 
periului lui Pluton“, „,Ciclopii făurind fulge- 
rele lui Joe“) ? Negruzzi nu le evită, chiar 
dacă se aşteaptă să fie trecut — intervine deci 
autoironia — între „ruginele literaţilor“. La o 
privire mai atentă, se observă că scriitorul nu 
pune mulţă seriozitate în asemenea procedee, 
pe care le subminează subtil, dinlăuntru. E şi 
acesta un mod de a compensa o ingeniozitate 
care Îi lipseşte. În relaţiile lui de voiaj scepti- 
cismul fraternizează cu ironia. 


În fond, C. Negruzzi este un moralist rătă- 
cit in peisaj, măsurind cu  băgare de seamă 
„tipurile“ care defilează încoace şi încolo, schi- 
tind ca orice moralist ce se respectă „obser- 
vaţii fiziologice“ şi cugetind fugar la „,vanită- 
La Ems, mergind și el la băi, 
în străinătate (în 1855), Negruzzi nu reţine mai 
nimic din toată priveala (Scrisoarea XXX. 
Băile de la Ems). Nimic, în afară de „,societa- 
tea aleasă“ care, seara, iese la promenadă. La | 
fel ca Barbu Știrbey, cu mai bine de jumătate 
de secol în urmă. Dacă acela enumera, cu 
emoţii provinciale, tot „prinţipi, grofi, baroni 
şi cavaleri“, cestălalt nu pare nici el chiar 
nepăsător faţă de o atare aglomerare de duci, 
prinți sau conți, de „obraze“ care, în toalete 
elegante, își etalează  blazat distincţia prin 
grădinile unde muzicile cîntă. O clipă, Negruzzi 
se lasă furat de acest tablou vivant care nu-i 
este dat să-l vadă în fiecare zi. Dar numai o 
clipă. Apoi, lucidul epistolier redevine el în- 
<uşi, penalizindu-şi un sentiment care nu-i 
este in fire. Odată ce-şi recapătă umorul, dis- 
tincţia nobilelor feţe ii apare așa cum poate 
era, searbădă şi puţin ridicolă în ifosele ei. Iar 
figurile, pină atunci impunătoare, iată-le acum 
„țanţoşe“, rigide şi ingimfate. Aceeaşi „socie- 
tate“ faşionabilă, surprinsă în exerciţiul curei, 
in „haine de baie“, îi stirneşte prozatorului un 
fin suris. Ca şi în alte Scrisori la un prieten, 
şi în notele de călătorie, sporadice, ale lui 
C. Negruzzi semnul ironiei îşi are privilegiul 
său. 


n irezistibil „dor de ducă“, „dor 
straniu şi neinţeles“, îl încearcă. 
de cum vine vara, pe A.D. Xe- 
nopol. În ţară şi în străinătate : 
Mehadia. Impresiuni de călăto- 
rie („,Conv. lit.“ 1884), O călăto- 
rie la Dorna în Bucovina (,„,Vo- 
ința naţională“, 1886), Amintiri 
de călătorie („Voința naţională“, 
1887, semnate Helvetius), O excursiune la Ră- 
dăşeni („Lumea ilustrată“, 1893). Nürnberg 
(„Dochia“, 1896), O  excursiune la Karlsbad 
(„Arhiva“, 1896, semnată Vitold), Amintiri din 
călătorie. Reichenhall şi Salzburg (,,Literatură 
şi artă română“, 1904), Marea. De pe Aventin. 
Amintiri din Italia („Românul literar“, 1905), 
Pădurea, Muntele Le Grand Saltve de lingă 
Geneva („Românul literar“, 1906), Un suiş pe 
Ceahlău (,„,Arhiva“, 1906), Teiul din Schönau 
(„Arhiva“, 1906), Întimplări de la ţară („Arhiva“, 
1907), Orașul Dorohoi („Noua revistă română“, 
1910), Rişnovul de lingă Brașov („Viaţa ro- 
mânească“, 1912), Din fuga trenului („Noua re- 
vistă română“, 1913). Unele dintre aceste în- 
semnări sint reunite în volumele Amintiri de 
călătorie (1901) şi Tablouri din natură (1913). 

„Întipăririle“ de pe natură ale lui/A.D. Xe- 
nopol sint ale unui reflexiv cu percepții impre- 
sioniste. Suit, romantic, pe o stincă asediată 
de valurile spumeginde ale mării, scrutind he- 
raclitian unda iute a unui riu, afundindu-se 
într-un desiş umbros de pădure, el se pătrunde 
cu înfiorare de miracolul creațiunii. Ca în- 
tr-un sanctuar, „glasul veşniciei“ îşi murmură 
taina impenetrabilă, „tāina cea mare în veci 
nedeslegată“. Călătoria, pentru Xenopol, se 
transformă într-un exerciţiu ca şi filosofic, 
suspendat într-un agnosticism care trece uşor 
în resemnare mistică. Dacă există un sens, o 
finalitate în universul care ne conține, în- 
seamnă că o forţă mai presus de înțelegere 
le-a orinduit pe toate. Însă „marele tot“ ră- 
mine o enigmă, pururi ascuns în „învelișul 
metafizic“ pe care nimeni şi nimic nu ar putea 
să-l destrame. În involburarea acestor neliniști, 
o soluţie totuşi se străvede. Dacă omul, în faţa 
necunoscutului, îşi pune intrebări la care încă 
nu poate răspunde, în însăşi această „imboldire*“ 
stă. şansa ca el să se apropie din ce în ce de 
inima misterului care il aţiţă, îl deznădăjdu- 
ieşte sau numai îl intrigă. Călătorind, Xenopol 
peregrinează şi printr-o împărăție a fenomene- 
lor în perpetuă mișcare şi într-o metamorfoză 
necontenită care nu zaruncină totuşi ordinea 
impecabilă a elementelor. O peregrinare, deci, 
în căutarea unor esențe cit ghicite, cit nedeslu- 
şite, o încercare prin învăluire d» a forța, atit 
cit este ingăduit, des-tăinuirea „veşnicului tot“. 

Natura îşi are cifrul ei, un limbaj secret care nu 


se poate încă, ori niciodată, decripta. De aceea: 


contactui se realizează în sfera percepţiei ime- 
diate. Fascinaţia se împletește cu un fel de 
spaimă, „necunoscutul“ ispiteşte şi descurajează 
totodată. Aventura cugetării, pe aceste cărări ale 
„neconştiutului“, se opreşte în pragul unor reve- 
laţii care ţin mai curind de o beţie a raţiunii. 
Reazemul ei, şi poate consolarea, e în ideea cu 
reflex poetic a dumnezeirii — răsfrintă în gloria 
solară şi în magia selenară, în foşnetul unui fir 
de iarbă, ín pulsaţia sevelor, în toate manifestă- 
rile sau „icoanele“ firești şi totuşi misterioase 
ale vieţii. În beatitudinea lui, contemplativul se 
poate intreba o clipă, kantian, dacă lumea în- 
conjurătoare există cu adevărat sau este numai 
o reprezentare a minţii sale. „Pentru ce-nu ar 
fi, ca şi curcubeul, întreaga noastră concepţie a 
realității tot numai răstringere a soarelui inteli- 
genţii noastre în boabele de rouă ale lucrului 
în sine?“ (Amintiri din Italia, „Românul lite- 
rar“, 1906). Curcubeul, „intipărire reală căreia 
ii lipseşte însuşirea obiecțivităţii“, se arcuiește 
ca o emblemă a sentimentului naturii la Xeno- 
pol. în Natură, ambianţă şi reală şi păreliică, 
toată numai susur şi freamăt, pămintul chiar 
pare alcătuit din esențe imateriale, la fel ca 
etericele „arătări ale  văzduhului“. Jocul de 
umbre şi lumini — dominanta acestei viziuni 
— este şi o metaforă a vieții şi a morţii. E o 
alternare de  neguri mohorite şi de  lucoare 
pulverulentă, o atmosferă vaporoasă care fil- 
trează totul într-un spectru de nuanţe multi- 
colore, cu poezia lui „nehotărită“. Un abur se 
înalță peste ape, văzduhul încins tremură, ra- 
zele soarelui se preling, „bură aurie“, prin 
frunzişul catifelat al pădurii, un văl diafan, 


+ muiat în lumină şi stropit cu miresme, se aş- 


terne, în vreme ce un şopotit insinuant tul- 
bură tăcerea. Un spectacol de sunet şi lumină, 
trezind o voluptate dureroasă. În vraja toropi- 
toare, extincția va fi părind o comuniune 
eternă cu toate cele înconjurătoare. Lirismul 
reflexiv al lui Xenopol are uneori, pe struna 
melancoliei, ceva din timbrul eminescian. În 
O călătorie pe Sviţera, sirăbătind cu melancoli: 
lamartiniene Lacul de Geneva, el invocă o poe- 
zie, al cărei original s-a pierdut, închinată de 
Eminescu, la Viena actriței Baudius: „Wie 
Sterne viel Gedanken mild, / Im tiefen Grund, 


i Wie  Mandenrund, / Ihr  theures,  bleiches 
ild“. 
Cu „plăcerea nețărmurită a contemplărei“, 


Xenopol surprinde ca un pictor de la Fontain- 
bleu, in diferite ceasuri ale zilei, „treptata 
schimbare a colorațici întregului tablou“. Din 


„indefinitul liniilor“ emană o „poezie nemărgi-/ 


nită“. Licărul apei întrezărit prin „pinza“ unei 
păduri, urzeala cu nuanţe albăstrii care stăruie 
în aer ca o mreajă, picla alburie, nebulozitatea 
roşiatică a unor amurguri sint stări ale naturii 
pe care ochiul, „organul estetic par excellence“, 
le- selectează indeosebi. Un cadru difuz, in 
contururi fluide și nelămurite, o „țesătură de 
aer și lumină“ pe care se brodează „fine înche- 
gări“ — reflexe ale frumosului izvorind din 
„fintina infinitului“ ori zămislit în „împărăția 
inchipuirei“. Cuprins de euforii panteiste, călă- 
torul, uitindu-se pe sine, se cufundă in „ma- 
rele tot“, într-o contopire în care veghea luci- 
dității poate deveni stingheritoare : „ființa mea 
se făcuse una cu totul ce mă încunjura“. În 
această părăsire de sine, ca într-o aiurare, se 
poate auzi cum creşte iarba şi tăcerea însăși 
prinde glas. Dar, deşteptat din hipnoză, călă- 
torul simte anxietatea pe care intrepătrunde- 
rea de aievea şi de fantasmagoric o stirnește 
intotdeauna. E secunda în care cugetul ajunge 
la răspintia dintre frumos și adevăr. Iar cite- 
odată, în toiul unei furtuni grozave sau dim- 

-rea estetică“, 


potrivă, cînd liniştea coboară maiestuos, gîndul 
ncremeneşte în preajma sublimului, paroxism 
al frumosului, care, „pătruns de infinit“, înfi- — 
oară şi neliniştește. În natură şi în artă, deo- 
potrivă. 


Cind privitorul se abstrage de sub aseme- 
nea seducţii, percepţia se preschimbă intr-o 
proiecţie şi „tabloul“ se realcătuieşte atunci din* 
ceea ce natura oferă, dar imaginaţia, reordo- 
nează. Pentru că frumosul este şi „un joc de 
idei ce  întovărăşeşte  intipărirea estetică“ 
(Amintiri din Italia). Selecţia se face după 
„valoarea estetică“ şi, totodată, după „plăce- 
inseparabilă. Legile artei sînt 
acum cele care decid. Peisajul se transformă 
într-o vastă pinacotecă. O galerie de „tablo- 
uri“ care, fiecare, îşi caută „privazul“. Arta 
este frumoasă cind imită natura, iar natura, 
atunci cînd se înveșmintează în „forme arti`- 
tice“, Concluzia : „arta nu trebuie să reproducă 
din natură decit acele părți ce pot îmbrăca 
forme estetice“. Şi încă : „Arta nu e frumoasă 
decit atunci cînd poate fi luată drept natură; 
dar nici natura nu e frumoasă decit atunci 
cînd îmbracă forme artistice“. Însă a nu se 
confunda : „Precum natura nu poate fi artă 
şi arta nu poate fi natură şi în această deose- 
bire stă condamnarea definitivă a realismului 
în artă“. (Amintiri de călătorie). Nici „realism 
brutal“, nici „idealizare exagerată“, reia Xeno- 
pol ideea, mlădiind-o, în Amintiri din Italia. 
Esteticianul face disocieri pentru care exem- 
plele îi stau la îndemină, puzderie. De pildă, 
frumosul natural din Via Mala „întrece tot ce 
pictura a putut închipui ca ideal în domeniul 
frumosului nâturei“ ; în schimb, Domul din 
Milano „invinge în luptă frumosul tablou al 
naturei inconjurătoare“ (Amintiri de călătorie). 


Dar nu e numai filosoful acela care purcede 
în aceste explorări poetice şi de cunoaştere. Ci 
şi istoricul, care reflectează la stadiile umani- 
tății sau, de pe Aventin, caută a descifra în 
ruinele Romei „istoria lumei“, sociologul (fă- 
cind lejere, involuntar amuzante asocieri între 
straturile apei unui rîu și „straturile societăţei 
românești“), filologul, care (in O călătorie la 
Dorna în Bucovina) deconspiră etimologia unor 
denumiri (ex. Colţul Acrei — de la lat. „acer“ 
— „ereu, cumplit, spăimintător'“). Reintilnim şi 
la Xenopol anumite  topos-uri ale călătoriei 
autohtone. Aşa ar fi primejdiile coboririi cu 
pluta pe Bistriţa sau furtuna izbucnită pe 
neaşteptate, apoi imageria medievalizantă, com- 
pensatorie în fond (stincile, precum „ruinele 
unor castele feudale“, asemuite cu acelea de pe 
malurile Rinului, „formele arhitectonice“ care 
compun un decor muntos). Ancheta socială nu 
lipseşte (O excursiune la Rădășeni, Întipăriri de 
la ţară, Oraşul Dorohoi). Xenopol  deplinge 
„priveliștea -desnădăjduită“ pe care satele o 
oferă. Pricina, polemizează el, nu-i beţia, ci 


- dezinteresul şi lăcomia stăpinilor, ca şi igno- 


ranța multor rurali, îndărătnici şi orbiţi de 
„eresuri agronomice“. Nota politică (Rişnovul 
de lingă Brașov) se adaugă comentariului so- 
cial, economic, etnografic. 


Rareori (Mehadia, O excursiune la Karlsbad), 
scriitorul încearcă să fie şi spiritual, dar umo- 
rul e sărac. În tren, spre Mehadia, sub ochii 
sclipind de amuzament ai. povestitorului se 
urzește „un roman întreg“ — de fapt „o nostimă 
nuvelă sau comedie“ intre o tînără doamnă şi 
un curtezan cam virstnic și hilar. Sint pagini 
de un haz minor. Dar e interesant că nu rare- 
ori scriitorii, călătorind şi privind în jurul lor 
nu văd viața ca viaţă, ci viaţa ca roman, fie 
şi comic. j 


Florin Faifer 


„CARE A FOST:NUMELE LUI 


trebare este, 
fără îndoială, 
şocantă. Puţi- 
ne sint acele 
personalităţi 
istorice care 
> să fi intrat 

în conştiinţa 
urmașilor atit de plenar cum 
s-a întîmplat cu Decebal. El 
este ultimul dintre regii geto- 
dacilor care şi-a pus întreaga 
forţă în slujba patriei sale, 
în apărarea ei. „Era — ne 
spune Dio Cassius — priceput 
în ale războiului şi iscusit la 
faptă ; ştiind cînd să  năvă- 
lească şi cind să se retragă la 
timp, meşter a întinde curse, 
viteaz în luptă, ştiind a se 
folosi cu dibăcie de o victo- 
rie şi a scăpa cu bine dintr-o 
infringere ; pentru care lu- 
cruri el a fost mult timp pen- 
tru romani un potrivnic de te- 
mut“. După ce relatează crin- 
cena încleştare dintre daci şi 
romani (cea mai amplă care 
s-a păstrat) Dio Cassius ne 
spune : „Decebal, căruia i se 
luase acum și scaunul domniei 
şi ţara întreagă, şi care era 
însuși in pericol de afi prins, 
își face singur seama şi capul 
său fu dus la Roma“. Pliniu 
cel Tinăr (Scrisori, VIII, 4, 1) 
vorbind tot despre el îl nu- 


meşte „un rege alungat din 
reședința sa, izgonit chiar din 
viaţă, fără ca să fi pierdut 
niciodată nădejdea“. 

Decebal a înţeles să facă şi 
supremul sacrificiu - pentru 
apărarea idealului său : liber- 
tatea, a înțeles să treacă liber 
în eternitate fără a suporta 
rușinea intringerii. Oare poate 
fi ceva mai măreț decit a-ţi 
dărui pină şi viaţa în slujba 
apărării patriei tale, a libertă- 
ţii ei? Nu este de mirare că în 
conștiința românilor, singurii 
urmaşi ai geto-dacilor, Dece- 
bal s-a transformat intr-un 
mit, un simbol al dragostei de 
țară, al apărării libertăţii, sen- 
timente ce i-au animat şi îi 
animă pe români din totdea- 
una. 


Nu ştiu dacă s-a făcut o 
statistică privind  personalită- 
țile din istoria noastră care au 
servit drept subiect în folclor, 
literatură, muzică, pictură, 
sculptură ori alt gen de mani- 
festare artistică. Nu mă îndo- 
iesc însă că pe primul loc se 
situează Decebal. 

Dacă aşa stau lucrurile, şi 
așa stau, se poate totuși pune 
întrebarea : care a fost numele 
acestui mare erou? După 
cum bine se știe geto-dacii, ca 
de altfel toate popoarele Euro- 
pei antice, cu excepţia greci- 


lor şi a romanilor, n-au ajuns 
la un stadiu de dezvoltare 
care să le permită consemna- 
rea în scris a istoriei lor; Tot 
ce ştim, sau, mai exact spus, 
aproape tot ce ştim despre 
strămoşii noştri se datorează 
scriitorilor greco-romani. Şi, 
numărul acelora care au scris 
despre geto-daci n-a fost mie, 
indiferent de apartenența lor 
etnică (deloc unitară) sau lim- 
ba în care şi-au redactat ope- 
ra, Se cunosc 63 de autori an- 
tici de limbă greacă sau latină, 
începind cu Sofocle şi Hero- 
dot pină la Solinus (a trăit pe 
la 250 e.n.) la care se adaugă 
cei din antichitatea tirzie şi 
cei din epoca bizantină. N-au 
lipsit nici scriitorii care le-au 
dedicat opere întregi, Unul 
dintre aceştia este retorul şi 
filozoful Dio Chrysostomos 
care a scris o carte întitulată, 
Getica ori Istoria geților, azi 
pierdută. Ştim că şi Dio Cas- 
sius a seris o Getica şi ea 
pierdută. Despre geto-daci a 
scris şi Traian ori medicul său 
Criton, opere din care s-au 
păstrat infime fragmente. 
Pierdută este şi partea din 
Istoria Romei a lui Appian 
care se referă la luptele cu 
dacii. S-au pierdut și biogra- 
fii ale împăraților în care s-a 
vorbit despre daci, cum este 

cea a lui Marius Maximus. 
Cele ale Jui Suetonius se 
opresc la Domițian iar Histo- 
ria Augusta începe doar cu 
Hadrian pe cind din Istoria lui 
Ammianus Marcellinus întîm- 
plarea face să se fi pierdut 
partea cu privire la evenimen- 
tele din vremea lui Domițian. 
S-ar putea continua înşirarea 
acelor cărți, ori părți, pierdute 


- în care era vorba de strămoşii 


noștri geto-dagi. 

Pierderile de care vorbeam 
au lăsat lacune în istoria 
noastră veche care se supli- 
nesc, în măsura posibilului, cu 
izvoare de altă natură : arheo- 
logice, epigrafice,  numisma- 
tice etc. Așa se face că s-au 
putut naşte „probleme“ cu 
repercusiuni de multe ori gra- 


ve vizind elemente fundamen- . 


tale ale istoriei noastre, „pro- 
bleme“ puse uneori cu ştiinţă 
şi reavoinţă iar alteori din 
necunoaștere și de cele mai 
multe ori cu alte scopuri de- 
cit cele ştiinţifice. Aceleaşi 
pierderi au dus la discuții 
contradictorii intre învățații 
moderni cu privire la anumite 
evenimente ori aspecte re- 
feritoare la civilizaţia sau isto- 
ria geto-dacilor. Fiecare din- 
trei ei  formulindu-și opinii 
bazate pe izvoare de diferite 
categorii avind drept scop lu- 
minarea unor intunecimi sau 
neclarițăţi, contradicții etc. 


Fiecare generație și-a adus şi 
continuă să-şi aducă contri- 
buţia la o mai bună cunoaș- 
tere, scopul esențial al cerce- 
tării ştiinţifice. 


ici cu privire 
la Decebal, 
neîndoielnic, 
personalitate 
de primă mă- 
rime a istoriei 

geto-dacilor, 
> izvoarele lite- 

rare nu sint 
prea multe şi lipsite de con- 
tradicţii. Izvorul de bază ră- 
mine Dio Cassius a cărui 
Istorie romană (scrisă după 
anul 229 e.n.) s-a păstrat doar 
în parte. Din fericire istoricii 
bizantini cum au fost Xiphi- 
linos (sec. XI) şi Zonares (sec. 
XII) au făcut rezumate ce au 
ajuns pînă la noi. 

Pentru alcătuirea monumen- 
talei sale opere Dio Cassius 
s-a folosit de auturi ca Poly- 
bios sau Titus Livius dar i-a 
trecut cu vederea pe Caesar, 
Salustius, Tacitus ori Sueto- 
nius. Cu privire la Decebal el 
ne spune : „Cel mai însemnat 
război de atunci al romanilor 
a fost cel împotriva dacilor, 
asupra cărora, în vremea 
aceea, domnea Decebal. Duras, 
care domnise mai înainte, lă- 
sase lui Decebal de bună voice 


"domnia 


(LXVII, 6, 1). Este 
vorba de începutul anului 86 
e.n. cind Domitian a pornit 
războiul împotriva dacilor. 
„Împăratul Domitian — tra- 
duce Şincai în Hronica Româ- 
nilor, vol. I, p. 5) — carele 
era nu numai nesuferitoriu de 
osteneli, ci şi fricos, slab la 
fire şi dat spre sburdările tru- 
peşti nu numai cu muieri, ci 
şi cu prunci. Drept aceia el 
nu s-au atins de războiu, fără 
numai prin povăţuitori s-au 
oştit cu Decheval“. Unul din- 
tre aceştia era Cornelius Fus- 
cus, comandantul  cohortelor 
pretoriene căruia i-a fost în- 
credințată conducerea armate- 


lor romane ce au suferit mari , 


dezastre, Fuscus însuși găsin- 
du-și moartea. 

Din relatarea lui Dio Cas- 
sius (fără să ştim pe ce iz- 
voare se bazează) reiese că în 
vremea războiului lui Domi- 
tidan cu dacii rege era Dece- 
bal şi că acesta s-a luptat cu 
generalul Cornelius Fuscus. 
Tacitus însă (considerat pe 
drept cuvînt cel mai mare is- 
toric roman, contemporan cu 
evenimentele) în Istorii ne 
spune altceva şi anume că 
luptele au fost purtate de 
Diurpaneus, regele dacilor. 


„Partea cu privire la Domitian 


din opera lui Tacitus s-a pier- 
dut. Din fericire însă tocmai 
evenimenul de care este vor- 
ba a fost înșirat printre argu- 
mentele lui Paulus Orosius 
(scriitor. de la începutul sec. 
V e.n.), în a dovedi că neno- 
rocirile ce se abat asupra 0a- 
menilor din vremea sa nu se 
datorează creştinilor, ci au 
existat totdeauna. „Căci cît de 
mari au fost — spune el tex- 
tual (Istoria împotriva păgi- 
nilor, VII, 10, 4) — luptele lui 
Diurpaneus, regele dacilor, cu 
generalul Fuscus şi cît de 
mari dezastrele romanilor, 
le-aş enumera, într-o înşirare 
lungă, dacă Cornelius Tacitus, 
care a tratat în mod organic 
şi cu foarte mare exactitate 
aceste evenimente istorice...“. 

Același lucru îl spune și 
Iordanes (Getica, 77—78) : 
„Domitian a plecat cu toate 
forțele sale în Illyria și încre- 
dințind conducerea aproape 
întregii armate generalului 
său Fuscus şi cîtorva bărbați 
aleşi, i-a obligat să treacă 
peste Dunăre împotriva arma- 
tei lui Dorpaneus, pe un pod 
din corăbii legate între ele. 
Atunci goții (respectiv geții), 
care n-au fost luați pe neaş- 
teptate, au pus mîna pe arme 
şi chiar la prima ciocnire: au 
învins pe romani, omorind pe 
comandantul acestora Fuscus... 
Pentru dobindirea acestei vic- 
torii mari ei i-au numit pe 
conducătorii lor  semizei...“, 
Nici de această dată nu cu- 

noaștem 

istoricul got de la 

secolului VI e.n. Ar putea fi 
Cassiodorus, Dio  Chrysosto- 
mos sau poate Tacitus. Fapt 
este că el era bine informat. 

Despre dezastrul lui Fuscus 
întimplat în anul 87 e.n. ne 
mai vorbesc Martial (Epigra- 
me, VI, 16, 1—6) şi  Iuvenal 
(Satire, IV, 109—112), amindoi 
contemporani cu evenimen- 
tele, fără să precizeze însă de 
cine anume erau conduse oş- 
tile dacilor ori numele rege- 
lui. Acelaşi lucru şi cu privire 
la Suetonius (Domitian, VI, 1) 
care vorbeşte şi el de înfrîn- 
gerea lui Fuscus. În sfirşit, a 
mai rămas de adăugat Petru 
Patricius (Istorii, 4, 5) autor 
din sec. VI e.n. care repro- 
duce aproape cuvint de cuvînt 
textul lui Dio Cassius. 

Contradicţia este evidentă şi 
istoricii moderni au încercat 
să-i găseacă o explicaţie. S-a 
acreditat părerea potrivit că- 
reia Duras şi Diurpaneus ar 
fi fost una şi aceeaşi persoa- 
nă. El i-ar fi cedat tronul lui 
Decebal, învingătorul lui Cor- 
nelius Fuscus, la o dată ce nu 
poate fi precizată. Răminea 
fără de explicație relatarea lui 
Tacitus, transmisă de Orosius, 
şi a lui Iordanes. Or, despre 
Tacitus nimeni nu poate spune 
că nu este bine informat, mai 
ales fiind vorba de evenimen- 
te contemporane lui. Cele re- 
latate de Tacitus sint confir- 
mate şi de Iordanes. 

Într-un articol apărut pos- 
tum, regretatul meu coleg de 
la Iași Nicolae Gostar (Studii 
și cercetări de istorie veche și 
arheologie, 35, 1, 1984, p. 
45—54) arată, cu îndrepăţit te- 
mei, că Duras și Diurpaneus 
sint doi regi deosebiți iar Cor- 
nelius Fuscus a fost învins de 
Diurpaneus, victorie în urma 
căreia el a primit supranu- 
mele de Decebal care ar fi 
putut însemna „cel puternic“, 
„cel viteaz“, 


Ideea ca atare, fără să fi 
fost argumentată, o ” găsim 
încă la Gh. Șincai care, la în- 
ceputul Hronicii sale, anul 86, 
vorbeşte despre  „„Decheval, 
craiul Dachiei-ceii-Vechi, ca- 
rele și Diurpaneu s-au numit“. 
Citindu-l pe Orosius, C.C. 
Giurescu, fără să ştim pe ce 
se baza, vorbeşte şi el de „De- 
cebal i se mai spune şi Diu- 
paneus sau Diurpaneus“, 


Iată așadar că, după toate 
probabilitățile, Decebal este 
un supranume ce i-a fost atri- 
buit regelui Diurpaneus, su- 
pranume legat de vitejia lui, 
înscris_cu litere de aur în is- 
toria geto-dacilor şi în conşti- 
ința urmaşilor acestora. 


Ion Horaţiu Crişan 


CASĂ „sX 
i: SN ; NSi 


August 1985. În cimitirul evreiesc din Sighetul 
Marmaţiei. 

n miezul cel mai fierbinte al 
„verii lui 1985, porneam, îimpre- 
- ună cu alţi cîțiva gazetari, spre 

nordul îndepărtat al ţării, ca 
» să întilnim un grup de. evrei 
americani originari din Româ- 
nia, veniţi în pelerinaj la mor- 

Xa ` mintelor înaintaşilor lor şi pen- 
E tru a cinsti memoria victimelor 
holocaustului horthyst. 


Cimitirul evreiesc din Sighetul Marmaţiei a- 
rată ca o livadă de linişte semănată cu pietre 
albe. Dar oamenii aceia bătrîni au intrat pe 
porțile lui ca pe niște mari porţi ale durerii. 
Erau evrei hasizi și purtau cu toţii, chiar şi cei 
din grupul tinerilor învățăcei care-i urma. re- 
dingote și pălării desuete, negre. Veneau de la 
capătul lumii şi nu-ţi puteai închipui lunga lor 
călătorie decit aşa cum se desfășura către sfir- 
şitul ei, aici, pe drumul în coastă care urca spre 
cimitir. Veneau cu pas aşezat, ca dintr-un loc 
în care timpul nu mai are curgere, şi mica lor 
ceată chema de departe o legendă parcă ştiută. 
În frunte, ca şi cum le-ar fi deschis trecerea, 
cu plete lungi şi barbă albă de patriarh, ma- 
rele lor rabin îşi sprijinea în toiag făptura fi- 
ravă, închipuind pe zidul însorit o siluetă ciu- 
dată, hieratică. 

N-au zăbovit prea mult lîngă monumentul 
din mijlocul cimitirului, poate pentru că aveau 
nişte amintiri pe care viermele timpului nu iz- 
butise să le roadă într-atita, şi nici apa lui să 
le spele îndeajuns,  încit să şi le poată aşeza, 
pînă la urmă cuminte, în abstracţia solemnă a 
istoriei. S-au risipit prin fineaţa înflorată a ci- 
mitirului, căutindu-şi fiecare pietrele lui. Tre- 
cuseră, totuşi, mai bine de patruzeci de ani. 
Căutau. Citeau inscripţiile, se întrebau unul pe 
altul, erau şi cîțiva oameni tineri care dibuiau, 
urmind descrierea cețoasă făcută de părinţii 
rămași acolo departe. Apoi, cimitirul s-a um- 
plut de vocile celor care se rugau pentru morţi. 


Şi, deodată, bătrinul de lingă mine a luat în 
braţe piatra albă şi s-a prăbuşit în plins. 
Hohotea, nestăpinit, ca un copil, îmbrăţişind 
marmora rece, în dreapta cu cartea pe care un 
deget o ţinea mecanic şi inutil deschisă la pa- 
gina cu rugăciunea care nu îi mai încăpea du- 
rerea. Morţii lui cei mai dragi, cei mai apro- 
piaţi, nu erau îngropaţi acolo, ci sub cerul Po- 
loniei, ei nici nu aveau morminte. Dar piatra 
aceea punea un semn singurei bucăţi de pă- 
mint din care amintirea lui putea lua şi face, 
firesc şi de-a dreptul, ca în Carte, întrupare 
pentru chipul şi asemănarea durerii lui. 


Şi dirzenia acestei dureri, venită după patru- 
zeci de ani, de la mii de kilometri, la ea acasă, 
a chemat alături, ca o mustrare, amintiri ale 
copilăriei mele. La 9 ani, am plecat din satul 
în care mă născusem, sat de pădureni coboriţi 
spre câmpie, plin de o ruşine pe care o ştiam 
nemeritată, cu sentimentul  copilăresc al unei 
uriașe puteri silită la neputinţă, ca și cum oa- 
meni răi l-ar fi pălmuit pe tata, cu sfişierea 
unui început de moarte (izgonit ca un ciine 
riios, avea să-și amintească şi Elie Wiesel ple- 
carea din Sighetul copilăriei lui). Peste Gepiu, 
satul cel mai românesc din lume, cobora noap- 
tea ocupaţiei. Au poposit apoi, în nouă noastră 
casă, oameni, cei mai mulţi învăţători ca şi ta- 
tăl meu, alungaţi din locurile în care trăiseră, 
ei şi ai lor, dintotdeauna, luaţi noaptea din pat, 
bătuţi, schingiuiţi, înghesuiți în vagoane de vite. 
Ciţi vor fi fost? Şi ce reprezentau ei faţă de 
cei 211942 de români expulzați sau refugiaţi 
(16,5 la sută din populaţia românească rămasă 
sub ocupaţie !), ca urmare a unei politici sis- 
tematice de lichidare a elementului  româ- 


nesc ? 1). Ne despărțisem de doi dintre cei mai 
prețuiți prieteni ai tatii. Despre moartea de 
martir a unuia, protopopul Aurel Munteanu, 
din Huedin, aveam să aflăm curînd, cu suflete 
pustii, înmărmurite de durere. Cel de-al doilea, 
doctorul Wexler, din Beiuş, omul inteligent şi 
instruit, cu chipul luminat de o necontenită în- 
trebare interioară, care salvase cindva viața 
tatălui meu şi pe care acesta îl preţuia atita, 
avea să ne scrie într-un tirziu, după 1944, sgir- 
cit cu vorbele, despre ce se întimplase cu evreii 
din Beliu, din Salonta, din Oradea. 

Aşa a început, la Sighetul Marmaţiei, recon- 
stituirea ce urmează, ca un drum prin aminti- 
rea oamenilor şi prin istorie, 


O pagină de istorie 


riginea evreilor din Ardeal a 
făcut obiectul unor studii isto- 
rice minuţioase. Ele au înlătu- 
rat, fără drept de apel, opinia 
diletantă după care cele mai 
timpurii aşezări ale lor ar pu- 
tea data de pe vremea Daciei 
Traiane, deşi urmele unor gru- 
puri semite, şi chiar evreieşti, 
sint indiscutabile pe stratul colonizării romane. 
O plăcuţă de aur descoperită, în context 


1). M. Fătu, Biserica românească din nord- 


vestul Transilvaniei sub ocupaţia horthystă, 
1940—1944, Bucureşti, 1985, p. 60. 

roman, la Orşova veche (1960—65), este chiar o 
invocare a lui Iahwe Adonai, iar o alta, scoasă 
la lumină tot acolo (1968), redă criptic numele 
aceluiași  Iawo.2 Unități militare de „syri“ 
(o cohors) fac parte din garnizoanele de la Ro- 
mula. Dar, deşi, în toată Romania occidentală, 
grupuri de negustori „syri“ apar din cel mai 
timpuriu ev mediu, împrejurările în care sint 
atestate primele aşezări cunoscute în Ardeai 
(1571—1687) face imposibilă, după cele mai au- 
torizate opinii, ipoteza unei continuităţi. 

Vor fi avut loc infiltrări, nu foarte impor- 
tante, şi ceva mai înainte, în ciuda eforturilor 
de a le îngrădi, care îşi găsesc expresia, printre 
altele, într-o hotărire a Dietei din 1578.) Pri- 
ma comunitate organizată pe care o cunoaștem 
este compusă din sefarzi, veniţi din Imperiul 
otoman, și este cea de la Alba Iulia, pe atunci 
capitala voievodatului ardelean şi singurul oraş 
în care evreii aveau voie să se aşeze. O „cartă 
de drepturi“ acordată de Gabriel Bethlen, în 
iulie 1623, ne îngăduie să cunoaştem destul de 
bine împrejurările apariției ca şi condiţiile în 
care trăieşte. 

Devorat de ambiţii mari, hrănite de recepta- 
rea prea optimistă a contextului politic compli- 
cat schițat de „războiul de treizeci de ani“, sub 
care se ascundea procesul de restructurare a 
unui nou sistem continental al centrelor de pu- 
tere, Bethlen miza prea mult pe efectele se- 
cundare ale conflictului din zona lui periferică, 
de contact cu Imperiul otoman. Influențat, fără 


2) Inscripţiile Daciei Romane, vol. III, Bucu- 
reşti, 1977, pp. 69—71. 

3). R. L. Braham, Genocide 
Boston, 1983, p. 4. 


and Retribution, 

indoială, de înfăptuirea de o clipă a lui Mihai, 
al cărei sens mai profund nu îl putea înţelege, 
el voia să refacă splendorile unei Dacii utopice 
şi, intuind avantajul  poziţional al Ardealului, 
să tragă toate foloasele din transformarea pla- 
toului carpatic într-o turnantă a legăturilor eu- 
ropene cu spaţiul otoman. Personaj aventuros 
şi grandoman, de felul lui Despot Vodă, îşi do- 
rea o curte strălucită, colecţiona cărți şi tot 
felul de celebrități. Avind bune legături cu oto- 
manii, Bethlen ştia ce rol joacă grecii şi evreii 
în viața comercială a Turciei europene şi ar fi 
vrut să-i atragă spre voievodat. Unul din emi- 
sarii săi la Constantinopol îi vorbeşte despre 
faima medicului Abraham Susa, care îi trimite 
şi nişte leacuri, cu efect se pare, căci, în 1623, 
prinţul scrie unui alt om al său să-i procure 
„leacuri noi“ şi să-i dea sefardului o sută de 
ducați, în cazul în care se hotărăşte să vină la 
Alba Iulia. Medicul vine, în fruntea unui grup 
de evrei sefarzi care se stabilesc în oraş. 

În „carta“ pe care le-o acordă Bethlen, la in- 
tervențţia medicului, se subliniază din nou do- 
rința prințului de a restaura vechea glorie a 
Daciei, aşezarea sefarzilor şi a altor colonişti 
străini fiind menită să refacă viața orășenească 
a voievodatului pustiit de războaie. Ea garan- 
tează „naţiunii evrecești“ o seamă de „drepturi“, 
dintre care o parte, cele privind reglementarea 
activităţii negustoreşti, au caracterul unor ade- 
vărate privilegii. În general însă, „carta“ nu 
este mai „liberală“ decit actele care reglemen- 
tează statutul comunităţilor evreiești din alte 
zone de influenţă „reformată“, anti-catolică. 

Pină tirziu, sefarzii, care au o organizare ri- 
guroasă şi din rîndurile cărora apar primii ra- 
bini cunoscuţi din Ardeal, sint cei care domină 
viața comunităţii. Avem ştire despre legături 
ale lor cu cercurile rabinice din Constantinopol, 
Belgrad şi Salonic, cărora li se adresează pen- 
tru rezolvarea unor probleme religioase contro- 
versate, î) - 

Dar episodul Bethlen, care s-a bucurat de 
atenţie mai ales datorită precedentului de drept 
pe care-l constituia „carta“, rămine, istoric vor- 
bind, fără urmări, mai degrabă pitoresc. 


Odată cu precizarea noului echilibru de forţe 
european, proces în cadrul căruia eşecul turci- 
lor în faţa Vienei (1680) a avut rolul său, pre- 
zența austriacă devine tot mai evidentă şi tot 
mai activă, culminind cu încorporarea Transil- 
vaniei în imperiul habsburgic. De acest proces 
se leagă, urmindu-i tribulaţiile, și afluxul din 
ce în ce mai puternic de așkenazi, legaţi de te- 
ritoriile aflate în sfera de influenţă austriacă. 
Sporul populaţiei evreieşti din Ardeal, care ră- 
mine totuși neînsemnată (2 000, în 1766; 5176, 
în 1825 ; 15 600, în 1850) 5), se înscrie mai ales 
la activul acestora. „Registrul“ (Hapinkas) co- 
munității sefârde de la Alba Iulia (1736—1835), 
aflat astăzi la Bucureşti, care începe să fie re- 
dactat în ebraică şi „ladino“, se încheie cu texte 
scrise în idiş, vorbind, in felul lui, despre acest 
proces. La sfirșitul secolului al XVIII-lea, gru- 
pul sefard este copleşit după ce, începind de 
la mijlocul lui, conflictul dintre sefarzii din ce 
în ce mai puţini şi aşkenazii deveniți majoritari 
luase forme tot mai ascuţite. De alifel, tensiu- 
nile de acest fel rămin o caracteristică a vieţii 
evreieşti din Ardeal, oglindind,  relictual pină 
foarte tirziu, situația specifică a regiunii, în 
care s-au întilnit, de-alungul timpului, căile de 
descărcare ale unor nuclee dense de emigrație, 
lovite de vicisitudinile istoriei. 


4 Dr. Carmilly-Weinberger Mózes, A Ko- 
lozsvâri zsidóság emlekkăânyve, New York, 1970, 
pp. 263 şi urm. (Pentru toate datele privind 
„carta“ şi sefarzii ardeleni). 


5). Braham, op. cit. p. 4 (Mai departe, trimite- "* 


rea se face la: Braham, Genocide...) 

Un prim val vine din Galiţia, provocat pro- 
babil de către şirul de nenorociri care se abat 
asupra evreilor polonezi incepind din 1648. Ori- 
cum, în 1735 conducătorul comunității de la 
Alba Iulia este David ben Beniamin, de origi- 
nă poloneză, dar născut în oraș. > 

Imigrația galițţiană a crescut puternic după 
prima dezmembrare a Poloniei din 1772, cind 
una din regiunile cele mai dens populate de 
evrei a revenit Austriei. Marea majoritate a 
emigranților era tonstituită din oameni săraci 
şi foarte săraci, fugiţi de persecuții, dar şi de 
lipsuri. Excluşi din viața economică majoră, se 
ocupau cu mica negustorie locală, cu colporta- 
jul sau ţineau circiumi. Unii aveau poverne, 
cazane de ars horilcă şi votcă, al cărei secret 
îl aduseseră cu ei din Polonia. Foarte mulţi 
însă îşi ciştigau piinea muncind la pădure, ca 
țapinari, sau lucrind pămîntul. Aşezările evre- 
iești ţărăneşti din Maramureş, unice în felul 
lor, au scris una din cele 'mai interesante şi mai 
pitoreşti pagini din istoria Diasporei. Aici şi-a 
găsit hasidismul, mișcare mai mult decit reli- 
gioasă, cu ample ecouri în conştiinţa şi în via- 
ţa spirituală evreiască, o nouă patrie şi oa 
doua vatră de legendă.%) În pelerinaj la Sighet, 
în 1984, Elie Wiesel îşi amintea nostalgic un 
cintec evocind pădurea carpatină prin care tre- 
cea Baal Şem Tov, întemeietorul hasidismului. 
Noua înţelegere a lui dumnezeu, omniprezent 
în natură sub forma unei „scintei sfinte“, sim- 
plitatea şi accesibilitatea ‘drumului către el, o 
anume fervoare mistică de sorginte populară, 
găsiseră aici un mediu firesc de exteriorizare. 
Vorbitori de idiş, ținind la obiceiurile, la ritua- 
lul şi la folclorul lor, credincioşi costumului 
tradițional, evreii din Nord-Vestul extrem al 
României au opus o rezistentă organică faţă de 
tendințele de asimilare, atit de puternice in 
vechea Ungarie. Reacţia de apărare este şi mai 
vizibilă în viața lor spirituală, care mai că nu 
cunoaşte fenomene de aculturaţie. Așa se ex- 
plică faptul, aparent paradoxal, că deşi credința 
lor punea piedici de netrecut ideii refacerii că- 
minului lui Israel, tocmai în mediile ortodoxe, 
şi poate mai ales hasidice, puternica conștiință 
de sine a schițat soluţii sioniste. Acest proces - 
de „laicizare“ a iudaismului, cu atitea conse- 
cințe în istoria modernă, pînă în zilele noastre, 
este de altfel o parte a procesului mai general 
de trezire a conștiinței naţionale a popoarelor 
din această parte a Europei şi nu poate fi des- 
părțit de el. Nu este, desigur, intimplător că 
unul din înaintemergătorii ideii, Peretz Smo- 
lenskin (1842—1885), aducea în articolele lui 
de presă, ca argument in favoarea cauzei evre- 
ieşti, exemplul grecilor şi românilor care fuse- 
seră în stare să se regăsească pe sine ca na- 
țiuni moderne. 7) 

Cel de-al doilea val de imigrație vine 
dinspre vest și este reprezentat de evreii un- 
guri. La origine, este vorba de evrei din Boe- 
mia şi Moravia care trec în Ungaria în urma 
măsurilor austriece menite să ducă la ingră- 
direa creșterii numărului lor în Cehia (sub 
Carol al III-lea, în 1726, se limitează căsăto- 
riile, îngăduite pentru un singur tinăr bărbat 
de fiecare familie) şi, mai ales, în urma noilor 
restricţii, instituite sub Maria Tereza (în 1748, 
se fixează la zece mii numărul familiilor evre- 
ieşti care pot trăi pe teritoriul boemo-morav). 
Curentul pune în mişcare oameni aparţinind 
unei burghezii orăşeneşti de veche tradiţie, 
cu ample legături exterioare, cu o viaţă cultu- 


¢) L. Poliakov, Histoire de l'antisémitisme, l, 
Paris, 1981, pp. 388 şi urm. (O foarte frumoasă 
şi corectă prezentare a hasidismului şi a rădă: 
cinilor lui istorice). 

7). S. Grayzel, A history of the Jews, 
York, 1968, pp. 573—74. 

rală bogată, activă şi, ceea ce este şi mai im- 
portant, deschisă spre orizontul european. Ei 
vehiculează ideile înaintate ale timpului, sînt 
partizanii reformelor şi luptă pentru emancipa- 
re şi pentru ciștigarea dreptului de cetățenie. 
lipsa unei burghezii naţionale cît de cit pu- 
ternice, ei ajung să joace, încă de la în- 
ceputuri, un rol de întiia mină în dezvoltarea 
primului capitalism ungar, în industrie, comerț 
şi finanţe. Nu este de mirare că, în marea lor 
majoritate, tind la asimilare şi că din riîndu- 
rile lor se recrutează primii „asimilaționişti“ 
activi. După emancipare  (1867—68), foarte 
mulți se îndreaptă spre profesiunile libere şi se 
afirmă puternic în domeniul vieţii culturale și 
ştiinţifice. Ei sint astfel principalii făuritori ai 
„erei de aur“ din istoria evreilor unguri. 8) 
În Ardeal, unde apar, de la început, ca evrei 
observă Randolph 
de important în 
Adepţi ai „refor- 


unguri, ei joacă, aşa cum 

L. Braham, un rol deosebit 
procesul de „maghiarizare“, 
mei“ religioase, ei sint  „neologi“ occidentali- 
zați şi privesc cu oarecare superioritate pe 
ortodocşii localnici, în marea lor majoritate 
hasizi (spre deosebire de situația din Ungaria), 
Ostjuden, „evrei răsăriteni“. 

Stabiliți în centre urbane, cu precădere la 
Oradea şi Cluj, ei ocupă poziții conducătoare 
în comerț şi industrie, în profesiile libere, unde 
procentul lor este relativ ridicat, şi în cultură. 
Evident, în „toate aceste sectoare, nivelul eco- 


nomic, general este simțitor mai bun, iar fap-- 


tul se reflectă şi în situaţia evreilor aparţinind 
mediilor sociale legate de ele. Componenţa so- 
ială (sau, mai degrabă, rezultanta acţiunii unor 
factori istorici .deosebiţi) apare, în cazul de 
faţă, 'supraadăugată unor alte mentalități şi 
comportamente şi este accentuată de decala- 
jul marcat dintre zonele nordice „subdezvol- 
tate“ şi celelalte zone din Ardeal. Un oraş, re- 
lativ mare, cum este Sighetul Marmaţiei, ră- 
mine un mediu economic şi cultural departe 
cu totul de complexitatea şi dinamica mediu- 
lui urban orădean sau clujean. 


Rămine un fapt semnificativ că, în judeţele 
Maramureş şi Satu Mare, cu preponderență ha- 
sidică, majoritatea sau o bună parte a evreilor 
locuiau, încă în 1930, la sate (în Maramureș: 
23 480 în mediul rural, faţă de numai 10609 in 
mediul urban; în Satu Mare: 11485, fată de 
13 885), în timp ce în judeţele Bihor şi Cluj si- 
tuaţia este cu totul deosebită (în Cluj numai 
2 025 în mediul rural față de 14530 în mediul 
urban; in Bihor: 5:72, față de 20 578.9) 

Desigur, procesul istoric, departe de a fi li- 
niar, nu se lasă surprins de modelul sociolo- 
gic, care nu se realizează, nici el, în stare pură. 
Bunăoară, populaţia evreiască a Ardealului 
continuă să crească in mod semnificativ în cea 
de a doua jumătate a secolului trecut şi, în 
același ritm, în primii ani ai secolului nostru: 
30 000, în 1880; peste 53000 în 1900; mai bine 
de 65 000 în 191010). Creşterea accentuată nu se 
explică, neîndoielnic, numai prin sporul natu- 
ral. Dar aportul exterior nu este constituit ex- 
clusiv din evrei „neologi“. Pe de altă parte, 
evreii ortodocși veniţi din Ungaria se deose- 
besc de ortodocșii aşezaţi aici de mai multă 
vreme, mai ales de adepţii hasidismului, puter- 
nic atașați de tradiţiile proprii, dar şi de o 


8). R. L. Braham, The Politics of Genocide, The 
Holocaust in Hungary, vol. . pp. 80 și urm. (Mai 
departe trimiterea se face la : Braham, Holo- 
caust...) 

9). Remember, 40 de ani de la masacrarea 
evreilor din Ardealul de nord sub ocupaţia hor- 
tbystă, Bucureşti, 1985, Tabel statistic, Anexa 
nr. 2, pp. 60—61. 

10), Braham, Genocide..., p. 5. E 

seamă de tradiții locale, deosebite, în majori- 
tatea lor oameni săraci, muncitori necalificaţi, 
chiar ţărani, meșteșugari, dughengii, desăgari, 
vorbitori de idiș, concentrați la Satu Mare şi 
Sighetul Marmaţiei, dar care, îri satele locuite 
majoritar de români, şi mai ales în judeţele 
Maramureş şi Năsăud, vorbeau ca a doua limbă 


(sau cel puţin ca a treia) româna. O anume 
mișcare internă, continuă, a remodelat tot 
timpul schema primară. s 

Exemplul comunității din Oradea este grăi- 
tor din mai multe puncte de vedere. În anul 
1732, ea era compusă din 46 de oameni. fn 
1813, se construieşte prima sinagogă. În 1870, 
populația evreiască constituie două comuni- 
tăți : una ordotoxă, majoritară, şi una refor- 
mată. În 1944, în Oradea trăiau aproape 30000 
de evrei, numărul localurilor de rugăciune era 
de 40, dintre care 12 sinagogi. 1t) Așezarea unor 
grupuri de hasidimi, în jurul rabinului din 
Vijniţa, care venise la Oradea în perioada 
interbelică, continuă procese mai vechi şi, în 
acest sens, ilustrează bine felul cum s-a confi- 
gurat în timp situaţia populaţiei evreieşti din 
Ardeal. La sfirşitul primului război mondial, în 
Transilvania, Crișana și Banat trăiau 180 000 de 
evrei (1920). Organizarea lor în 110 comunităţi, 
dintre care 80 erau ortodoxe, 23 reformate şi 7 
„Statu Quo Ante“, reflectă nu numai  deose- 
biri de cult, ci, într-o bună măsură, o seamă de 
realități economice, sociale . şi culturale mai 
profunde, cu toate implicațiile ce decurg de 
aici. Ea pune în evidenţă şi trăsăturile speci- 
fice ale vieţii evreieşti ardelene, în raport cu 
cea din Ungaria. 2) 


11). Katona Béla, Várad a viharban, 1946, pp. 9 
şi urm. (Cifra de 30000 include, probaoil, şi pe 
evreii din jud. Bihor). 

12). Braham, Genocide..., p. 5; pentru Ungaria 
(structura socială, numărul și repartizarea comu- 
nităţilor etc., dovedind un statut social, în ge- 
neral, superior) v. Braham, Holocaust... 

«Era de aur 


nul dintre cele mai zguduitoare 
: aspecte ale marii drame pe 
care au trăit-o evreii din Tran- 
silvania de nord, şi poate cea 
"mai tragică dimensiune umană 
a ei, nu poate fi înţeles fără 
moştenirea istorică a ceea ce 
= “s-a numit „era de aur“ a 

e evreimii din Ungaria. În plan 
afectiv, clipele de pe urmă a mii şi mii de oa- 
meni au fost marcate, mai mult decit de orice 
aliceva, nu de sentimentul frîngerii brutale a 
încrederii în om, oarecum vag totuşi, fără adre- 
să, ci de încălcarea în picioare a încrederii în- 
tr-un şir de valori „naţionale“ intrate adinc în 
fiinţa proprie, în parte făurite chiar de ei, 
transformate de călăi în motivarea principală a 
nimicirii lor. Căci, niciodată, poate, n-a pri- 
mit legenda antisemită a „evreului trădător“ o 
infirmare mai dramatică decît în cazul acestor 
oameni trădaţi, şi, pînă în pragul camerei de 
gazare, atit de naiv dezarmaţi, unii pînă astăzi, 
în fața trădării. Niciodată, legenda antisemită 

a „evreului apatrid“ nu a primit o mai scump 
plătită infirmare decit în cazul acestor oameni 
care se socoteau, foarte mulţi dintre ei, „un- 
guri de confesiune  israelită“. Multe din cele 
ce urmează ar rămîne de neînțeles fără înțe- 
legerea a ceea ce s-a petrecut în „Ungaria 
mare“ între 1867, anul emancipării evreilor, şi 
primul război mondial. 

Întemeiată pe o cunoaștere profundă a con- 
textului istoric, o analiză dintre cele mai perti- 
nente a acestui aspect este cea făcută de către 
Randolph L. Braham, analiză pe care o repro- 
duc, citind amplu. 

„Datorită tradiţiei feudale a Ungariei, scrie 
Braham, aristocrația şi gentry au refuzat cu în- 
dărătnicie să intre în comerţ, industrie şi în 
alte ocupaţii «degradant burgheze»,  preferind 
să prelungească o eră feudală depășită. Fiind 
neliberală în atitudinea ei față de naționali- 
tățile conlocuitoare şi antidemocratică faţă de 
țărănimea maghiară şi de masele muncitoreşti, 
aristocrația ungară la putere a avut o atitu- 
dine constant liberală faţă de evrei şi i-a încu- 
rajat să se angajeze în afaceri şi industrie. 
De-a lungul timpului, o relaţie de colaborare 
prietenească s-a stabilit între aristocrația un- 
gară şi industriaşii, bancherii şi financiarii 
evrei. Mulţi reprezentanţi ai aristocrației au 
devenit pe nesimţite parteneri în întreprin- 
deri evreieşti, ajungind acţionari şi membri ai 
consiliilor lor de conducere. La rîndul lor, mulți 
magnați evrei au fost înnobilați şi au așimilat 
moravurile şi practicile aristocrației. 


Ca o consecinţă a acestei politici tolerante, 
evreimea ungară se considera ea însăşi o parte 
„integrantă a naţiunii ungare, iar maghiarii 
acceptau pe evreii asimilați vorbitori de e limbă 
ungară ca egali ai lor. Ca atare, evreii nu ùu- 
mai că au participat din plin la dezvoltarea 
economiei Ungariei, dar au şi contribuit ge- 
arik la îmbogățirea culturii şi ştiinţei unga- 
re“, 

Alianţa dintre evrei şi unguri, scrie la rîn- 
dul său Thomas Karfunkel, era o alianţă na- 
turală, bazată pe interese. Clasa conducătoare 
ungară era în principal interesată în perpetua- 
rea boziţiei ei politice dominante şi aprecia 
sprijinul evreiesc. De altfel, acest sprijin era 


13), Braham, Holocaust..., I, p. 4 ; pentru citatul 
imediat următor, v. Thomas Karfunkel, The Im- 
pact of Trianon_on the Jews of Hungary, în War 
and Society in East Central Europe. 


68 @ ALMANAHUL @ 196 Ș «LUCEAFARUL» 
A 


foarte confortabil, pentru că evreii n-ar fi 
putut niciodată deveni un partener amenințător, 
cu un program politic urmărind autonomia sau 
existența separată. Simultan, ridicarea unei 
clase capitaliste evreieşti şi, în general, țelu- 
rile economice ale evreilor, au primit încuraja- 
re oficială.  Aristocrația ungară nu avea, în 
mod deschis, atracţie pentru aceste activităţi, 
iar penetrarea evreilor era preferată celei a 
unui alt grup etnic, inclusiv, sau probabil în 
special, celei a minorităţii germane“, 

Braham observă, cu drept cuvint, că atitudi- 
nea de „toleranță binevoitoare“ faţă de evrei 
era motivată nu numai de considerente econo- 
mice, ci şi de dorinţa de a creşte procentul de 
maghiari în Regatul ungar poliglot, prin însu- 
marea «maghiarilor de confesiune israelită» 
(Zsidóvallású magyarok), cum erau înregistraţi 
evreii în statisticile oficiale“, 1 

În conformitate cu statistica din 1910, înteme- 
iată oricum pe o tehnică trucată, menită să în- 
lesnească măsluirea datelor de bază, cum prea 
bine ştiau românii din Ardeal, din cei 18 264 533 
de locuitori ai Regatului maghiar doar 9 944 627, 
adică 54,5 la sută erau unguri. „Dar chiar 
această majoritate anemică şi dubioasă, subli- 
niază istoricul american, fusese cîştigată cu aju- 
torul celor 911227 de evrei care reprezentau 
peste 5 la sută din populaţie“, 15) 

„Recensămiîntul din 1910, ultimul ţinut în 
Austro-Ungaria, comentează, în strict acelaşi 
sens, Thomas Karfunkei, a identificat 54,5 la 
sută din populaţia Ungariei drept ungurească. 
Acest statut majoritar, extrem de important 
pentru motive politice precum şi psihologice, 
cra cîştigat cu colaborarea evreilor, care au 
au fost clasificați ca un grup naţional separat 


-şi care, în întregime, au optat pentru naționali- 


tatea ungară. Evreii constituiau numai 5 la sută 
din populaţie, dar pentru unguri ei reprezen- 


tau diferenţa dintre o poziţie majoritară şi 
una minoritară“, 
Reamintind datele cunoscute (românii for- 


“ cea mai numeroasă a re- 
gatului şi reprezentau 20 la sută din întreaga 
lui populaţie, față de procentul real al unguri- 
lor de maximum 45,4 la sută), Braham prezin- 
tă critic politica claselor conducătoare maghia- 
re, „minate de un naționalism  şovin orb“, şi 
urmărind asimilarea forțată a românilor, sîrbi- 
lor, slovacilor şi rutenilor. 

„Doctrina imperialistă a naţionalismului ma- 
ghiar, spune el, a inclus axioma politică potri- 
vit căreia «ori maghiarii asimilează naţionalită- 
țile, ori naționalitățile vor distruge statul un- 
gar». 

Evreii au jucat un rol deosebit de important 
în procesul de maghiarizare. Poate că nici o 
altă minoritate sau naţionalitate din regatul 
ungar, observă Braham, nu a adoptat limba și 
cultura ungară cu o asemenea «grabă spontană» 
ca evreii... Acest proces de maghiarizare a de- 
venit intens după 1877, dar începuturile sale 
datează din 1844 cînd conducătorii tineretului 
evreiesc din Pesta au lansat Magyarit Egylet 
(Societatea de maghiarizare) cu obiectivul spe- 
cific al maghiarizării evreilor, predominant 
vorbitori de limbă germană, din oraş“, 

„Spre deosebire de situaţia din Occident, con- 
tinuă istoricul american, emanciparea evreilor 
a fost promovată nu atit în termenii filozofiei 
liberale a iluminismului, ci, în primul rînd, ca 
un aspect al ideii de naționalism ungar. Unul 
din obiectivele de bază era întărirea poziţiei 
numerice precare a maghiarilor în regatul poli- 
gs prin absorbirea sau maghiarizarea evrei- 
Or... 


mau „minoritatea 


14), Idem, p. 5 (subcapitolul „The problem of 
Nationalities“). 
. $5). Ibidem, p. 5. 


Graba cu care evreii unguri au îmbrăţişat 
cauza maghiară — majoritatea  covirșşitoare a 
fost asimilată şi mulţi evrei ortodocşi chiar au 
adoptat limba ungară ca limbă a lor de comu- 
nicare — poate fi explicată printr-un număr 
de factori. Ei erau, bineînțeles, recunoscători 
pentru înlesnirile economice şi profesionale ce 
le fuseseră acordate după emancipare de către 
regimul  aristocratic-gentry de orientare feu- 
dală. Ca urmare a acestui Interessengemein- 
schaft (comunitate de interese, n.m.). între re- 
gim şi evrei, ţara a cunoscut un nivel fără pre- 
cedent al dezvoltării industriei şi al moderniză- 
rii în general, în vreme ce evreii s-au afirmat 
ca factor major, dacă nu dominant, în profe- 
siile liberale şi în capitalismul ungar. Dacă nu- 
mărul avocaţilor a crescut între 1890 şi 1900 cu 
1,2 la sută, numărul avocaţilor evrei a crescut 
cu 68, 6 la sută. Din cei 4807 medici, ciţi exis- 
tau în 1900, 2 321, sau 48 la sută, erau evrei. În 
ce priveşte proprietatea agrară, de asemenea, 
progresul evreilor a fost de-a dreptul remar- 
cabil, avind în vedere faptul că evreilor nu li 
se permitea să posede pămînt inainte de eman- 
cipare. În 1884, existau 1898 de proprietari 
evrei posedind un teritoriu de aproximativ 1,75 
milioane de jugăre... La 1894, numărul lor 
crescuse la 2788 şi mărimea teritoriului crescu- 
se, şi ea, la 2,62 milioane jugăre... 


Postura naționalistă pro-maghiară a evreilor, 
continuă Braham, a fost, bineînțeles, adovtată, 
nu numai din cauză că era. avantajoasă sau din 
recunoștință pentru inlesnirile create şi pentru 
securitatea acordată de'către regimul aristocra- 
tic-gentry, ci și datorită patriotismului fervent 
care a motivat atitudinea multora dintre ei. Așa 
cum a observat pe bună dreptate prof. Oscar 
Jászi, sociolog remarcabil și om politic demo- 
crat : «nu există nici o îndoială că o mare par- 
te dintre aceste elemente asimilate şi-au însușit 
noua ideologie în mod de-a dreptul spontan și 
entuziast. din dragoste sinceră pentru noua pa- 
trie». Naționalismul semit al multora dintre 
evrei s-a manifestat în special la Budapesta. 
Constituind aproape 20 la sută din populaţie, 
evreii din capitală se aflau în fruntea procesu- 
lui de asimilare, Elita lor intelectuală a jucat 
un rol creator activ în dezvoltarea artelor, 
ştiinţei şi literaturii. Tot această elită intelec- 
uală asimilaționistă este cea care a dat naş- 

re primei prese “liberale stăpinită de bur- 
ghezia evreiască, cu cadrele ei slugarnice de 
ziariști şi redactori care au servit plini de zel 
şi necritic cauza hegemoniei maghiare. Această 
presă nu numai că a hrănit jocul şovinismului 
naţional îndreptat împotriva Austriei, dar a 
luat cea mai grosolan  bătăioasă atitudine în 
luptele naţionale şi a fost un principal obsta- 
col în calea unui compromis rezonabil între 
naţiunile rivale. 


Deosebit de virulenţi în această privință au 
fost jurnaliştii de la Budapesti Hirlap (Gazeta Bu- 
dapestei). Ei au fost în fruntea celor care ple- 
dau pentru politica de asimilare forţată în ve- 
derea creerii unei naţiuni de «treizeci de mi- 
lioane de unguri». Trebuie de asemenea amin- 
țită. în acest context, actiunea necugetată a 
unor personalităţi ca Béla Grünwald, un socio- 
log, istoric și om politic, care urmărea maghia- 
rizarea minorităților naționale, cu precădere în 
Slovacia, cu un zel de misionar. De îndată ce 
majoritatea evreilor antrenați în procesul de 
maghiarizare erau în același timp principalii 
reprezentanţi ai clasei burgheze comerciale in 
comunitățile agrare locuite de minorităţi naţio- 
nale, ei erau priviţi în egală măsură ca purtă- 
tori ai capitalismului exploatator și ai şovinis- 
mvului maghiar. Această receptare a fost aso- 
ciată în special cu presa  bătăioasă aflată în 
proprietate evreiască identificată drept «un in- 


strument lipsit de scrupule al dominaţiei de 
clasă feudală şi financiară»“, 18) 

Fără îndoială, şi în acest caz, fenomenul is- 
toric are un relief cu mult mai bogat, şi 
Braham observă, pe bună dreptate, pericolul 
generalizării, scoţind în evidenţă aspectele so- 
ciale ale procesului şi incriminind, retrospectiv. 
„Dolitica mioapă“, de bătaie scurtă, a unora 
din cercurile conducătoare evreiești. În nici un 
caz, nu poate fi scoasă din discuţie bruta- 
litatea cu totul deosebită a politicii oficiale de 
„maghiarizare“ a tuturor nemaghiarilor, inclusiv 
a evreilor. 

„Conduşi în mare măsură de interesele econo- 
mice şi politice ale aristocrației evreieşti asimi- 
laționiste, care reprezenta în acelaşi timp 
grosul conducerii comunitare, ei (evreii, n.m.), 
nu au reusit să-și dezvolte o conștiință naţio- 
nală evreiască. Cu conducătorii aliniaţi necon- 
diționat şi necritic la un regim depășit în plan 
social şi reacţionar represiv în plan naţional, 
ei (evreii, nm.) nu au devenit niciodată con- 
ştienţi de responsabilitatea şi de rolul lor parti- 
cular în cadrul statului multinațional. loe 
să acționeze pentru dezvoltarea unei societăți 
pluraliste democratice bazată pe toleranță şi 
respect pentru toate naționalitățile conlocuitoa- 
re, evreii din Ungaria au fost greşit orientaţi 
«să nu scape nici un prilej de a-şi uni inte- 
resele cu acelea ale claselor privilegiate apar- 
ținind naționalității privilegiate din punct de 
vedere social şi cultural». În felul acesta, evreii 
au permis, inconştient, să fie exploataţi politie 
în serviciul unui regim aristocratic-gentry arhi- 
conservator avind drept scop principal păstra- 
rea privilegiilor feudale tradiţionale. Şi-au dat 
seama prea puţin că acest regim agita spectrul 
«pericolelor» reprezentate de către naţionalită- 
țile «înapoiate» în curs de trezire, nu numai 


pentru a păstra unitatea statului național ungar 
sub hegemonie maghiară, dar, mai presus de 
toate, pentru a ţine în friu sau a reprima re- 
vendicările de reforme, justiţie și egalitate ale 
claselor sociale exploatate şi oprimate“, 1? 


«O ironie» sinistră a istoriei 


titudinea adoptată de evreii ar- 
“deleni faţă de unirea Transil- 

vaniei cu România a fost nuan- 
tată, în funcţie de multitudi- 
— nea de factori care determinau 
„situaţia lor, în contextul istorie 
- foarte complex al momentului. 

“O seamă de intelectuali cu ve- 

deri democratice și radicale au 
înțeles importanța evenimentului, şi unele din 
primele şi cele mai obiective relatări ale presei 
de limbă maghiară din Transilvania privitoare 
la Marea Adunare de la Alba Iulia se datorează 
unor gazetari evrei. La 18 aprilie 1919, în urma 
mai multor întilniri pregătitoare, are loc la 
București o întrunire a evreilor ardeleni cu do- 
miciliul în „Regat“ care, se spune în rezolu- 
ţia adoptată cu acest prilej, „luînd cunoștință 
de actul din Alba Iulia... aderă din inimă și cu 
multă satisfacţie la programul cuprins în acest 
act, avind în vedere că dispoziţiile (lui)... cores- 
pund în totul principiilor liberale și democra- 
tice ale vremurilor actuale“. 

„Saşii au fost primii care au cerut în mod 
categoric ocrotirea românilor, scria cu acest 
prilej ziarul „Adevărul“, după ei a urmat chiar 
o parte din unguri şi astăzi vor să adere la 


16), Ibidem, pp. 7, 8, 9, 10, 11. 
17). Ibidem, pp. 11—12. 

programul din 1 decembrie de la Alba Iulia, 
evreii“, 18) 

„Victime ale mediului în care trăiau“ 
(Braham), unii evrei se temeau mai degrabă de 
un antisemitism plasat în România şi fals ge- 
neralizat de către presa şovină ungară, care 
îl exploatase puternic în propaganda ei anti- 
românească, decit de antisemitismul „virulent“ 
care mocnea sub toleranța aparentă a claselor 
conducătoare maghiare. Faptul. folosit pină as- 
tăzi de către o anumită propagandă, apare cu 
atit mai paradoxal cu cit, pe de o parte ro- 
mânii ardeleni nu folosiseră niciodată argu- 
mente antisemite în lupta pentru afirmarea 
drepturilor lor, iar pe de altă parte, în România 
nu avuseseră loc niciodată manifestări de anti- 
semitism de gravitatea provocatorului proces 
al „omorurilor rituale“ de la  Tisza-Eszlâr 
(1882), comparabil doar cu sinistrul fals al edi- 
tării „Protocoalelor Sionului“. 
exclusiv, prin ataşamentul sentimental la reali- 
tățile depășite ale „Ungariei mari“ şi prin op- 
tica deformantă pe care o întreținea acesta în 
privinţa românilor, 

În cei douăzeci şi doi de ani de pînă la dic- 
tatul hitlerist din 1940, statutul economic şi so- 
cial al evreilor ardeleni nu s-a înrăutățit în 
nici un fel. Dimpotrivă, bucurindu-se de toate 
drepturile cetățenilor români, ei şi-au dezvol- 
tat nestingherit viața spirituală, culturală şi re- 
ligioasă, proprie. 

n ce privește cultura religioasă, în cei 20 
de ani, între 1920 şi 1940, în Transilvania de 
nord s-au tipărit 492 de cărţi evreieşti (titluri 
publicate) faţă de 241 cîte se publicaseră în 
cei 50 de ani anteriori. Între 1921 şi 1934 au 
apărut mai multe ziare idiş (13) decit în toţi 
anii „erei de aur“ (10). Învăţămintul religios nu 
a suferit nici o atingere. Dintre cele 37 de ieşive 
ardelene cunoscute de-alungul unei lungi pe- 
ricade de timp, 10 au fost fondate între 1920 şi 
194019). Pînă la instaurarea dictaturii regale, a 
existat un Partid evreiesc care si-a desfăşurat 
activitatea în cadrul constituţional al timpului. 
Personalităţi reprezentative dintre conducătorii 

litici activi ai evreilor ardeleni, ca Tivadar 

scher, József Fischer sau Ernö Marton au 
făcut parte din Parlamentul României. 

Dar factorul nou care a intervenit în viața 
evreimii din Transilvania, şi care a căpătat în 
mod firesc, odată cu timpul, o pondere tot mai 
mare, este determinat de felul în care a recep- 
tat tinăra generație destrămarea - imperiului 
habsburgic și sfirșitul „erei de aur“, însoţit în 
Ungaria de un val antisemit fără precedent, 
„Renunţarea la visul asimilaţionist“ (L. Bitton) 
şi victoria principiului naționalităților au in- 
fluenţat puternic noua atitudine adoptată în 
cercurile eretului, nu o dată în opoziţie cu 
unele elemente din vechile conduceri comunita- 
re. Încă înainte de adunarea de la Alba Iulia, la 
20 noiembrie 1918, are loc, la Cluj, adunarea de 
constituire a Uniunii naționale evreiești din Tran- 
silvania (Erdély Zsidó Nemzeti Szővetség), duvă 
modelul diferitelor „consilii naționale“ care 
apăruseră, şi în Ardeal, ca mai în toate părțile 
fostului imperiu austro-ungar, în plin proces de 
disoluție. Atunci cind s-a pus problema repre- 
zentării unice a evreilor în cadrul noilor struc- 
turi ale statului român (asemănător procedurii 
prin care se asigura reprezentarea altor naţio- 
nalități de după Unire) această formulă s-a 
impus de la sine, dată fiind organizarea sepa- 
ratistă a celor trei comunități religioase, orto- 
doxă, neologă şi Statu Quo. 


18), Unirea Transilvaniei cu România (Sub re- 
dacția lui I. Popescu-Puţuri și A. Deac), Bucu- 
rești, 1972, pp. 686—87. 

19). Remember.., anexe nr. 4, nr. 5, nr. 7, ne. 8; 
pp. 64, 65, 67, 68. 

El se explică, - 


„Această mișcare, scrie Livia Bitton, mar- 
chează, istoric şi ideologic, o cotitură semniti- 
cativă în viaţa evreimii ardelene, în special, şi 
în istoria luptelor sioniste din această zonă, în 
general, căci ea reduce indirect opoziţia tradi- 
țională față de sionism a celor două tabere 
evreiești extreme“.%). Hasidimii, opuși sionis- 
mului politic, în care vedeau o renegare eretică 
a regăsirii Sionului prin voința divină, ca și 
unii neologi care vedeau în el un duşman al 
„aspirațiilor și sentimentelor lor naționaliste 
legate de Ungaria“ (L. Bitton) acționau, pentru 
prima oară în istoria lor uniţi, în cadrul unei 
organizații naţionale evreieşti. Livia Bitton 
vorbește despre o adevărată „renaștere cultu- 
rală a evreilor transilvăneni“ înregistrată în 
cei 20 de ani interbelici, ale cărei instrumente 
au fost şcolile şi presa evreiască de limbă ebraică. 
Asociaţia şcolară Tarbut a organizat clase speciale 
şi şcoli de toate gradele în 32 de oaraşe din 
Transilvania. Dintre școlile secundare, un rol 
deosebit l-a avut „Gimnaziul Tarbut“ de la Cluj, 
de fapt, un liceu, care da şi o pregătire pedago- 
gică. Cei 120 de elevi ai lui studiau Talmudul, 
literatura ebraică, Biblia, istoria evreilor. Limba 
de predare era ebraica. Dezvoltarea acestei şcoli 
se leagă de numele directorului ei, un pedagog 
excepţional și entuziast, Antal Mark. 

În afara presei comunitare și religioase, des- 
pre care am vorbit mai sus, între 1920 și 1940, 
au apărut în Transilvania 10 ziare şi reviste de 
orientare sionistă, incepind cu Uj Kelet ziarul 
condus de Ernö Marton. În marile oraşe ale 
Ardealului, funcționau şapte edituri evreieşti, 
din care patru numai în Cluj, care publicau 
lucrări literare și politice. Este imposibil să 
enumerăm aici mulţimea de asociaţii sportive, 
culturale, literare, muzicale, artistice şi politice 
înființate mai ales de către şi pentru tineri. 
Toate organizaţiile de tineret aveau centre de 
pregătire pentru haluțimi, „pionieri“, coordonate 
de un Oficiu palestinian pentru Transilvania. 2!) 
Faptul că majoritatea acestor organisme au fost 
create încă prin 1920, continuind de altfel tra- 
diții mai vechi, oprimate în „Ungaria mare“ de 
tendinţele asimilaționiste, dovedeşte că este vor- 
ba de iniţiative evreieşti, şi nu de o în- 
cercare de  „demaghiarizare” a „cvrtiiur un- 
guri“. De altfel, presa de limbă ungară, inclu- 
siv presa evreiască de limbă ungară, a apărut 
nestingherită în România interbelică. Nu este 
mai puțin adevărat că statul român nu le-a 
pus nici o piedică, recunoscindu-le și acordin- 
du-le un statut legal nediscriminatoriu. Conse- 
cințele acestei situaţii s-au resimțit favorabil 

i în organizarea vieţii comunitare, a asisten- 
fei sociale etc. 


Toată această structură, scrie M. Carmilly- 
Weinberger, fost prim rabin al Clujului, se pră- 
bușeşte la 14 septembrie 1940, cînd Miklos 
Horthy, regentul ungar. intră în Cluj, capitala 
Transilvaniei, după dictatul de la Viena“. 2% 

Şi totuşi, R. L. Braham consemnează faptul că 
„unii evrei ardeleni au primit vestea celui de 
al doilea dictat de la Viena cu mare satisfacţie: 
Acest sentiment era întărit de către evreii bă- 
trini care îşi mai aminteau de «epoca de aur» 
a Ungariei dinaintea primului război mondial 
şi de către ignoranța evreiască cu privire la 


2). Livia Bitton, The Zionist Movement in 
Transylvania, în A Kolozsvári zsid6sâg..., citată 
mai sus, pp. 279. 

21). Pentru toate acestea, v. Livia Bitton, loc. 
cit. pp. 280 și urm. 

22). A Kolozsvári zsidóság... p. 291. Tot acolo, 
prezentarea excepționalei organizări comunitare, 
pe Tee economică, culturală, de asistență so- 
cială etc. 


realitățile „politicii antisemite a regimului 
Horthy“.%), 

În acest sens, „este o ironie că, pînă la urmă, 
evreilor le-a mers cu mult mai rău sub unguri 
decit sub români. Pentru că, la cîţiva ani după 
cel de-al doilea dictat de la Viena (august 1940), 
evreii din Transilvania de nord, ajunşi sub stă- 
pînire ungurească, au sfirşit în lagăre de muncă 
sau la Auschwitz ; cei din Transilvania de sud, 
rămași în România, au supravieţuit aproape 
neatinși::). Mai mult /decit atit, aceştia din 


urmă; cu ajutorul unor români, şi alături de ro- 
mâni, au salvat mii de vieţi evreieşti de la coş- 
marul Auschwitzului. 

O ironie sinistră, călită cu martiriul a 130 000 
de oameni, z 


< tofascismul 


devărul este că amintirea nos- 
>talgică a unor evrei bătrîni, din 
Ardeal, dar şi din Ungaria, a 
fost exploatată de către un for- 
midabil aparat de propagandă 
pus în slujba revizionismului şi 
a hrănit sistematic, neîntrerupt 
şi cu bună știință, ignoranța cu 

z privire la antisemitismul conge- 
nital al şovinismului horthyst, 

Impus ca o soluție ultrareacționară, în fafa 
„pericolului comunist“, regimul lui Horthy a în- 
ceput prin a justifica prăbuşirea edificiului şu- 
bred al „Ungariei mari“, pe linia unei vechi tra- 
diții a clasei conducătoare maghiare, de cînd lu- 
mea „victimă a împrejurărilor istorice“, prin 
cauze externe. Procesul istoric al creării statelor 
naționale unitare din această parte a lumii a 
fost prezentat ca o mirșavă conspirație a „na- 
ționalităților“, ajutată de „conspirația evreiască“, 
singura vinovată pentru „revoluţia comunistă“, 
Această variantă provincială a legendei ger- 
mane despre „lovitura pe la spate“ a dezlănţuit 
un val de excese antisemite, la acea dată fără 
analogii, în afara ororilor la care se dedau alb- 
gardiștii prin orășelele Ucrainei. Revoluţia era 
prezentată ca opera exclusivă a „comisarilor 
evrei“ de la Béla Kun și Tibor Szamuely pînă la 
Jenö Landler, Jenö Hamburger sau Aurel 
Stromfeld, „In vreme ce armata lui Horthy evita 
orice luptă, fie cu forțele române, fie cu cele 
ale lui Kun, scrie Braham, ea era din plin an- 
gajată în pogromuri şi în teroarea albă care au 
făcut mii de victime“. 5) Întreg arsenalul vio- 
lenţei antisemite a fost pus în joc, de la „ju- 
decăţțile populare“ (népitéletek), făcînd apel la 
instinctele primare ale gloatei, pină la „Legiu- 
nea neagră a morţii“ (Fekete halâllegi6) a si- 
nistrului Prónay, care trecea din comunitate în 
comunitate terorizind,tincasind sume mari de 
bani drept „răscumpărare“ de la „evreii bogaţi“, 
ațiţind populaţia la jaf şi executind public evrei 
şi comuniști. Crime de rară bestialitate au fost 
săvirşite într-un şir de localităţi unde au fost 
organizate omoruri în masă. Puzderia de „so- 
cietăţi patriotice“, secrete şi publice, răsărite ca 
ciupercile după ploaie imediat după război, au 
preluat programul şovin şi antisemit al reacţiu- 
nii anticomuniste ultrăconservatoare. Una din 
cele mai puternice, MOVE, Magyar Orszâgos 
Vederi Egyesület (Asociaţia maghiară de apă- 
rare naţională) avea două ramuri, civilă şi mi- 
litară. Cea civilă, Magyar Tudományos Fajvâdă 
Egyesiilet (Societatea ştiinţifică maghiară pen- 
tru protecţia rasei), cunoscută și ca Uniunea 
Etelköz, după regiunea locuită primitiv de ma- 


2). Braham, Genocide.., p. 8. 

x). Braham,  Holocaust..., I, p. 84; în acelaşi 
sens, v. și Braham, Genocide..., p. 8. 

23), Braham, Holocaust..., I, p. 18. 


ghiari undeva pe Don, era dublată de cea mi- 
litară, Kettös-Kereszt Sâvetseg (Uniunea Dublei 
Cruci). Primirea membrilor se făcea, şi în una 
şi în cealaltă, în cadrul unor ceremonii pline 
de mister operetistic, care încercau să refacă 
acte iniţiatice de fantezie ţinind de imaginare 
rituri maghiare străvechi. Cum toate acestea 
preced SS-ul, singura explicație rămîne perfecta 
similitudine a motivaţiei lor mai profunde. Ca 
şi în cazul celor 10 000 (!) de asociaţii, pe grupe 
de virstă, de sex, de ocupaţie, de statut profe- 
sional etc. etc., coordonate de către o asociaţie 
de „apărare teritorială“, botează pină la urmă, 
mai paşnic, Társadalmi Egyesületek Szövetsége, 
faimoasa TESz (Federația uniunilor sociale). 
Spre deosebire de situația din republica de la 
Weimar, unde, în ciuda unor complicități, ele 
întimpinau opoziția aparatului guvernamental, 
„asociațiile patriotice“ ungare au fost subvenţio- 
nate pe ascuns şi coordonate, încurajate activ şi 
folosite de către cercurile conducătoare ale sta- 
tului, inclusiv Horthy. La protestele ocazionale 
ale fostelor puteri aliate, observă Braham, răs- 
punsul tip al oficialităților maghiare, era că ele 
nu le pot controla deoarece forţele armate ale 
Ungariei sint limitate prin tratatul de pace. 2) 

Tot atit de semnificative rămîn contactele 
timpurii (1920) dintre personalităţile conducă- 
toare maghiare şi mişcările de extremă dreaptă 
antisemite din Germania (Ludendorff şi von 
Kahr}, legăturile cu albgardiştii, și încă din 1923 
(D, cu partidul nazist. La două zile după numi- 
rea lui Hitler în postul de cancelar, Gâmb6s, pe 
atunci, prim ministru al Ungariei, dă instrucţiuni 
ambasadorului de la Berlin să-i „prezinte feli- 
citări şi salutări“, iar în iunie 1933 este primul 
om de stat străin care se întilnește cu fiihrerul. 
Într-o scrisoare adresată lui Hitler, la 14 februa- 
rie 1934, Gömbös işi exprimă satisfacția in legă- 
tură cu faptul că, în cadrul acestei intilniri, 
fiihrerul a sprijinit „principiile bismarckiene“, 
adică rolul dominant al Ungariei în bazinul du- 
nărean. 2), 

Supraestimarea propriilor forțe, îngîmfarea 
patologică a husarului, fanfaronada lui irespon- 
sabilă au găsit în cirdăşia cu hitlerismul, care 
le-a manevrat, singura speranță de reînviere a 
himerelor lui politice. Uliraşovinismul tradiţio- 
nal al ciasei conducătoare a „Ungariei mari“ s-a 
„modernizat“ şi el, încorporind din mers antise- 
mitismul. Megalomania specifică adăuga o notă 
de grotesc intregii combinaţii. 

„Horthy şi Gömbös, scrie R. Bigler, erau con- 
vinși că ar putea negocia cu Hitler de la egal 
la egal. Reprezentanţii «rasei de stăpini» ungare 
se comportau de obicei în tradiționala notă de 
siguranță de sine a +«gentilomilor unguri» (ma- 
gyar urak) faţă de fiihrerul Herrenrassei ger- 
mane. 

Într-un discurs ținut în parlament, in 1936, 
Dezsă Sulyok a atras atenţia asupra pericolului 
pe care îl reprezintă supunerea totală a Unga- 
riei politicii externe a lui Hitler. Cu un zîmbet 
superior, Gömbös l-a asigurat pe Sulyok că «el 
l-a avertizat pe Hitler mai de mult că el 
(Hitler) nu trebuie să se -gindească să trateze 
Ungaria ca o parte a Siidostraum-ului, deoarece 
în acest caz, şi Ungaria va trata Germania ca 
Nordwestraum»“. %) 


%). Braham, Holocaust..., I, p. 21 ; subcapitolul 
„The Patriotic Associations“, pp. 20 şi urm., pre- 
zintă această „uriașă reţea la scară naţională“. 
Se S. Fényes, Ungaria revizionistă, București, 


1). R. M. Bigler, Heil Hitler und Heil Horthy ! 
The nature of Hungarian racist nationalism and 
its impact on German-Hungarian relations 1919— 
1944, in East European Quarterly, vol. VII, nr. 3, 
1977, p. 260. 

28), Idem, p. 260. 


- 

Legătura indestructibilă dintre  revizionism, 
cu toate implicaţiile lui rasiste, şi antisemitism, 
ca forma nazistă a rasismului, nu era o legă- 
tură conjuncturală, tactică, ci exprima o depli- 
ră şi intimă sudură istorică. Visul grandoman 
al „Ungariei mari“, adică înrobirea naţională a 
zeci de milioane de români, sirbi, slovaci, ucrai- 
nieni, nu mai putea fi conceput decit in per- 
spectiva de coşmar a „ordinei noi“ hitleriste. 
Dar, in anii interbelici, acest vis era întreţinut 
nu numai de interesele aristocrației  „zsentri“, 
ci şi de o masă mic-burgheză lumpenproletari- 
zată, cum nu exista probabil nicăieri în lume, 
formată din sutele de mii de funcţionari, poli- 
țişti, jandarmi, notari,  conţopiști  dezafectaţi 
odată cu prăbușirea „regatului istoric“. Inte- 
ressengemeinschaft-ul nu mai exista, spartă de 
apariția acestei mase de şomeri sociali si de de- 
clasaţi turbulenţi, nemulţumiţi cu rolul de pau- 
peri pensionari ai trecutului și de sinecuriști mi- 
zeri ai exaltării naționaliste.  Pină la rea- 
lizarea visului revizionist, pentru această 
uriașă masă de nemulțumiți, duşmanul de acasă 
era evreul, „străinul trădător“ la îndemină. Nu 
este o întîmplare că prima măsură antisemită 
legalizată din Europa interbelică este cea adop- 
tată în Ungaria, încă în 1920 (!), legea XXV, 
din septembrie, care limitează accesul studenți- 
lor evrei în universități. (Cererea studenților 
mediciniști ca studenții evrei să facă necrotomii 
numai pe cadavre evreiești, lucru strict oprit 
de legile ortodoxe evreiești, reinvia o menta- 
litate medievală şi inaugura cele mai perverse 
agitaţii antisemite moderne.) 

În ciuda evidenţei, unele cercuri conducătoa- 
re evreieşti nu au înțeles acest lucru. Deşi le- 
gea antisemită cădea sub incidenţa prevederilor 
tratatului de la Trianon, privind drepturile mi- 
norităţilor, unul din conducătorii evrei, Vez- 
sonyi, fost ministru de justiţie, declara la adu- 
narea comunităţii evreiești din Pesta, la 27 oc- 
tombrie 1924, că, „tratatul de pace de la Tria- 
non, care i-a lipsit (pe unguri) de drepturile lor, 
nu poate fi izvorul drepturilor noastre“, iar o 
seamă de fruntași evrei au intervenit pentru ca 
organizaţiile evreieşti occidentale să nu agite 
problema la Liga Naţiunilor, intervenţie exploa- 
tată la Geneva de reprezentantul ungar. De 
altfel, într-o scrisoare adresată Secretariatului 
Ligii, la 29 noiembrie 1925, conducătorii evrei- 
mii ungare „protestează viguros“ împotriva in- 
tervenţiilor străine în problema dispozițiilor 
antisemite ale legii. %) 

De fapt, dînd prioritate  revizionismului, 
cercurile conducătoare ungare îşi manifestau 
rasismul antisemit cu intermitențe (şi cu mena- 
jamente pentru marii capitaliști evrei din Un- 
garia), exploatind din plin rasismul antiromâ- 
nesc şi antislav, citeodată chiar cu banii extor- 
caţi moralmente de la aceştia. 

Pentru cercurile conducătoare horthyste, scrie 
Bigler, lecţiile Trianonului erau clare: dacă 
Ungaria vrea să ajungă din nou să domine ba- 
zinul Dunării, ea trebuie să elimine rasa străi- 
nă a evreilor din viața Ungariei şi să ducă pînă 
la capăt procesul de asimilare a celor citeva 
sute de mii de ţărani germani şi slovaci din 
țară (evident, şi a celor români, m.m.) care, da- 
torită politicii ministerului educaţiei, nu citeau 
şi nu scriau în limba maternă. În acelasi timp, 
Ungaria trebuia să se pregătească pentru recu- 
cerirea tuturor fostelor teritorii ale „regatului“, 
bineînțeles cu ajutorul unor puteri străine, şi 
pentru o maghiarizare a teritoriilor astfel recu- 
cerite care trebuie urmărită cu mult mai pu- 
ternic decit „în vremurile de altădată“. 


Numai toate aceste elemente împreună dă- 
deau coerenţă politicii revizionismului şi numai 
deplina cirdăşie dintre Hitler şi Horthy îi pu- 


%). Braham, Holocaust..., I, p. 31—32. 

mare a complicaţiilor 


tea hrăni iluzia realizării. Aşa se şi explică fap- 
tul că felul temperamentos al fasciştilor unguri 
a luat-o, nu o dată, înaintea felului metodic al 


* fasciştilor germani. 


«Hullarablo leszünk»! 


(Vom deveni jefuitori 


de cadavre!) 


a intilnirea de la Berchtesga- 
> den. la 22 august 1936 ()), 
“Horthy a făcut apel la ura lui 
Hitler față de „comunismul 
^ evreiesc“ şi la disprețul lui față 
de slavi, identificind „bolşe- 
mul rusesc şi panslavismul“. 
„Horthy a sugerat, de aseme- 

$ nea, ca Germania şi Ungaria să 
atace Cehoslovacia (în 1936 !, n.m.) şi «să dis- 
trugă această tumoare canceroasă». Ungaria ar 
fi atunci «capabilă să arunce forțele şi mate- 
rialul său de război, eliberate de pe acest tea- 
tru de luptă pe un alt front». (Era vorba, fără 
îndoială, de un viitor război antisovietic. În 
1936 ! n.m.)... Fapt este că Hitler a trebuit să 
potolească inițiativa agresivă a regimului 
Horthy : nu din pricina moderației, ci pentru că 
Germania nu era încă gata de război. Ungurii 
erau alarmaţi de posibilitatea unei înțelegeri 
între Hitler şi cehi, lăsind Ungaria în afara ei. 
Ministrul german al afacerilor externe, Neu- 
rath, a trebuit să asigure in repetate rinduri pe 
unguri că Germania nu va începe negocieri fără 
informarea prealabilă a Ungariei. Ungurii au 
arătat că orice angajament bilateral germano- 
ceh ar crea o criză serioasă în Ungaria, care ar 
putea pune în pericol orientarea pro-nazistă a 
politicii ungare“. %) 


Cit se poate de caracteristici pentru tehnica 
poltronă a afacerii, după ce Horthy se asigura- 
se în felul acesta de concursul lui Hitler şi în 
timp ce agitația celor 10000 de societăţi „pa- 
triotice“, a „gărzilor“ şi „vitejilor“ de tot soiul 
continua mai bătăioasă ca oricind să exalte vir- 
tuţile războinice ale „urmaşilor lui Atila şi Ar- 
pad“, îmbătindu-se cu apă rece, guvernul un- 
gar a ţinut să primească bucăţica de zahăr, nu 
în fireasca poziţie de sluj, ci cu ceva aparenţe 
de onorabilitate. Ungaria a cerut prin urmare, 
negocieri şi o rezolvare a „diferendului“ pe 
baza principiului „autodeterminării“. Negocierile 
de la Komarno (octombrie 1938) n-au dus, evi- 
dent, la nici un rezultat şi guvernul ungar a 
hotărît, excedat, să supună problema unui ar- 
bitraj  germano-italian. Cele două puteri ale 
Axei „au acceptat această sarcină“ la 30 oc- 
tombrie şi, la 2 noiembrie. Ribbentrop si Ciano, 
după ce au judecat profund, timp de două zile 
(1), au semnat „primul arbitraj de la Viena“. 
Ungaria horthystă a fost cadorisită cu o parte 
din teritoriul cehoslovac. 


În „problema românească“ datele erau ceva 
mai complicate. Din motive „istorice“, de pres- 
tigiu, Horthy ar fi vrut să aibă parte de o „cu- 
cerire“, „Că ungurii ar fi fost învinși de ro- 


mâni într-un război era pentru Hitler în afară . 


de orice discuţie“ ™). Și probabil că şi pentru 
Horthy. Dar teama dictatorului german că ar 
putea pierde petrolul şi griul românesc ca ur- 
necontrolabile ale unui 


3%), Bigler, loc. cit. p. 262. 
3), Idem, p. 263. 


conflict în zonă era foarte mare şi pe ea a mi- | 


zat, fără îndoială, guvernul horthyst, lăsind loc 
bănuielii că ar putea căuta și ajutorul altor 
puteri. 


„În aprilie 1940, primul ministru Teleki a în- 
cercat să ia iniţiativa şi să forțeze Germania 
la un atac comun  germano-ungar împotriva 
României. Cel mai surprinzător aspect al pla- 
nului era că trupele germane, atacinăd prin 
Transilvania, ar fi urmat să fie sub comanda- 
ment ungar, pentru a da impresia că trupele 
ungare au cucerit Transilvania. În ciuda ame- 
nințării naziștilor că nu vor sări în ajutorul 
Ungariei într-o ciocnire militară cu 


Hitler. Şi din nou, în timp ce „societăţile“ şi 
„vitejii“, cu şi mai multă furie „patriotică“, 
cîntau prin cîrciumi cintece de glorie, guvernul 
Ungariei „,„nedreptăţite“ propunea tratative cu 
românii. pentru rezolvarea „litigiului istoric“, Și 
din nou, după tratativele ţinute de data asta 
la Turnu Severin, guvernele Axei „acceptă“ un 
„arbitraj“ pe care nu-l ceruse decit Ungaria. 
Ribbentrop şi Ciano semnează, din nou la Vie- 
na, cel de-al doilea arbitraj (cum ar trebui, 
poate, să-l numim şi noi), subliniind stereoti- 
pia unui procedeu caracteristic pentru modul 
laș de săvirşire a agresiunii. 


Dacă toate aceste tertipuri de avocat pro- 
vincial, dacă toată această incredibilă mascara- 
dă nu ar fi dus la înrobirea a milioane de oa- 
meni şi la jertfa a sute de mii de vieţi ome- 
nești, ar merita să ne oprim mai mult asupra 
aspectelor lor profund ridicole. 


Pentru simbioza revizionismului cu rasismul, 
şi pentru locul special pe care îl avea în aria 
ei îndeosebi rasismului  antiromânesc şi rasis- 
mul antisemit, sint grăitoare argumentele lui 
Horthy faţă de Hitler (iulie 1940). El a reamin- 
tit fiihrerului vechea prietenie a Ungariei şi 
vechile ei dovezi de credinţă faţă de idealurile 
comune. Deoarece Transilvania era singura for- 
tăreață naturală în Europa şi din moment ce 
ostilitățile germano-ruse erau inevitabile, chiar 
interesele Germaniei ar cere ca această fortă- 
reață să fie în miini sigure. Românii, a argu- 
mentat el, sint „putrezi moral“ şi aliaţi nesi- 
guri. „Pentru a sublinia prietenia sa pentru cel 
de al III-lea Reich, Horthy a considerat nece- 
sar să dea glas antisemitismului său adînc. El 
a informat pe fiihrer că motivul pentru care 
evreii din Transilvania erau mulţumiţi cu stă- 
pinirea românească se datora corupției şi vena- 
lității desmăţate din ţară. Evreii, a continuat el, 
au adus mult rău Ungariei, pentru că, atunci 
cind orice om cinstit era pe front, evreii au or- 
ganizat revoluţia și au instaurat bolşevismul“, 3) 


Apropierea se făcea şi atunci cînd într-o seri- 
soare către Hitler, Horthy scria, cu referire la 
români, „această rasă amestecată de ciobani 
balcanici, ţigani și criminali romani depor- 
taţi“ %), știind prea bine ce sens au noțiunile 
de „rasă inferioară“ şi de „rasă amestecată“ şi 
la cine se aplică ele în halucinantele teorii ra- 
siste ale nazismului. De altfel, în anul 1940, 
conducătorii „Asociaţiei ştiinţifice maghiare 
pentru protecția rasei“ considerau, oficial, că 
„problemele rasiale“ ale Ungariei sînt românii 
şi evreii. 


Cit priveşte  duplicitatea, este 
spunem că, între timp, în 
doptate legi antisemite (prima. legea nr. XV 
din 1938. şi cea de a doua. legea din 4 mai 
1939). În orice altă ţară care a cunoscut ase- 


suficient să 
Ungaria, fuseseră a- 


32), Ibidem, p. 264. 

3) Braham, Genocide..., p. 7—8 ; v. şi Holo- 
caust..., I, p. 164—165. 

%). Bigler, loc. cit. 256. 


Româ- . 
nia“, 3), presiunea horthystă a forțat mina lui 


Protopopul Aurel Munteanu ucis în chip 
bestial de horthyşti. 


menea reglementări infamante, ele au fost im- 
puse prin decrete. Legile antisemite din Unga- 
ria erau, şi au rămas, singurele asemenea „legi“ 
sancţionate de către un parlament. Dar poate 
că şi mai revelator este faptul că, în timp ce 
Horthy denunța lui Hitler situația bună a 
evreilor din România, primul ministru Imrédy 
(februarie 1939) justifica în „parlament“ măsu- 
rile antisemite din Ungaria prin... măsurile an- 
tisemite din România, „care fac situaţia evrei- 
mii de acolo şi mai grea“. Preluind sugestia 
oficială, unele elemente conducătoare ale evrei- 
lor din Ungaria au pledat pentru acceptarea 
măsurilor antisemite maghiare, cu argumentul 
că ele sînt „rezonabile“ în raport de măsurile 
din Reich și... România, si că de fapt. satisfă- 
cind sentimentele antisemite ale populaţiei, 
smulg o armă periculoasă din mina extremişti- 
lor. În realitate, la acea dată, în 1938—39, re- 
glementările antisemite din România, preconi- 
zate de guvernul Goga-Cuza și într-o măsură 
neglijabilă aplicate de acesta în cursul celor 44 
de zile de guvernare, nu sufereau, în sine, com- 
paraţia cu cele din Germania şi Ungaria. Ele 
rămăseseră, de altfel, literă moartă, ca urmare 
a opoziţiei manifestată faţă de ele de Carol al 
II-lea. (Argumenul lui Imrédy mai circulă însă, 

pină astăzi, neamendat, chiar prin serioase lu- 
crări istorice cum este cea a lui R. Braham”). 

În cea mai firească -~ înlănţuire a lucrurilor, 
Ungaria horthystă nu putea pierde ocazia de a 
mai opera o „cucerire“, şi ea pregătită în dja- 
loguri secrete şi slugarnice cu Hitler, atunci 
cind Germania a atacat Iugoslavia. Silite de 
împrejurări, de data aceasta, în sfirşit, trupele 
maghiare au apucat să şi lupte, atacîndu-și ve- 
cinul, căzut sub atacul blindatelor germane, la 
numai trei luni după ce Teleki semnase un 


„tratat de pace şi prietenie veşnică“ cu guver- te 


nul iugoslav, într-un joc al diplomaţiei tuturor 
atuurilor, rar întilnit chiar şi în istoria clasei 
zsântri. Prins în ițele lui, scirbit de el însuşi, 
Teleki se omoară, cu cîteva zile înainte de în- 
ceperea agresiunii. „Hullarablok leszünk ! a leg- 
ocs&kabb nemzet !“, îi scrie el lui Horthy 
nainte de a se sinucide : „Vom deveni jefuitori 
de cadavre! Cea mai nemernică dintre na- 
țiuni !“ 3), nedrept, desigur, căci nu națiunea 
ungară era -vinovată de nemernicia conducă- 
torilor ei. 

Aşa a reînviat, prin 1941, o stafie istorică. Nu 
era vorba chiar de „Ungaria mare“, căci de 
fiecare dată, din considerente dintre cele mai 
deosebite, Horthy, în postură de simplu petiţio- 
nar, în ciuda ifoselor sale, fusese nevoit să 
accepte ceea ce i se oferea, şi cu mult mai 
puţin decit poftele lui. Dar, oricum. peste pu- 
teri. Apăruse pe harta Europei o „Ungarie 
„aproape mare“, în care, ca pe vremuri, „mi- 
norităţile“ tindeau să copleşească „rasa de stă- 
pini“. Că soluţia preconizată de cercurile- con- 
ducătoare maghiare pentru rezolvarea proble- 
melor insolubile pe care le crea această situaţie 
este una rasistă, nu incape îndoială. Nici una 
din figurile politice conducătoare ale Ungariei 
interbelice, de la Horthy şi Gömbös, pină la 
antisemitul Imrédy, silit să demisioneze după 
ce adversarii lui personali dovediseră că este 
evreu, şi pînă la Sztojay şi Szalassy, nu puse- 
seră la îndoială și nu ieşiseră în afara progra- 
mului revizionist şi şovin în spatele căruia stă- 
tea „ideea de la Seghedin“. Faţă de Sztoiay, 
Teleki nu -este mai „liberal“ decit era. în clica 
hitleristă, „liberalul“ von Pappen sau „modera- 
tul“ Ribbentrop față de Himmler. Caruselul 
schimbărilor de miniștri, comedia parlamenta- 
rismului, caleidoscopul motivaţiilor, de la „pe- 
ricolul comunist“ şi „nedreptatea istoricii“ pină 
la „noua ordine“ și „dreptul rasei de stăpini“, 
nu au întrerupt niciodată o continuitate care 
merge de la începuturile fascismului ungar şi 
pină la Szalassy. Nu există o ruptură între 
Horthy şi Szalassy, cum mai cred şi astăzi, 
naivi sau interesaţi, o seamă de oameni, iar 
între rasismul cu mănuși albe al zsântri-ului 
și pogromul plevei  lumpen-prol „„care îl 
„traduce“ în viaţă, diferențele nu există decit 
pentru avocații apărării. Unii istorici vorbesc 
despre horthysm ca despre un „protofascism“, 
ceea ce este parțial adevărat, dacă ne gindim 
la „priorităţile“ lui. În realitate, este vorba de 
fascism, pur şi simplu, de un fascism care do- 
zind şmecherește antisemitismul cu ingrediente 
locale, mai puţin cunoscute prin alte părți, cu 
antiromânismul și antislavismul, a fost tratat 
cu oarecare toleranţă îngăduitoare, de un fas- 
cism care manifestindu-se într-o ţară mică, „pe 
scară locală“, nu prea a fost luat în seamă, așa 
cum se mai întimplă într»o logică a inechităţii 
care se manifestă si în scrierea istoriei. Pină şi 
de acest lucru, profită o anume istoriografie. 

Odată cu înfăptuirea Ungariei aproape mari, 
odată cu reapariția acestui fenomen de patolo- 
gie istorică,  şovinismul arogant, „compus din 
elemente mesianice, paternaliste, autocratice şi 


3), Braham, Holocaust..., I, p. 146 și p. 126. 
%), Bigler, loc. cit., p. 264. 

imperialiste“ şi infestînd pe canalul „societăţilor 


“” patriotice“ o masă de executanţi, avea, în-sfir- 


şit, terenul așteptat. de manifestare. 


Zadarnic mai încercau să se iluzioneze unii. 
Este adevărat că o anume diversiune continua 
să opereze.  Bestialii  ucigaşi ai protopopului 
Aurel Munteanu fuseseră absolviţi de pedeapsă 
de către un tribunal (!) cu motivarea că faptul 
se datorește . „„emoției puternice provocată de 
fericirea eliberării“ (dosar B 4239/1941/6, Tribu- 
nalul regal din Cluj, 1) %) în timp ce, își amin- 
au unii, o parte din autorii crimelor antise- 

mite de la Budapesta, din 1938—39, primiseră 

totuşi nişte pedepse. Dar de îndată ce s-a putut, 
‘şi „ideea de la Seghedin“, şi „tribunalele“ lui 

Pronây au reapărut. Intrarea celor 300 000 (!) de 
soldați, jandarmi şi poliţişti în Ardealul de 
nord a luat caracterul unei adevărate „expediţii 
de pedeapsă“. Pînă şi în şirul de atrocități, de 
jafuri, de acte huliganice şi de samavolnicii din 
acel an, se remarcă totuşi atrocitățile de la 
Trăznea şi Ip, un Lidice şi un Oradour româ- 
neşti. La Ip, au fost  omoriţi 156 de români, 
printre care 20 băieţi şi 14 fetiţe sub 16 ani. 
A fost ucisă în leagăn o fetiţă de două săptă- 
mini. Pină în vara lui 1943. fuseseră maltrataţi 
și schingiuiți 15 000 de români. Dar toate aces- 
tea nu îi mai priveau numai pe români. La 
Trăznea, au fost ucişi 74 de români, 6 evrei şi 
o unguroaică. 33) În septembrie, 1941, la Ka- 
menet Podolsk, sint masacrați 17 000 de evrei 
„Străini“ (refugiaţi în Ungaria din Austria, 
Cehoslovacia şi Polonia), deportaţi pe baza unui 
plan aprobat de Horthy (şi, este semnificativ 
“că pentru domnii din zsentri nu a prevalat fap- 
tul că era vorba de refugiaţi, oameni care fă- 
cuseră apel la ospitalitate, ci faptul că era vorba 
de „străini“. Urmează, in ianuarie 1942, masa- 
crele din teritoriile iugoslave ocupate, conduse 
de ofiţeri superiori (cu vechi state în MOVE )), 
la care iau parte detașamente de Levenţi (tineri 
premilitari !) şi cărora le cad victime 4000 de 
ființe omeneşti, dintre care mai bine de 150 de 
copii. Iată jaloanele drumului pe care coşmarul 
se apropie de evreii din Ardeal. 


Istoria evenimenţțială suie 


spre oameni obișnuiți 


ej a 14 septembrie 1940, ca într-un 
libret prost de operetă, amira- 
lui, fără flotă, trecut de circum- - 
stantă la cavalerie, îşi face in- 
rarea în Cluj, în chip de cuce- 
călare pe un cal alb. În 


- lui senile sint purtate de un cal 
frumos, e adevărat, dar, pe cit se pare, un cal 
liniștit de parte sedentară. 


Pentru evreul amărit din Maramureş viața 
nu părea să se oprească dintr-atit. El continua, 
probabil, să-şi caute de ale lui, aşa cum îl sur- 
prinsese Brunea-Fox în 1928 : „L-am văzut nu- 
mai la 100 metri de-asupra mării, în ipostaza 
omului de la șes, trăgind la plug, cu pulpana 
caftanului prinsă în briu, cîntind niţel font un 
psalm sau o melopee de ghetto. Am dat peste 
el mai sus, la 500 metri, pe capra cotigii cu 
doi cai, cărind butucii la fabrică, glumind idiș 


3), Transilvania, ultima prigoană maghiară, 
Roma, 1980, p. 24. 
38), Remember..., p. 39. 


descendenţi din voievozi, minuind 
biciușca şi suduind animalele, opintindu-se la 
roată, sau săltind un lemn rebel cu o forţă 
necostisitoare, naturală. Şi mai sus, la 1000 
metri, în inima codrilor seculari, ciocănind cu- 
noscător, ca un medic, pielea stejarilor străbuni 
sau clătinindu-se la marăv (rugăciunea de sea- 
ră, n.m.), lingă joagărul pe care-l hrănise cu 
trunchiuri de brad toată ziua“. Şi, cind cineva 
l-ar fi intrebat dacă nu îi este frică de noaptea 
care se apropie, el ar fi răspuns, desigur, la 
fel ca in 1928 : „De ce să-mi fie frică ? Cunosc 
pădurile astea mai bine decit  Ierusalimul“3%). 

Ignoranța, privind horthysmul, a evreilor mai 
bătrini, care se gindiseră nostalgic la „era de 
aur“, avea să fie repede risipită. 

Cit îl priveşte pe rabinul Moşe Weinberger, 
unul din străluciţii reprezentanți ai generaţiei 
tinere, el îşi dă seama, de la început, că tot 
ceca ce se înfăptuise în comunitatea din Cluj 
în anii dintre 1920 şi 1940 se prăbuşeşte. Wein- 
berger  receptează corect şi un alt semnal. 
„Foarte devreme, îşi aminteşte el, ungurii au 
arătat cit se poate de limpede evreilor că pen- 
tru ei «eliberarea» Transilvaniei implică subju- 
garea totală. Ca să-i convingă pe evrei de 
aceasta în chipul cel mai concret, ei au spinzu- 
rat public un evreu (Wurczel) şi un român, în 
orașul Cluj, sub acuzaţia de spionaj în favoarea 
românilor. Pe la sfîrşitul anului 1940, a început 
cercetarea cetățeniei evreilor şi li s-a cerut 
acestora să dovedească faptul că au ciștigat-o 
înainte de 1921 sau că părinţii lor au trăit în 
Ungaria înainte de 1851. Într-o noapte din iulie 
1941, sute de familii de evrei au fost scoase din 
căminele lor, deportate ca «străine» diri Ardea- 
lul de nord la Kameneţ Podolsk unde au fost 
omorite“40), 


Poate că pentru o seamă de evrei măsura 
putea avea şi sensul că ei, cu părinţi așezați 
in Ungaria cu mult înainte de 1850, pot să fie 
şi mai liniştiţi. Dar ceea ce vedea Weinberger 
vedea şi Victor Văleanu, martor ocular la in- 
trarea trupelor de ocupaţie în oraşul Satu Mare, 
la 5 septembrie 1940: „„Puţinii români care se 
mai aflau în oraş, cum şi evreii, au fost obligaţi 
să-şi pună la butonieră cocarda ungurească, 
altfel fiind expuși să fie linșaţi... de hoardele 
dezertorilor, reintorşi în oraş înainte de intrarea 
trupelor maghiare... Evreii sint prigoniţi aproa- 
pe la fel ca românii,- din care cauză, întrucît 
este posibil, ei înconjoară (evită, n.n.) orice con- 
tact cu ungurii“4!). 


Pentru Moşe Weinberger, una din grijile prin- 
cipale ale acelor zile era legată de o acţiune 
în care se 'angajase cu tot sufletul. „Printre 
necazurile şi preocupările evreilor ardeleni, 
scrie el, atit înainte cit şi după diktatul de la 
Viena, era cum să ajute pe cei fugiți de na- 
zişti şi care ajunseseră în diferite oraşe din 
Transilvania — în special la Cluj, care era 
joncțiunea centrală în această parte a Europei 
— după ce trecuseră prin mai multe țări ostile. 
Primii refugiați au început să apară în 1936 şi 
numărul lor sporea pe măsură ce aria ocupată 
de Hitler se extindea. Dar, pînă la cedarea nor- 
dulvi Transilvaniei către Ungaria, problema era 
relativ simplă, pentru că autoritățile românești 
au adoptat o atitudine suplă față de refugiați, 
în conformitate cu politica lor internaţională. 
Chiar și după diktat, emigrația către Israel, via 
porturile românești, a continuat, fără a lua în 
seamă protestele înaintate de către reprezen- 
tanţii germani la București“. ^?) 


cu țărani 


3), F. Brunea-Fox, Reportajele mele  1927— 
1938, București, 1979, pp. 69—70. 

4). A Kolozsvári zsidóság... p. 287. 

49. M. Fătu, op. cit., p. 54 


42), A Kolozsvári zsidóság... p. 291. 


Li 


Rabinul Moshe Weinberger 


În baza documentelor aflate în dosarele pro- 
cesului de la Niiremberg (NG. 2354; NG 220: 
C-144, NG 1780: NG 5049; NG 3987), rabinul 
Weinberger scrie : „În vreme ce Hitler cerea 
ca Antonescu să expulzeze pe evreii din Arad, 
Timișoara, Turda și din zonele învecinate (10 
septembrie 1942), Killinger, ambasadorul Ger- 
maniei la București (1941—1944), aflase că dic- 
tatorul român permisese ca 75—80 000 de evrei 
să plece în Palestina, Martin Luther, şeful de- 
partamentului Deutschland în Ministerul aface- 
rilor externe german, a dat instrucțiuni lui 
Killinger să blocheze proiectul care era contrar 
înțelegerii dintre germani si marele muftiu al 
Icrusalimuluiį şi Galiani, primul ministru al 
Irakului. În timpul vizitei la Klessheim, în 
1943, Antonescu a cerut consensul lui Ribben- 
trop pentru emigrarea în Palestina a 7000 de 
copii în virstă de pină la 8 ani. Eichman şi-a 
expřimat opoziția față de acest plan. Mai tîrziu, 
Killinger a raportat că Antonescu permisese 
Crucii roşii să faciliteze emigrarea evreilor din 
Transilvania“. °) 

Incercind să explice atitudinea lui Antonescu, 
unii istorici insistă asupra considerentelor opor- 
tuniste și conjuncturale ale ei, asupra „intere- 
selor politice“ ale dictatorului şi asupra faptu- 
lui, eronat, că acesta şi-ar fi schimbat atitu- 
dinea abia în momentul cind a înţeles că Ger- 
mania este învinsă. Desigur că în atitudinea 
lui Antonescu a fost și calcul politic, căci el 
era, fireşte, şi om politic. Dar nu se poate nega 
faptul că în poziţia adoptată interveneau şi fac- 
tori de altă natură. În plin desmăţ antisemit, 
cind Germania nazistă impusese României re- 


4). Idem, pp. 291—293, nota. 

gimul legionar, într-o ședință a Consiliului de 
miniștri (27 noiembrie 1940), l-a admonestat pe 
Horia Sima spunind : „Nu permit să se ex- 
cite simţul de bestialitate al naţiei, pentru că 
poate să ducă la o situaţie tragică pentru nea- 
mul românesc“, Iar în ordinul de zi nr. 255 din 
4 iulie 1941, calitficind drept „rușine“ participa- 
rea unor soldați izolați la pogromul de la 
Iași, organizat şi condus de SS, o condamnă 
sever, motivaţia fiind următoarea : „Crime de 
asemenea natură constituie o pată ruşinoasă 
pentru neamul întreg şi ele sînt plătite mai 
tirziu de către alte generaţii decît aceea care 
le-a comis. Cei ce se vor abate ori s-au abătut 
de la ordinul de mai sus (de a nu „jefui şi 
maltrata“ populaţia evreiască şi de a nu „rezol- 
va“ problema evreiască prin jafuri si masa- 
cre, n.m.) vor fi daţi în judecată şi li se vor 
aplica sancțiunile cele mai severe prevăzute de 
lege“). Nu se îndoiește nimeni că la acea dată 
Antonescu, ca de altfel mulți oameni politici, 
inclusiv occidentali, era convins qă Germania 
va termina victorioasă sau, oricum, printr-un 
compromis cu anglo-saxonii, războiul în care se 


pe, pa i 

realitate, „antisemitismul ponderat“ (cum 
îl califica un istoric isràelian) al lui Antonescu 
trebuia să țină seama de o reacție previzibilă 
a poporului român, factorul principal care a 
determinat atitudinea dictatorului. Aşa cum do- 
vedise viața, violența de dreapta nu avea şansă 
să devină populară în România, ţară al cărei 
popor suferise atita de pe urma exceselor na- 
ționaliste ale altora. „Stăvilarul ridicat de ome- 
nia poporului român, aşa cum observa pe bună 
dreptate N. Minei, a rezistat şi la asaltul nă- 
praznicului val de persecuție rasială pe care l-a 
pirni ideologia fascistă în Europa interbe- 

că“i5), 

De altfel, în răspunsul pe care Mihai Anto- 
nescu îl da intervenţiei lui Killinger, amintită 
de Weinberger, el spunea că dacă „d. Ribben- 
trop vrea să-i menajeze pe arabi, rog să aibă 
tot atitea menajamente pentru psihologia ro- 
mânilor“, răspuns aprobat de I. Antonescu. Şi, 
în acelaşi cadru în care relata întimplarea unor 
reprezentanţi ai evreilor din România, adăuga : 
„Am spus de Ja început că sint împotriva ori- 
cărei soluţii fizice“ pentru că „poporul român 
este un popor tolerant şi aş lucra împotriva po- 
porului român dacă aş practica asemenea me- 
tode... Noi nu putem să facem şcoala crimei şi 
a altor acte violente, pentru că poporul acesta 
nu suportă asemenea metode“), 

În aceste condiţii, România, singura țară din 
Europa ocupată de fasciști care a permis emi- 
grarea evreiască în toți anii războiului fără ex- 
cepție, rămăsese unicul culoar de refugiu pen- 
tru mii şi zeci de mii de oameni, hăituiţi şi 
rgoniți de peste tot, singura lor speranţă de 
via 


„Pină în 1939, îşi reamintește Weinberger, a- 
jutorul dat refugiaților s-a extins în afara unui 
cadru legal. În acel an. din iniţiativa autoru- 
lui acestor rînduri, a luat fiinţă un comitet 
pentru ajutorarea refugiaților... Majoritatea lor 


veneau flin direcţia Kosice şi erau epuizați, de- , 


moralizaţi. Mulţi dintre ei erau bolnavi şi e- 
rau și copiii care sufereau de boli infecțioase 
si trebuiau trimişi la un spital local. Le-am 
furnizat certificate de nastere false pentru a le 
facilita acceptarea în spitale... Sarcina a fost 
preluată de un comitet restrins care a îndepli- 
nit-o cu maximă devoțiune... În general, ofi- 


4), V. şi A. Kareţki și M. Covaci, Zile însinge- 
rate la Iași, 1941, Bucureşti: 1978, p. 32, v. şi p. 36. 

45) Idem, p. 19. 

46), Ibidem, p. 38 ; v. şi A. Simion, Preliminarii 
politico-diplomatice ale insurecției române din 
august 1948, Cluj-Napoca, 1979, p. 132—133. 

cialitățile (române, n.m.) au dat ajutor. Ele 
ne-au facilitat vizitarea refugiaților care avu- 
seseră nenorocul să fie arestaţi (la trecerea ile- 
gală a frontierei, n.m.) şi închişi. Comitetul local 
le-a furnizat acestora hrană cuşer, medicamen- 
te, îmbrăcăminte şi altele. Totodată, ei au fost 
duşi, însoţiţi de poliția română, în grupuri or- 
ganizate spre porturile româneşti. Cind ungurii 
au intrat în Transilvania de nord, în septem- 
brie 1940, comitetul a fost obligat să adopte alte 
metode de acțiune... Spre deosebire de români, 
ungurii nu erau toleranți“ 1). 


„Imediat după septembrie 1940, ziarele de 
limbă maghiară din Transilvania, ca și mulţi 
din colaboratorii lor, cunoscuţi ca moderați, au 
devenit purtătoare de cuvint ale fascismului“, 
scrie R. Braham, Ziariştii cu alte opinii au 
fost concediaţi. Ellenzék de la Cluj, Szekely 
Nép de la Sfintul Gheorghe, Samosvilgye de 
la Dej, printre altele, s-au transformat în or- 
gane ale antisemitismului şi s-au specializat în 
atacuri antiromâneşti. Societatea culturală Er- 
G€ly Hâlikon, sub influența unor şovinişti ca 
J6zset Nyirö, acţiona programatic într-un spi- 
rit agresiv antiromânesc și antisemit. O serie 
întreagă de organizaţii şi asociaţii „culturale“ 
nu admiteau statutar, în rîndurile lor, români 
si cvrei. 3 

Lovitura primită de evreii din Transilvania 
a fost cu atît mai puternică cu cit reglementă- 
rile antisemite aplicate, pe rind și mai de mult, 
în Ungaria. au intervenit în viaţa lor bruse şi 
în bloc, imediat după data ocupării totale a 
teritoriului, la 13 septembrie 1940. „Iluziile hră- 
nite de unii evrei ardeleni cu privire la inlo- 
cuirea românilor de către unguri, scrie Braham, 
au cedat curînd locul lipsei de încredere şi dis- 
perării“ 45), 


Degradarea continuă a statutului discrimina- 
toriu aplicat românilor şi evreilor, în toate do- 
meniile vieţii economice și sociale. se oglindeș- 
te semnificativ în felul cum s-au aplicat pre- 
vederile legii cu privire la înlocuirea serviciu- 
lui militar prin munca obligatorie. (Pentru un 
alt aspect ål problemei, este relevant faptul că 
soldaţi evrei care participaseră la ocuparea 
Transilvaniei au fost, după aceea, liberaţi și, 
mai tîrziu, încorporați în companii de muncă.) 
Accentuarea continuă a rigorilor diferitelor re- 
glementări privind uniforma, purtarea unor in- 
semne speciale. înăsprirea continuă a progra- 
mului și regimului de muncă. dispoziţiile „dis- 
ciplinare“, bătaia, au făcut din „companiile de 
muncă“ și din „campamentele“ lor adevărate la- 
găre de muncă şi de extetminare, Pe calea 
unor decrete sau pe calea unor măsuri locale, 
stipulind restricţii şi interdicții de tot felul, au 
fost lovite mai toate categoriile sociale. Politi- 
ca horthystă de promovare a „ungurilor adevă- 
rati“, veniţi odată cu armata de ocupaţie din 
Ungaria propriu-zisă, a creat nemulțumiri chiar 
in rîndurile burgheziei şi micii burghezii 
maghiare locale, ca să nu mai vorbim de mun- 
citori și ţărani, care receptau dictatura horthys- 
tă ca pe o înăsprire a exploatării lor. Fostul 
preşedinte al organizatiei judeţene Bihor a 
Partidului maghiar, Emanoil Markovitz, se re- 
trăsese din viața politică și „evita orice con- 
tact cu autorităţile maghiare, afirmind că nu 
poate admite prigoana împotriva românilor“. 

În procesul penal 4588/1941, judecat de Tri- 
bunalul judeţean Mureş, la 18 octombrie 1941, 
acuzatul Spielman Malas, din Dobeni, de naţio- 
nalitate izraelită, comerciant, este condamnat 
„pentru ofensă la adresa națiunii maghiare“ în- 


trucit. în februarie 1941, a spus: „E păcat că 


17) A Koloszvâri zsidóság... pp. 292—293. 
48), Braham, Genocide..., p. 13. : 


i-am aşteptat pe unguri, pentru că, în loc să 
aducă bine, numai ne-au îngreunat viața“, În 
arhiva acestui tribunal există 594 de dosare pri- 
vind asemenea „delicte“, judecate între 1940— 
1944, in care acuzaţii sint români, evrei. unguri 
si germani. 


Recursul la soluția unui guvern pronazist, de 
mînă forte, şi, mai tirziu la echipa „crucilor cu 
săgeți“, este, fără îndoială, şi un răspuns la pre- 
siunea din ce în ce mai puternică a nemulţu- 
mirii populare. Şi este un răspuns horthyst. Gu- 
vernul Sztojay şi „soluţia finală“, în Ungaria, 
vin împreună, ca urmare firească a unui pro- 
ces istoric îndelung si sînt nemijlocit pregătite 
de toate măsurile antipopulare și rasiale adop- 
tate de „parlamentarismul“ horthyst, cu o rară 
consecvență, indiferent de mecanismul caruse- 
lului de schimbat miniştri. O propagandă de 
sorginte fascistă a lansat povestea unei crîn- 
cene „opoziții“ a lui Horthy faţă de „soluţia 
Sztojay“, impusă de germani. Ziaristul american 
C.L. Sulzberger (Dans le tourbillon de histoire, 
Paris, 1971, p. 114) aruncă o lumină suplimentară 
şi aduce o mărturie de caracter mai general a- 
supra  politicianismului, nu prea inteligent şi 
prăfuit, de club provincial austriac, care a încer- 
cat să dea un lustru ideologic (sau, după îm- 
prejurări, să justifice umil si mincinos unei ati- 
tudini troglodit sovine devenită o a doua Natură 
a clasei zsântri, si afişată uneori (tot după im- 
prejurări) cu obrăznicia specifică. „Istoricii, ob- 
servă ziaristul american, manifestă tendința de 
a fi milostivi cu. Horthy. Am stat de vorbă cu el 
de două ori şi, după părerea mea. el n-a fost 
decit un imbecil plin de pretenţii. La sfîrşitul 
celui de-al doilea război, am avut posibilitatea 
să citesc rapoartele secrete ale centrului denu- 
mit ASHCAN, unde era interogat. Faţă de anche- 
tatori era de o politețe extremă și, în mod ho- 
tărit, pro-oceidental. Dar de îndată ce se întil- 
nea cu alți internaţi, cum era von Pappen, le 
mărturisea plimbindu-se pe sub copacii din curte 


N 


Expulzarea intelectualilor români din Oradea de 

către autorităţile maghiare, în zilele de 4 şi 5 

octombrie 1940. Expulzaţii au călătorit într-un 

vagon de marfă pină în gara românească de 
frontieră Curtici 


că americanii sint niste bieti idioţi pe care-i poţi 
păcăli cum vrei. Nici el, mici von Pappen nu 
știau că aproape sub fiecare frunză se ascundea 
cite un microfon si că toate convorbirile lor erau 
înregistrate“, La Niiremberg, unde a apărut în 
calitate de martor (!), Horthy, cu memo- 
ria mai proaspătă, declara: „După nego- 
cieri  laborioase ` mi s-a supus o listă de 
ministeriabili şi astfel l-am ales pe mi- 
nistrul nostru la Berlin, Sztojay, fost ofițer cu 
grad de general. L-am desemnat deoarece ştiam 
că se bucură de popularitate“ (!) 49). „Popu 
laritatea“ lui Sztojay printre prietenii „regentu- 
lui“ se datora. desigur, ideilor sale. Nu în le- 
gătură cu românii sau evreii. puteau să apară 
„Opoziţii“ in sînul clicii horthyste. De altfel. în 
cursul „laborioaselor tratative“, Veesenmayer, 
noul ambasador hitlerist, îl propusese ca prim 
ministru pe Imrédy, respins categoric de Horthy, 
care, atunci cînd vorbea despre el, îl numea 
consecvent... „Evreul“ 5). 

Lichidarea fizică a evreilor vine pe urmele 
unei opere de infestare a conştiințelor, urmă- 
rită diabolic şi pe toate căile, zeci de ani, cu 
o răbdare şi o metodă rar întilnită de stațiile 
supraviețuitoare ale grofilor şi ţanţoşilor urak 
din zsentri. În apărarea lui, plină de şiretenie 
avocățească şi provocatoare, Horthy a lansat 


4%. Eichmann par Eichmann, Paris, 1970, p. 500. 
5%). Braham, Holocaust... I, p. 400. 

“5, Karsai Elek, „Deportările din 


legenda depăşirii lui de către evenimente, As- 
tăzi este pe deplin dovedit că hotărîrea depor- 
tării evreilor din Ungaria a avut aprobarea lui. 
lar măsurile draconice adoptate de guvernul 
Sztojay nu au făcut altceva decit să dea friu 
liber unor porniri de mult dresate de galeria 
prietenilor lui Horthy, „liberali“ sau „intransi- 
genţi“, „moderați“ sau „naționaliști“, dar inva- 
riabil antiromâni si antisemiţi. Legislaţia anti- 
semită legată de numele lui Sztojay, cea care 
a însemnat sfirsitul, era cea de a treia. Ea a 
încununat cu un cosmar demenţa rasistă a unei 
întregi lumi. 

„Ungaria nu are nevoie să fie dăscătită în 
această privinţă — va afirma primul ministru 
Kallay la stirşitul anului 1942 — căci este bine 
cunoscut rolul nostru de iniţiatorii în soluţio- 


narea problemei evreieşti din Europa“ s, 


Comando Eichmann 


uvernul Sztojay se constituie la 
- 23 martie 1944. Comandourile 
germane Încep să se instaleze 
în Ungaria cu cîteva zile mai 
înainte. La 29 martie se declan- 
şează violența antisemită orga- 
nizată. La începutul lui mai, 
evreii sint internați în ghetouri. 
'Pină. în cea de a doua decadă a 
lui iunie se încheie deportările. Toată desfășu- 
rarea logistică pe care o presupunea 
Margareta“ arată limpede că planul nu era nu- 
mai opera lui Eichmann şi exista cu mult 
înainte de 23 martie. 


17 martie 1944. Presa publică un comunicat 
(apărut „cu concursul lui Horthy“, spune Bra- 
ham) în care se anunţă că „în Ungaria au sosit 
trupe germane, în temeiul unui acord bilateral“. 


Cluj. În atelierul tînărului pictor Raoul Şor- 
ban, de pe actuala stradă 23 August, la nr. 36 
se adună, ca de obicei, un grup de intelectuali 
cu vederi de stinga, în majoritate români. Raoul 
Sorban era fiul muzicianului și compozitorului 
Guilelm Şorban, care debutase la „Musa Româ- 
nă“ a lui Iacob Mureșianu. Compusese „Mai am 
un singur dor“ (așa cum se mai cîntă și astăzi) 
în casa lui Gh. Pop de Băseşti. După apariţia 
„Albumului de compoziţii româneşti“ 
Gh. Dima credea că muzica lui izbutise cea mai 
bună comunicare cu versurile marilor noştri 
poeţi. Ultima lui compoziţie, scrisă în decembrie 
1918, este „Ce-ţi doresc eu ţie, dulce Românie“. 
Guilelm Şorban era, ca atiţia intelectuali arde- 
leni de atitudine, un om cu vederi luminate. 
„Curentul democratic, seria el în 1921, ne obliga 
să ne achităm de toate promisiunile făcute la 
Alba, Iulia faţă de toată naționalitatea maghiară 
din România ; nu de dragul ungurilor, ci de dra- 
gul nostru... Reamintind de soarta mea pe vre- 
mea Imperiului maghiar, nicidecum n-aş trata 
cu ei precum au tratat ei cu noi, ci aş trata cu 
ei cum aş fi dorit să trateze ei cu noi“.?) 

Fiul său, Raoul, cintase pină la virsta de 21 de 
ani la vioară. Făcuse apoi studii de pictură și 
istoria, artei, iar din 1938 era asistent la catedra 
de istoria artei. În mediul universitar clujean 
avusese legături prietenești cu E. Mezincescu, 


Ungaria, 
1944“, în Népszabadság, nr. 112/1984. 

5) Guilelm Şorban, Piese lirice și jocuri româ- 
nești pentru pian, Bucureşti, 1985, pp. 40 și urm. 
(Postfaţă de Raoul Şorban). 

„planul . 


(1899), 


E. Pamfil, András Szilagy, Camil Suciu, Pavel 
Dan, Ion Vlasiu, 

Era cit se poate de firesc să-i întilnească pe 
comuniști, de care se simțea apropiat., Îi cu- 
noaşte în plină activitate pe Ion Vinţe și pe 
Jozsa Bâla. Oamenii care vin în atelierul său îi 
împărtășesc ideile și, legaţi de cea mai strinsă 
prietenie, discută aprins evenimentele zilei, 
încearcă să le lămurească sensul, să le înţeleagă. 

Printre ardelenii lui, Raoul Șorban putea trece 
drept boem. Înzestrat cu o inteligență pătrunză- 
toare, pe care, un bun simț nativ o cenzura cît 
se cuvine şi, citeodată, cu humorul potolit al 
regiunii, de o energie debordantă pe care o ţinea 
ascunsă de cele mai multe ori, el nu era un 
visător. În realitate, boema acestui tînăr sub- 
fire, arătos, cu ochelari de belfer, îmbrăcat cu 
grijă şi elegant, descărca un surplus de porniri 
generoase, de avinluri, de disponibilitate ini- 
moasă. Atent cu ceilalți, îi judeca repede, şi nu 
o dată părtinitor, pe criteriile unei credinţe păti- 
maşc, deşi, in afară, afişa, în asemenea cazuri, 
e obiectivitate rece. Era, in realitate, un om de 
acțiune. El fusese inițiatorul expoziţiei pictorilor 
români din Ardealul de nord. excluşi din viaţa 
culturală oficială, care se deschisese la 25 ia- 
nuarie 1942, după o luptă tenace cu autorităţile 
horthyste. Sala din subsolul Căminului muncito- 
rilor metalurgiști de pe strada Dobrogeanu- 
Gherea 17, era obţinută după ce toate sălile de 
expoziţie din Cluj ii fuseseră refuzate, cu aju- 
torul unor prieteni social-democraţi unguri, ceea 
ce conferea evenimentului o dimensiune supli- 
mentară; „Expoziția  Abrudan-Cornea-Harșia- 
Şorban“, cu ecouri puternice, era într-âdevăr, „o 
manifestaţie culturală cu implicaţii naţional-re- 
voluţionare“. Tinerii care organizaseră și spriji- 
niseră expoziţia constituie apoi o asociație a 
artiştilor români, în fruntea căreia se afirmă ca 
entuziast animator dr. Emil Haţieganu. 


Asociaţia editează o colecţie (plastică, poezie, 
artă, muzică) patronată de Haţicganu și îngrijită 
de Raoul Șorban, care era şi secretarul general 
de redacţie al „Tribunei Ardealului“, singura pu- 
blicaţie românească autorizată să apară sub ocu- 


, paţie. 5) . 


Iată de ce, şi de data aceasta, prietenii, care 
aduseseră şi primele ecouri la știrea publicată 
de ziare, așteptau de la Raoul Şorban mai mult 
decit o simplă părere. El 'ascultase atent şi tăcut 
ceca ce spuseseră ceilalți, încercind să-și stăpi- 
nească tulburarea. „Sintem cu toţii ameninţaţi, 
spusese, dar s-ar putea ca diversiunea să încea- 
pă cu evreii. Ce facem cu ei?“, Aveau cu toții 
prieteni evrei şi întrebarea lui Şorban era pen- 
tru fiecare o întrebare de suflet. Dar nici unul 
nu bănuia, totuși, ce avea să urmeze. 


Oradea (şi toate orașele Ardealului ocupat), 29 
martie. Desființarea posturilor telefonice ale 
Arao evrei şi sigilarea aparatelor de 

o. 


În toate oraşele se evacuaseră casele unor 
evrei bogați pentru a fi puse la dispoziţia exper- 
ților SD, SS și a ofițerilor germani. Toate bunu- 
rile rămîn pe loc, locatarii sint evacuați în citeva 
minute, 

Casele rechiziționate sînt astfel jefuite „ofi- 
cial“. „Colonelul Szentivâny, şeful contraspiona- 


š) Mircea Toca, Şase decenii de plastică ro- 
mânească militantă, Cluj, 1981, pp. 82 şi urm. 
(„Artiştii plastici clujeni în lupta pentru apăra- 
rea ființei neamului“, 1940—1944). 

5), Aici şi mai departe, datele despre Oradea 
son extrase din lucrarea citată a lui Katona 


Raoul Şorban în 1944. 


jului ungar, scrie Weinberger, m-a invitat să-l 
vizitez şi mi-a cerut un inventar exact al bunu- 
rilor evreiești confiscate de naziști, spunînd 
“acestea reprezintă proprietate națională un- 
gară pe care germanii nu au dreptul să o ia.» 
Potrivit colonelului, numai ungurii aveau drep- 
tul să jefuiască pe evrei de bunurile lor. 

Am răspuns că nu aveam la dispoziţie o astfel 
de listă, dar că poliția ungară, care însoţise pe 
nazişti în apartamentele evreilor, putea depune 
mărturie cu privire la confiscările la care ea 
însăși fusese martoră. Rivalităţi similare între 
riom existau şi în alte părți ale Unga- 

ei“. 55) 


Oradea (şi toate oraşele Ardealului martir) 30 
martie. Evreii sint obligați să declare autorită- 
ilor covoarele, picturile, obiectele de aur şi 
argint. Trebuie predate imediat sumele ce dopi- 
sesc 300 pengă. 


La Cluj. „Afișe pe pereţi semnate de L. Hol- 
16sy-HKuthy, comandantul poliţiei ungare, cereau 
evreilor să prezinte ra amănunțite cu pri- 
vire la avere (bani, bijuterii, covoare etc.), își 
aminteşte rabinul Weinberger. Ungurii deveniți 
mai înţelepţi prin experienţă se pregăteau acum 


55), A Kolozsvári zsidóság... p. 294—295. 


a tuturor bolnavilor. Preşedinţii 
ortodoxă şi neologă sint obligați să asigure, în 


acesta vorbise cu dr. Aurel Socol, 


ca «proprietatea națională» să cadă în mîinile 
lor și nu în acelea ale germanilor... Presa un- 


gară continua să toarne fără întrerupere otrava 
antisemită, în stilul 


cunoscutului Der Stur- 


mer“, 30) 


Oradea, 31 martie. Directorului spitalului evre- 
iese i se comunică rechiziționarea spitalului. Se 
dă termen de o oră pentru scoaterea din spital 
comunităților 


24 de ore, 600 de paturi cu două rinduri de len- 


jerie și cite două pijamale fiecare. 


Oradea, 1 aprilie. Cererea notificată cu o zi în 
urmă se majorează. Comunitățile trebuie să 
predea neintirziaţ încă 1 000 de pijamale, 800 de 
pături din păr ide cămilă, 600 aparate de 
radio, 500: de maşini de scris, 200 de aparate 
fotografice. Apare dispoziţia ca toţi evreii să 
poarte pe piept o stea galbenă. Poliţia are or- 
din să urmărească dacă steaua este  cusulă 
bine, dacă s-au respectat dimensiunile şi cu- 
loarea prescrise etc. 


Cluj. Începutul lui aprilie. Se înmulțește nu- 
mărul molestărilor spontane de evrei. La hotelul 
New York, unde s-au stabilit „experţii“ SS, un 
du-te-vino neincetat. Poliţia şi jandarmeria con- 
tinuă să evacueze case evreiești. 


În atelierul lui Raoul Șorban apar cîțiva prie- 
teni evrei care nu mai au unde locui. Între tim, 
Gheorghe 
Giurgiu, Vasile Moldovan. Cu toții fuseseră de 
acord că evreii trebuie ajutați pe orice cale şi 
cu orice pret. 


4 aprilie. Se dispune introducerea domiciliului 
obligatoriu, prima măsură care pregătește con- 
centrarea în ghetouri. Operația este asigurată de 
poliția şi jandarmeria regală. 


Oamenii, solidari 


1 cunoscusem pe dr. Moşe Wein- 
© berger, îşi amintește Raoul Şor- 
ban, într-o împrejurare  deose- 

) E] bită. fn 1938, către începutul 
$ |, verii, după o inspecție a forti- 
ie ficaţiilor de pe graniţă, venise 
} ) la Cluj regele Carol al II-lea. 
A) Eram şeful de cabinet al dr. Co- 
riolan Tătaru, rezidentul regal 
al ținutului Someş, şi stăteam nu departe de el, 
în dreapta estradei pe care luaseră loc regele şi 
voievodul, pe atunci, Mihai, în sala unde s-au 
prezentat obişnuitele omagii de către reprezen- 
tanţii cultelor. În numele comunității mozaice a 
luat cuvintul un om surprinzător de tînăr, cu o 
înfăţişare de popă memorandist. A vorbit într-o 
românească impecabilă, inteligent şi degajat. 
Avea o voce bine timbrată, sigură și, în totul, 
făcea o impresie excelentă. După ce a terminat, 
regele i-a spus ceva lui Tătaru care m-a chemat 
şi m-a însărcinat să-i comunic prim-rabinului 
Moșe Weinberger, căci el era vorbitorul, impre- 
sia bună a suveranului. și intenţia acestuia de 
a sprijini o eventuală candidatură a lui ca rabin 
şef al cultului mozaic din România. Aceasta a 
fost prima mea întilnire cu el. 


Mai tirziu, sub ocupaţie, societatea maghiară 
din Cluj organizase un boicot contra meseriași- 
lor români şi evrei, lansind cuvintul de ordine 


5). Idem, p. 296. 

ca nici un ungur să nu apeleze la ei. A venit 
atunci la mine Gh. Timofi, fost ceferist, dat 
afară de la căile ferate ca român, şi mi-a relatat 
situaţia care se crease. La sugestia lui, am 
intrat în legătură cu episcopul greco-catolic 
Hossu şi cu prim-rabinul Weinberger rugîndu-i 
să se gindească la o modalitate de răspuns și 
am înființat un «birou» al meseriașilor români 
şi evrei, pentru a le asigura sprijinul eventuali- 
lor clienți români. Biroul a funcționat în atelie- 
rul meu timp de 10—11 luni. Primeam telefoane 
şi dam celor interesaţi sfatul de a se adresa 
cutărui sau cutărui meseriaș boicotat. Listele 
meseriașilor evrei fuseseră întocmite şi îmi fuse- 
seră transmise de către Weinberger. Aceasta a 
fost a doua noastră întîlnire. 


La el, în primul rind, m-am gîndit în acele 
zile. Mi se părea omul cel mai indicat pentru a 
face ca ajutorul nostru să fie cit mai eficient. 
Toţi prietenii pe care i-am consultat au fost de 
acord cu mine“. 57) 


Punctele de trecere a refugiaților spre Româ- 
nia au funcţionat tot timpul, cu concursul unor 
oameni de bine din aparatul de stat și din ar- 
mată şi cu ingăduința tacită a autorităţii, în 
ciuda presiunii germane care atinsese din nou 
un punct maxim în 1943. La 20 mai 1943, Völkis- 
cher Beobachter, organul partidului lui Hitler, 
publicase un articol care reprezenta mai mult 
decit o notificare, de rară asprime, a nemulțu- 
mirii germanilor, și care fusese recepționat ca 
atare de către oficialitățile românești. Ziarul 
atrăgea „atenţia românilor, cu toată seriozitatea, 
asupra necesității de a pune capăt pericolului 
evreiesc, odată pentru totdeauna, prin nimicirea 
celor care-l întruchipează. Orice neglijență sau 
tărăgănare in această privință provoacă inevita- 


5), Aici şi mai departe, reproduc fragmente din 
convorbirile avute cu Raoul Șorban in vederea 
alcătuirii acestui reportaj. Redactarea lor a fost 
revăzută de către acesta. 

a d 


La expoziţia pictorilor români din Ardealul de 

nord (de la stinga la dreapta): Raoul Șorban, 

persoană neidentificată, Emil Haţieganu, Liviu 

Pop, Emil Cornea, Gheorghe Giurgiu şi Petre 
Abrud 5 


bil neliniște și tensiune, deoarece, în ultimă 
instanță, avem de-a face cu o sabotare a uneia 
din concepţiile de bază ale naţional-socialismu- 
lui. Iar atunci cînd au de-a face cu  sabotori, 
fiihrerul și Germania lovesc rapid şi fără cru- 
tare“. 58) 

„Atunci cind în Ungaria au fost introduse mă- 
suri antievreiești draconice, scrie R. Braham, 
după martie 1944, România apărea firesc ca un 
potențial loc de refugiu... În mod vădit, guver- 
nul român s-a supus (presiunilor oficiale get- 
mane, n.m.) atunci cînd a emis un decret prevă- 
zind pedeapsa cu moartea pentru evreii care 
trec fraudulos frontiera și pentru cei care îi 
ajută. Românii, cu puţine excepții, continuau, 
cu toate acestea, să trateze pe refugiații sosiți 
cu un grad considerabil de indulgență. De fapt, 
ei comumnicaseră autorităților lor de graniță 
instrucțiuni confidenţiale ca să faciliteze primi- 
rea de refugiaţi evrei din Ungaria“. %) 


O reţea bine organizată de gazde și de călău- 
ze, formată din tineri evrei, asigura funcționarea 
punctelor de trecere şi legătura cu românii care 
ajutau acest trafic. 

„Am văzut și am cunoscut activitatea lui Arie 
Hirsdh de la Turda, iși amintește Itzak Artzi, 
vicepreședintele partidului liberal din Israel. 
Prin acest punct s-au salvat mulți refugiaţi. Voi 
pomeni printre ei pe rabinul din Vijniţa, reb 
Haim Meir Hager, travestit în pădurar, și pe 


5), A. Karețki şi M. Covaci, op. cit., p. 23. 
5) Braham, Holocaust... II, pp. 905 şi urm. 


În aceeaşi imprejurare (de la stinga la dreapta) ; 
Emil Cornea, Petre Abrudan, Francisc Păcurariu, 
Teodor Harșia și Raoul orban. 


doctorul Ernest Marton, care a devenit apoi, la 
București, reprezentantul Crucii roșii interna- 
tionale pentru sud-estul Europei. Vreau să po- 
menesc punctul de salvare de ja Arad. Aici 
Rezsö (Rafael)  Rozenberger, Haim Wurzel, 
Mordehai Roessel și mulți alții au făcut minuni. 
Aici ajungeau curajoșii care indrăzneau să în- 
frunte drumul ilegal, de la Budapesta la Arad. 
De aici, ei erau expediaţi în wagon-liis, la Bucu- 
rești. Rezsö imi telefona la adresa mea care se 
chema atunci „casa inginerului Șerbănescu“, 
spunindu-mi că trebuie să aștept atitea și atitea 
pachete. Înțelegeam că trebuie să așteptăm la 
gară atiţia refugiaţi... Documentele false erau 
gata pregătite. Polonezii primeau documente 
oficiale de refugiaţi polonezi, iar ceilalți bule- 
tine de identitate perfect falsificate“, %) 


„Încă înainte de măsurile care vesteau  «s0- 
luția finală» procurasem, la rugămintea unor 
prieteni, documente care să ajute mai ales pe 
refugiaţi. M-am adresat protopopului greco- 
catolic al Clujului, mai tirziu ajuns episcop or- 
todox, Așşteleanu, care avea un văr, Petre 
Aşteleanu, tipograf, cunoscut mie și apro- 
piat de mişcarea muncitorească, şi  protopo- 
pului ortodox Florea Mureșan, care puteau 
să-mi elibereze certificate de. botez, cel mai 
bun act pentru stabilirea unei false identități. 
Le-am spus deschis, de la inceput, despre ce este 
vorba. Nu au manifestat, nici unul, nici celălalt, 
nici cea mai mică ezitare. Nu am ţinut conta- 


%), Ziarul „Viața noastră“ (Israel), nr. din 15 
iunie 1984 („Lacrimi şi amintiri“). 

bilitatea acestor certificate, al căror număr este 
de ordinul zecilor. Interesant este, poate, că, la 
cererea unor prieteni evrei am trimis asemenea 
certificate și în afara graniţelor. Andre Neufeld, 
care trăiește și astăzi în Belgia, a fost «botezat» 
în felul acesta de către protopopul Așteleanu și 
a scăpat de deportare. Un alt supravieţuitor, al 
cărui nume nu îl dau (și se va înțelege de ce), 
pe care l-am văzut de curind la Paris, după mai 
bine de 40 de ani, mi-a spus că a primit atunci 
«cele mai bune acte pe care și le putea dori un 
evreu». M-a rugat însă să nu amintesc în fața 
soției lui împrejurarea. Prin cine ştie ce ironie a 
soartei, și cine știe de ce, ea nu știe nici astăzi 
că el nu e creștin“. 


„La vremea aceea Judenratul (Consiliul 
evreiesc), scrie Weinberger, a luat în discuție o 
idee : să trimită trei evrei avind legături prin- 
tre românii şi evreii de pe graniță pentru a 
căuta să sporească numărul «punctelor de tre- 
cere». Aceștia erau Dr. Ernest Marton, fost depu- 
tat în Parlamentul român și redactor șef al zia- 
rului Uj Kelet, Jenă László, industriaș din Cluj, 
şi autorul prezentelor rinduri, care fusese candi- 
dat la postul de rabin şef al României in 1940. 
Acestor delegaţi li se cerea, în afară de sporirea 
punctelor de trecere, să găsească un adăpost si- 
gur pentru refugiați și să le iînlesnească conti- 
nuarea călătoriei via Alya Beth (emigrarea ile- 
gală în Palestirta). După zece zile de pregătiri, 
planul a fost anulat, deoarcce se spunea că ar 
pune în pericol viața membrilor Judenratului și 
a altor evrei dacă s-ar fi descoperit plecarea 
delegaților“. 6t) ~ 

În aprilie 1944 evreii din Cluj urmau să tră- 
iască două mari sărbători de obşte : paştele şi 
examenele de sfîrşit de an ale copiilor. 

Ştim acum din documente că în zilele acelui 
aprilie, la Birkenau şi Auschwitz, î se pre- 
gătirea tehnică a cuptoarelor, pentru „soluția 
finală“ din Ungaria. 


6t) A Kolozsvári zsidâsâg..., p. 297. 


ALMANAHUL © 1986 «LUCEAFĂRUL» e 8i 


Eva Semlyen 


„Naivitatea evreilor era uimitoare, işi amin- 
tește Raoul Şorban. Cu puţin înainte de sfirșit, 
l-am întilnit pe stradă pe marele scriitor carea 
fost Karácsonyi Benă, care locuia pe lingă mine. 
Purta steaua galbenă şi era o epavă a omului pe 
care-l știam. I-am propus să îl ajut să treacă în 

„ România, Mi-a răspuns că este scriitor ungur și 
că, orice s-ar întimpla, confrații lui o să-l apere 
şi o să fie alături de el. Am citit recent aminti- 
rile cuiva care relata o întilnire avută, cam în 
aceleași împrejurări, şi fără îndoială în aceleaşi 
zile. Reieşea că l-a încurajat pe Karâcsonyi spu- 
nindu-i că vremurile sint grele sau așa ceva. 
Karácsonyi a murit la Auschwitz. 

Am mai auzit evrei spunînd, atunci cind li s-a 
cerut să predea totul, că lucrurile merg spre 
bine, de îndată ce statul ungar ia în custodie 
bunurile lor, fără indoială ca să le scape de 
nemți“. 


Și rabinul Moşe Weinberger vorbeşte despre 
„optimismul Clujului“ în care circulau cele mai 
fanteziste zvonuri, Se spunea la un moment dat 
că naziştii nu vor depăşi Tisa, şi că, deci, in 
Ardeal va fi bine. Alții, care se lămuriseră în 
privinţa aceasta, credeau a ști că Hitler, nemul- 
țumit de Horthy, va înapoia Ardealul români- 
lor și că, prin urmare, în curînd vor fi eliberaţi 
de către... Antonescu. Chiar după ce se primise- 
ră informaţii despre înființarea iminentă a ghe- 
tourilor, unul din conducătorii sinagogii Beth 
Iaacov din Cluj a venit la sediul Judenratului 
revoltat de zvonurile false care pornesc de 
acolo : „Ihr macht meshuge di ganze Welt. Es 

wet gornisht zain“ („O să iînnebuniţi toată lu- 
mea. N-o să se intimple nimic“) %) 


La 23 aprilie 1944, Şorban și Socol merg acasă 
la Gheorghe Giurgiu ca să-l felicite de ziua lui. 
De acolo, ies împreună cu un german, Müller, 
originar din Bistriţa, care vorbea foarte bine 
româneşte. „Ne simțeam bine, îşi amintește 
Raoul Şorban, ne tutulam, eram ca nişte fraţi. 
Am intrat intr-o circiumă în care am stat pină 
către dimineaţă. În piaţa Mihai Viteazu, neamţul 
ne-a spus, deodată, că aici va ji ghetoul. A tă- 
cut o clipă, apoi a continuat: „Știu că acasă te 
aşteaptă trei evrei ascunși. Știu şi mai multe: 
Sint schartiihrer SD. Nu te speria, fiindcă dacă 
aş fi vrut să-ţi fac rău, nu-ți vorbeam așa, Vreau 
ca după război să depui mărturie că v-ani aju- 
tat. Atita tot. E bine să ştii că lucrurile nu se 
vor opri la ghetou. Evreii vor fi deportaţi. Jur 
pe mama mea că așa se va intimpla, Nici unul 
din cei care vor intra in ghetou nu va supra- 
viețui“. Am rămas fără gias. Nu mai aveam nici 
o reacţie. Ne-am despărțit de el la 6 dimineaţa. 
M-am dus acasă, unde își găsiseră adăpost, în- 
tr-adevăr, trei evrei, daţi afară din casă de către 
S.D., Eva Pamfil, care trăieşte, sora şi tatăl ei. 
Mama Evei era ascunsă în altă parte. Casa mea 
era o casă veche, cu 3—4 camere înșşirate spre 
un tirnaţ, nu prea bună pentru conspirație. 
M-am odihnit trei ore, m-am ras, m-am spălat 
şi l-am căutat pe Weinberger. I-am spus că 
toate zvonurile optimiste care circulă sint o aiu- 
reală, dacă nu cumva sint chiar întreţinute cu 
bună știință.  Sinteţi în primejdie de moarte, 
i-am spus, Păreau alertaţi, deși, după părerea 
mea, nu ştiau de lagărele de exterminare. A luat 
însă avertismentul în serios. Aceasta a fost a 
treia mea întilnire cu el. După care au urmat 
mai multe.“ 


„În a doua săptămină a lunii aprilie se hotă- 
răște înființarea ghetourilor în toată zona, iar 
la 16 aprilie se comunică hotărirea şi conducă- 
torilor evreimii din Cluj și Oradea. Președintele 
Consiliului evreiesc din Cluj şi cinci membri 
sint invitați la Budapesta pentru a primi in- 
strucţiuni de la statul major al lui Eichmann. 
Cele văzute și constatate i-au convins că nu pot 
scăpa de gheto, li s-a consolidat chiar supoziţia 
că ulterior va urma deportarea“. 


„M-am sfătuit chiar în acea zi cu Giurgiu și 
cu Vasile Moldovanu. Rabinul îmi spusese că 
singura salvare poate fi trecerea în România, că 
ei au un punct de trecere şi că ar fi bine dacă 
s-ar putea organiza mai multe puncte sigure prin 
care să se poată ajunge la Turda. 


Timpul nu mai avea răbdare. Au fost niște zile 
pe care nu izbutesc să le pun bine în ordine nici 
acum. Am discutat cu Aurel Socol, care era 
avocat şi avea clienţi în satele din jurul Cluju- 
lui. Am organizat un punct de trecere prin Mă- 
năştur iar Socol a pus la punct încă o trecere 
la Aiton. Nu a trebuit să pledăm, să ne rugăm, 
să convingem. Am spus oamenilor despre ce 
este vorba și, cu o simplitate dezarmantă, ei au 
acceptat să ne ajute. Îmi aduc aminte de discu- 
ţia cu Moldovanu, care avea pe atunci 20 de ani. 
Nu am apucat să termin explicațiile și mi-a 
spus. «Da, domnule Şorban, sigur că vreau». 63) El 
riscindu-și viața, a fost călăuza multor grupuri. 
La fel a reacționat Silviu Bogdan, actualmente 
pictor scenograf la Opera din Cluj, pe atunci un 
adolescent. Zeci de ţărani români din Mănăștur 
treceau noapte de noapte grupuri de evrei, în 
special femei, pentru că puteau să folosească ac- 


62), Idem, p. 294. 
3). Remember..., p. 20. 


tele unevestelor, surorilor sau mameior lor. O 
cale foarte bună de trecere ne-a oferit-o din 
proprie inițiativă atașatul militar al României 
la Cluj, locotenent-colonelul Gurgu, prin şoferul 
consulatului, Releanu, fost şofer al lui Gafencu 
la Moscovă. Întrucit la Cluj nu se găsea benzi- 
nă, maşina trecea zilnic la Turda să facă piina, 
Lua la fiecare drum un om în portbagaj. Aşa 
trecut în România Ernö Marton, Releanu a fost, 
de altfel, şi un foarte bun curier“. 


Primii care au făcut cunoștință cu ghetourile 
au fost evreii din Maramureş. Expulzarea din 
sate şi adunarea în ghetouri începe aici la 20 
aprilie. Cit de săraci puteau fi locuitorii evrei ai 
unui sat tipic maramureșan se poate constata 
din ceea ce s-a confiscat în satul Rozavlea de la 
85 de gospodării: 70 de bovine, 4 cai, 28 de 
capre, giîște, găini şi ouă. %) 

Se pare că, despre ceea ce avea să se întim- 
ple, aicea se știa și mai puțin : „Evreii din Si- 
ghet n-au știut pină în ultimul moment ce le 
ers pregătit... Cerul și pămîntul se prăbușeau în 
Polonia și în alte locuri, scrie Elie Wiesel, și 
noi n-am ştiut despre aceasta... Toată lumea 
știa despre soluția finală, evreii din Sighet nu 
ştiau, toți erau convinși că un evreu poate să 

aștepte în liniște sfirșitul nenorocirii“. ©) 


„Primul punct a început să funcționeze ime- 
diat. Grupurile de fugari, cite 10—12, se adunau 
în două locuri, în Mănăștur și într-o casă lingă 
biserica Sf. Petru. De acolo erau luaţi în primire 
şi trecuţi pe seama oamenilor noştri. Se trecea 
prin porumbiști, noaptea, și conducătorui gru- 
pului avea consemn să încredințeze călăuzei un 
bilet, în ebraică, confirmind trecerea. Aceste 
confirmări le-am dus, de citeva ori, pentru des- 
cifrare, lui Weinberger. În amintirile mele des- 
pre acele zile; un loc aparte păstrează chipul lui 
Mandel Lehrman, negustor de tarabă din Cluj, 
om de mare inimă. dăruit cu totul şi plin de 
răspunderea a ceea ce făcea. El rămine, pentru 
mine, eroul anonim al acestei istorii cu mulți 


%). Idem, p. 19. 
65), Ibidem, p. 20. 


Emil  Haţieganu, directorul singurului ziar 
românesc ce apărea sub ocupaţia horthystă, 
printre cititorii ţărani de pe valea Someşului. 


eroi. Era unul din cei ce asigura adunarea și 
organizarea grupurilor. Înainte de a pleca în 
țară, i-am propus să plece. S-a uitat la mine, - 
parcă neințelegind ce vreau. A rămas să stringă 
şi să trimită spre viaţă zeci, sute de fiinţe sor- 
tite morții, pină cind a fost pornit spre moarte. 
(Nevasta lui venise într-o zi să-mi încredințeze 
spre păstrare «bijuteriile lor». Şi alți evrei îmi 
încredinţaseră spre păstrare valori. Mărturisesc 
însă, cu vinovăţie, că în cazul lui Lehrman, 
cuvintul «bijuterii» mi-a dat o mică  tresărire 
interioară. Aşadar, Lehrman are bijuterii! 
Femeia a scos 2 (două) verighete inguste, o 
pereche de cercei și un lanţ subțire de care era 
prinsă o stea în șase colţuri. Asta era tot. După 
război a venit la mine o tinără «din partea lui 
Mandel». Unde e?, am întrebat. A murit și el și 
nevasta, dar acolo, în lagăr, mi-a spus «să vin 
şi să vă spun să-mi dați mie bijuteriile». Cu- 
vintul m-a speriat a doua oară. Ce va crede 
femeia aceea cind va vedea ce sint «bijuteriile» 
lui Lehrman ? Din fericire ştia exact ce anume 
mi se incredinţase.)“ 


„Fără să fie limpede de ce, povesteşte mai 
rte Raoul în oraș se simţea că lu- 
cerurile se precipită. Oamenii trăiau sub o pre- 
siune incertă care creștea. Tot mai mulți ar 
fi vrut să plece. Punctele noastre de trecere 
erau suprasolicitate. S-a ivit din nou problema 
documentelor. Ne trebuiau cit mai multe docu- 
mente și nu voiam să ne compromitem sursele 
exploatindu-le peste măsură, Era nevoie să le 
căutăm în altă parte. M-am dus pe Valea Some- 
şului unde, în citeva zile, am adunat de la 
nii şi ţărăncile din Iclod, Stoiana, Morău, Tiocul 
de Jos, Lujerd, 50—60 de certificate de naștere. 
Imi amintesc bine de o fată din Stoiana, Vero- 

- Raoul Şorban, Potretele unor prieteni ai 
pictorului. Executate în 1941, ele perpe- 
tuează amintirea citorva din cei care au 
dispărut în tragica vară a lui 1944, luind 
calea  Auschwitzului, aşa cum erau ei 

atunci, în plină tinereţe. s 


nica, fata morarului, care, la fel, de cum a aflat 
despre ce e vorba, fără ezitare, fără să se gîn- 
dească la vreo recompensă mi-a adus de acasă 
certificatul ei şi mi l-a dat. La 1 mai am trecut 


în țară, la Turda, ca să văd ce posibilități de 
lărgire a acțiunii există. 
Reţeau pusă la punct de mine continua să 


funcționeze. Pe una dintre căi, cea de la Mă- 
năştur, s-au scurs oameni pînă la 23 August, 
fără întrerupere.“ 


Intr-adevăr, lucrurile se precipitau. 


„La 2 mai, la ora 4 d.m. scrie Moşe Wein- 
berger, cu două ore inainte de intrarea în vi- 
goare a stării de asediu zilnice, dr. Joseph 
Fischer, preşedintele comunității noastre şi 
preşedintele Judenratului, mi-a cerut să încerc 
să trec frontiera, adică să îndeplinesc misiunea 
despre care vorbisem la începutul lui aprilie. 
Am simțit că aceasta era ultima noastră şansă 
şi, fără nici o ezitare, am acceptat să îndepli- 
nesc această misiune primejdioasă. În timpul 
celor două ore pe care le aveam la dispoziţie, 
m-am întîlnit cu membri ai  Judenratului și 
le-am dezvăluit unde ascunsesem Sifrei Tora 
şi registrele comunităţii. Mi-am luat rămas bun 
de la părinții mei (morţi, ambii, la Auschwitz, 
nm.) şi întovărășiţi de nouă tineri, băieți și fete, 
toţi din Polonia, și de unul din copiii mei, am 
pornit spre frontieră“.56) 

Rabinul Moşe Weinberger a trecut graniţa pe 
calea organizată de haluțimii lui Hirsch şi s-a 
îndreptat spre București. 


%) A Kolozsvári zsidóság... 

Jetuitori; de cadavre 
mai. Apare dispoziţia cu pri 
ARE ` 


vire la înființarea ghetourilo? 
şi la strămutarea în ele a în- 
tregii populații evreieşti. Se 
apropie sfîrşitul sfîrşitului. 


Oradea. S-au format sute de 
echipe de funcționari ai admi- 
nistrației de stat, compuse din 
trei persoane, sub comanda 
unui polițist care au mers din casă în casă, 
anunțind ca în două ore, pînă se vor întoarce, 
evreii să pregătească lenjerie de pat, pături și 
alimente, în greutate de maximum 50 kg. Nu 
puteau lua îmbrăcăminte in afară de cea de pe 
ei. Au fost încărcați în camioane, tineri, bá- 
trîni, bolnavi, invalizi, în cărucioare, pe targă 
sau obligați să-şi pună boccelele într-o căruță, 
alergind sau, pur şi simplu, tirindu-se după ea, 
sub privirile, nu o dată batjocoritoare, ale siniş- 
trilor curioşi de pe trotuare. 


„Veesenmayer raportează aşa cum ştie el, 
pedant, precis, concis. În telegrama expediată 
la 4 mai, comunică: «Crearea -ghetourilor a 
luat sfirșit în regiunea Carpaţilor zona I-a 
(Zona includea şi Maramureşul — n.n.). Măsu- 
rile au cuprins în jur de 200000 evrei, grupaţi 
în 10 lagăre şi ghetouri. În Transilvania zona II 
(cuprindea restul Ardealului de nord — n.n.) 
concentrarea clor aproximativ 110000 evrei 
care trăiesc în regiune a început astăzi». 

Într-adevăr, ea s-a declanșat ca un arc in- 
tins la maximum, brusc și simultan, în noaptea 
de 2 spre 3 mai. Urmează jaful, insoţit de bru- 


talizări, loviri, înghesuirea într-un spaţiu total 
insuficient, şi mai ales alegerea diabolică a 
locurilor pentru organizarea ghetourilor. 

“Cu citeva zile inainte de 3 mai,... comisiile 
speciale pentru diferite oraşe şi localități s-au 
întrunit pentru a stabili amplasarea ghetouri- 
lor... Astfel, în orașe ca Oradea, Sighetul Mar- 
maţiei şi Satu Mare ghetourile au luat fiinţă în 
cele mai sărace cartiere, in mare parte locuite 
de evrei, în altele, cum ar fi Cluj, Tirgu Mureş, 
Reghin, Bistriţa şi Șimleul Silvaniei, ghetou- 
rile au fost create în cărămidării. Ghetoul din 
Dej era amplasat in Bunguri, o pădure». %) 


Cluj. Chiar în centrul orașului, concentrarea 
în ghetou provoacă scene de groază. Oameni- 
lor li se acordă 10 (zece) minute pentru a-şi 
părăsi casele. Poliţiştii şi jandarmii se dedau 
la violențe nemotivate, cu totul neprovocate, 
din senin. 


„Adunați în faţa caselor, cei ce trebuiau să 
intre în ghetou au fost transportaţi cu autoca- 
mioane sau în căruțe, duşi pe jos, sau pe targă. 
Excepţii nu se făceau. Undeva, o femeie, tre- 
cută de optzeci de ani, paralizată, va fi arun- 
cată de jandarmi, precum un sac, în mașină, 
peste toţi ceilalţi. Unii au fost urcați cu targă 
cu tot. Altora, lucrurile le-au fost aruncate în 
căruţe, devenite repede arhipline, încit ei n-au 
mai încăput, aşa că s-au tirit sau au alergat 
după ele, la bunul plac al vizitiului. 

Odată +inghesuirea» in ghetou încheiată, s-a 
ajuns îndeobște la 10—15 persoane de cameră; 
de altfel, după evacuarea lor nu s-a găsit, în 
cele mai multe camere, decit locuri de dormit. 
Porţile odată inchise, paza a fost preluată de 


©), Remember... p. 20. 


jandarmeria ungară, al cărei comportament şi 


metode de acţiune nu se compară decit cu 


Gestapoul“, 6) 


Campania de închidere in ghetouri în dis- 
trictele de jandarmerie IX şi X (care îşi îm- 
părţeau Ardealul ocupat), începută la 3 mai, s-a 
încheiat, practic, într-o săptămină. La 5 mai 


erau internaţi în ghetouri 16144 evrei; la 6 
mai, 12383; la 10 mai, 98000. 
O reţea specială (telecomunicaţii şi curieri) 


asigura legătura cu ministerul de interne de la 
Budapesta, de unde se urmărea în detaliu exe- 
cutarea, pe etape, a programului de extermi- 
nare, pus la punct pină în cele mai mici amă- 
nunte. 


Toţi cercetătorii problemei fără excepţie, su- 
bliniază fantastica rapiditate cu care s-a des- 
fășuraț operaţia. În nici una din ţările ocupate 
sau, intr-un fel sau altul, dependente de Ger- 
mania hitleristă, organele represive naziste nu 
au putut atinge asemenea „recorduri“, 

Cauza este, fără îndoială, concursul dat mi- 
cului grup de experți naziști de către orga- 
nele represive horthyste, formate din oameni 
otrăviţi timp de decenii cu rasismul cultivat în 
intuneric de „societățile patriotice“ şi, pe toate 
drumurile, de lăutarii zgomotoşi ai „„nedreptăţii 
istorice“. 

„Cind reprezentantul ministerului de externe 
german, scrie S. Any, i-a sugerat lui Vessen- 
mayer, că ar fi cazul lansării unor zvonuri, cum 
că s-au descoperit uneltiri evreieşti împotriva 
ordinii din ţară, ori să se însceneze că s-au 
găsit explozibile ascunse în sinagogi, pentru a 
justifica măsurile antievreiești,  Vessenmayer 


68), Idem... p. 23. 

“La rampa de imbarcare în trenuri cu destinaţia... 


a replicat că nu este necesar pentru că, ori- 
cum, nimeni nu va protesta. 

„Reprezentanţii  hitleriştilor din Ungaria, 
scrie același autor, îşi exprimau in rapoarte 
oficiale, uimirea dar şi satisfacția faţă de gra- 
dul de colaborare a ungurilor (este vorba, 
bineînțeles, de fasciștii unguri, n.m.), cum n-au 
mai intilnit nicăieri in alte țări. Autoritățile 
maghiare au primit circa 35000 de denunțuri 
împotriva evreilor care s-ar fi ascuns ori au 
ascuns bunuri. 

«De altfel, germanii au «răsplătit» pe unguri 
pentru acest ajutor, făcind un film, în care se 
arată «“umanitarismul» germanilor în compa- 
rație cu bestialitatea ungurilor cu ocazia eva- 
cuării evreilor din ghetoul din Oradea Mare. 
În film se văd jandarmi unguri bătind femeile 
cu patul armei și pe copii cu cravaşa. Ungurii 
sint arătaţi smulgind verighetele de pe dege- 
tele femeilor. Cind transportul este predat ger- 
manilor, aceștia dau dovadă în sfirșit de puţină 
omenie, aducind apă în vagoanele cu depor- 
taţi“... 9) Filmul i-a supărat pe fasciștii unguri 
şi a fost, după Avny, una din cauzele care l-au 
făcut pe Horthy să sisteze ultimele deportări. 
(După R. Braham, una din cauzele principale 
ar fi fost atitudinea oficialităților românești.) 


„Ştiţi — îi spunea Eichmann, după mulţi ani, 
anchetatorului său israelian, căpitanul Avner 
Less —, asta a fost epoca în care am putut si 
eu să duc o viaţă particulară aproape normală. 
O dată la două zile mincam cu Endre (László, 
a, de stat la ministerul ungar de interne 
— nm, 

„„„Neavind nici el mare lucru de făcut — 
evacuările se făceau fără dificultăţi, iar de 
jandarmeria ungară n-aveai ce să zici — Endre 
m-a însoţit într-o călătorie prin Carpaţi... Mi se 
dăduse pe atunci o mașină amfibie și făceam 


sport... Cam asta e tot ce pot spune despre 
viața mea particulară la Budapesta. N-am 
avut niciodată atita timp liber şi nu eram 


singurul într-un asemenea caz, tot personalul 
pe rrome era în aceeași situaţie privile- 
giată“. 


6%), Ziarul „Viaţa noastră“, citat. 

exterminare 


Oricum, în ghetouri se găseau imagini din 
belşug pentru un film de coşmar. La Cluj, la 
18 000 de internaţi erau 15 robinete de apă ` 
pentru băut, gătit şi spălat, şi 4 latrine, două 
pentru bărbaţi şi două pentru femei. În 
ghetoul din Oradea, oamenii trăiau cite 14—15, 
în medie, intr-o cameră. Administraţia comu- 
nală, din inițiativă proprie, a tăiat curentul 
electric şi conducta de apă care deserveau 
ghetoul. 


Dar, fără indoială, lucrul cel mai îngrozitor 
din acest spaţiu al groazei erau „cercetările“, 


conduse de obicei de ofiţeri de poliţie sau jan- 
darmerie, pentru descoperirea valorilor ascunse. 
Unul din cei mai sadici „specialiști“ a rămas 
în istoria acestui coșmar, la Ciceu Giurgesti, 
Ferenc Lakatos, atroce schingiuitor nu numai 
al evreilor, ci şi "al românilor. 


„La Bistriţa, pentru ghetou a fost ales un 
loc în cimp deschis. Exista o singură cabană 
de lemn, declarată spital ; drept WC se folosea 
o groapă fără scurgere, Într-o asemenea situa- 
ție, ca şi în pădurea Bunguri, unde s-a făcut 
ghetoul din Dej, s-au improvizat aşa-zise cor- 
turi din cearceafuri, pături şi altele. 

Ghetoul din Satu Mare a stat sub teroarea 
unui fost comandant al jandarmeriei locale, 
Sarkăzi, un sadic, care a bătut în scinduri şi 
ferestrele caselor. Anchetindu-i pe cei bănuiți 
că au ascunse valori, a ucis citeva zeci. 

Un ghetou care şi-a cucerit o faimă tristă 
pentru felul cum se bătea acolo, a fost cel din 
Sighet. Un supravieţuitor din ghetou, care a 
scăpat şi de la Auschwitz, aprecia că în lagă- 
rele germane a fost mai puțin bătut decit 
acasă — la Sighet. 

Ghetourile din Sighet şi Vişeul de Sus au 
fost, probabil, singurele vizitate de Eichmann 
personal, însoțit de László Ferenczy ; era la 
sfirșitul lui aprilie; fiind încă la începutul 
- aplicării planului «Margareta», Eichmann a 
ținut să se convingă personal de buna desfă- 
şurare a operațiunilor, mai ales pentru a putea 
corecta «ineficiențele». 


A fost însă şi wun ghetou în care spiritul de 
întrajutorare se pare că l-a depăşit chiar și pe 
cel de la Sighet, care îşi crease şi el o viață 
bazată pe solidaritatea comunitară, exprimată 
mai ales în grija pentru bătrîni şi copii. Este 
vorba de Tg. Mureș. Aci tineretul a improvizat, 
cu materialele din  cărămidărie, acoperișuri 
din lut, a acordat ajutor şi asistenţă celor în 
mai mare nevoie. Corpul didactic, ajutat de 
educatori voluntari, s-a ocupat de copii, pen- 
tru ca, ridicindu-le moralul, să-i scoată de sub 
imperiul fricii. O astfel de activitate printre 
copii a avut loc şi la Cluj“. 7) 


„Știu că mașini electrice erau aplicate fe- 
meilor, astfel încît un pol să fie legat de sin 
şi altul la degetul mic de la mîna stingă, pro- 
vocind şocuri. Am auzit acest lucru de la soţia 
lui László Bárdos... 


Ştiu de asemenea, de la această femeie, că 
a fost silită să se dezbrace și să danseze 
desbrăcată in fața jandarmilor care o anchetau 
şi care o biciuiau în timp ce dansa“. 7!) 


(Béla Nussbaun, despre „viața“ din 


ghetoul din Oradea) 


„Un alt procedeu preferat era de a ține pe 
deținut în picioare, într-un bazin, pompîndu-i 
apă în gură printr-un furtun pînă cind victima 
leşina. Alt -mijloc obișnuit de torturare era să 
îndese în gura victimei un burete de şters 
tabla, Cunosc mai multe victime care s-au 
otrăvit din cauza grozăviei torturilor, printre ei 
numărindu-se dr. Osváth, dr. Stolz şi mulţi 
alții al căror nume nu mi-l amintesc. De obicei, 
cind interogatoriul nu dădea rezultate prin 


1), Remember... p. 25, 

7t) Toate mărturiile care urmează sint citate de 
actul de acuzare în procesul intentat vinovaţilor 
de Holocaustul ardelean de către Tribunalul Po- 
porului din Cluj. Neavind posibilitatea să con- 
sult documentele originale, am retradus mărtu- 
riile din limba engleză, actul de acuzare apărind 
integral in R. L. Braham, Genocide and Retri- 
bution (lucrarea citată mai sus). 


Expulzarea intelectualilor orădeni 


torturarea soțului, cereau să fie adusă soţia și 
copiii, care erau torturați, în faţa soțului sau ta- 
tălui, pentru a smulge declararea bunurilor 
ascunse... Ştiu că mulţi au murit din bătaie, 
printre ei numărindu-se Leopold Weisz. Numă- 
rul victimelor bătute şi torturate... atinge 
citeva mii. Cind anchetatorii nu puteau obţine 
nici o informaţie, se așezau la fereastră, ale- 
geau citeva femei din cele care aduceau piine, le 
aduceau în cameră, le dezbrăcau şi le băteau. 
Groaza era atit de mare, încît oamenii renunțau 
mai de grabă la hrană, adică la piine, decit să 
fie expuși chinurilor.“ 72) 


(Ernö Schwarz, despre „viaţa“ din 
ghetoul de la Oradea). 


„Într-o cameră alăturată de cea în care erau 
controlați bărbaţii, Rozalia Jâncso dezbrăca fe- 
meile la piele și le făcea control vaginal cu 
mina neinmănușată, chiar unor fetiţe între 6 şi 
12 ani. Ea m-a controlat şi pe mine şi pe fiica 
mea de 12 ani, Julia Stern, care din această 
cauză a fost bolnavă timp de trei săptămîni. Ju-- 
lia Hirsch, spune că şi ea a fost controlată 
vaginal intr-un chip brutal şi cu miinile mur- 
dare, ca și sora ei mai mică de 13 ani, Eszter 
Hirsch, care plingea și o ruga (pe Rozalia Jâneso, 
n.m.) să o ierte. Dar Rozalia Jâncso nu a vrui. 
După control, Eszter Hirsch s-a îmbolnăvit atit 
de rău, încit atunci cind s-a făcut «selecția» lé: 
Auschwitz, ea a fost trecută printre bolnavi, şi 
a fost arsă la crematoriu“. 7). 


(Dora Stern, despre „viața“ în ghetoul 
din Dej) 


„În acest timp am fost maltratat de József 
Orgovânyi. La inceput mă lovea peste miini cu 


72). Idem. 
23). Ibidem. - 

Barbaria horthystă a distrus deopotrivă biserici 
ortodoxe şi sinagogi 


o biciuşcă și cind nu mai puteam mă  silea 
să-mi scot pantofii și mă bătea la tălpi pînă 
cînd se umflau îngrozitor. În această stare, imi 
ordona să dansez în jurul camerei şi cind nu 
puteam, mă bătea cu un baston de cauciuc... 
Cind bătăile nu dădeau rezultate, Orgovânyi mă 
stringea de testicule pină îmi picrdeam cunoş- 
tința“. 7%) (Eliberat după 11 zile, a fost îngrijit de 
dr. Liviu Pop). 


(Lajos Filipâs, despre „viaţa“ 
în ghetoul din Baia Mare) 


Omenia: stare de veghe 


unctele de trecere au resimţit 
= imediat înființarea ghetourilor. 
Sute de oameni izbuteau să 
evadeze din infern şi încercau 
_ să treacă în România. Oricit de 
aberant ar părea acest lucru 
„y astăzi, evadările nu au căpătat 
DA -totusi proporții de masă, fiindcă 
oamenii nu aflaseră încă de 
Endlösung, de „soluţia finală“, Fugeau cei mai 
indrăzneti sau cei care stiau. 


14), Ibidem. 

Rabinul Iosef Paneth din Ileanda Mare (jude- 
ful Someș) a rătăcit patru săptămini, cu nouă 
copii prin pădure, pină a ajuns la Turda, Fiica 
lui, Brandale, aflase în Polonia ceea ce urma să 
se întimple, „Nimeni n-a vrut să urmeze exem- 
plul rabinului“, scrie S. Avny. În condiţii deo- 
sebit de grele, înfruntind adevăratele vinători 
de oameni pe care le organiza jandarmeria şi 
formaţiile de Levenţi, oamenii, totuşi. fugeau 
spre România. Rabinul din Vijniţa, travestit în 
țăran, cu înfreasa familie, a fugit din- Oradea 
și a ajuns cu bine la Bucureşti. Helen Victor, 
travestită în țărancă, a ajuns la. Turda. „Aflind 
aici, scrie Avny, care urmează a fi soarta evrei- 
lor unguri, s-a întors la Dej ca să-și salveze fa- 
milia -şi cunoscuţii. Ea a fost prinsă de jan- 
darmi, întemniţată la Bistriţa, dusă la Debrețin 
și deporiată de acolo. În drum spre Auschwitz, 
fata a sărit din vagonul de tren, lingă Kosice și 
a revenit la Dej. Dar era prea tirziu: evreii 
din Dej erau deja deportaţi. Tinăra Helen s-a 
întors în România, unde a aşteptat sfirşitul răz- 
boiului“. 75). e 


Punctele de trecere româneşti continuau să 
funcţioneze, în legătură cu haluțimii coordonaţi 
de Ari Hirsch şi cu ajutorul unui grup de 
oameni de suflet printre care un rol deosebit a 
jucat plutonierul major Gh. Moldoveanu, şi un 
grup de _subofițeri de la Comenduirea  pieţii 


„La Turda, îşi aminteşte Raoul Şorban, am 
intrat în legătură cu Ari Hirsch. Era un om 
tinăr, cam de 30 de ani. De statură potrivită, 
brunet, cu ochi inteligenți şi vii. Era fermecă- 
tor. M-a impresionat puternic. Era bolnav de 
tuberculoză foarte grav, sta cea mai mare parte 
din timp în pat. Ajutoarea lui era Estera Goró. 


-La Turda, prin Releanu, am primit bilete de la 
“cei scăpaţi din ghetou : «Fac 


i. ceva şi reluaţi 
legătura». Într-adevăr, unul din canale nu mai 
mergea. Am refăcut legătura prin acelaşi Re- 
leanu, Am scris lui Tudor Bugnariu, iar acesta a 
izbutit să găsească pe mulți dintre fugari. Cu aju- 
torul Letiţiei Papu şi cu Silviu Bogdan, pe 
atunci un adolescent, am realizat o altă tre- 
cere, cu ajutorul unor țărănci care au însoțit 
mai ales evreice (luind actele surorilor sau ma- 
melor lor). La un moment dat, un grup după 
care a plecat o femeie nu s-a mai întors. Gru- 
pul era așteptat de Silviu Bogdan. Se întimpla 
ceva la Cluj. Poate o altă cădere (mai avusesem 
două). 

A trebuit însă să nlec la Bucureşti, unde m-am 
intilnit cu Marton şi cu Weinberger. Ei 
voiau să contacteze personalități politice 
româneşti. I-am dat telefon lui Iuliu Ma- 
niu, pe care îl ştiam de copil, din 
casa tatălui meu, și l-am rugat să mă primească. 
Maniu cunoştea convingerile mele de . stinga. 
I-am spus despre ce este vorba și el a accep- 
tat să aibă o întîlnire cu Weinberger. La cere- 
rea acestuia, Maniu a dat 1200 de legitimaţii de 
membru P.N.Ţ., în alb, ștampilate cu ștampile 
ale organizațiilor județene dinainte de 1938, 
pentru a facilita întocmirea de acte false. 


Între timp. aflasem că toate legăturile cu teri- 
toriul ocupat păreau întrerupte. Practic, aşa 
ceva nu se putea întimpla. Şi totuşi era o liniște 
sinistră, ca după un bombardament. Dinspre 
Cluj nu mai venea nimeni. Am propus să merg 
acolo, să văd ce se întimplă. Am ajuns la Cluj 
ca într-un Pullman, călătorind într-un autocar 
deschis care transporta ofiţeri permisionari ger- 
mani. Vorbeam bine nemțeşte, i-am rugat dega- 
jat să mă ia cu ei şi m-au luat. Am stat ascuns 
în Mănăştur pînă noaptea, cind m-am dus acasă 


15), „Viaţa noastră“, citat. 


la Gh. Giurgiu. El mi-a spus despre deportări. 
Totul se terminase în citeva ore. M-am întors la 
Bucureşti la Moşe Weinberger. I-am spus ungu- 
rește, îmi amintesc, „Kolozsvárt nincsenek zsi- 
d6k!“, la Cluj nu mai sînt evrei. Cum nu mai 
sint ? Ce s-a întîmplat? I-am povestit. Mi-l 
amintesc pe Moşe Weinberger plingind“. 

La Bucureşti, Moşe Weinberger voia insă, in 
primul rind, să se asigure că autorităţile ro- 
mâne nu vor face greutăți refugiaților din 
Ungaria. 

„Dr. Filderman, seric el, a cerut guvernului 
român să acorde azil temporar refugiaților care 
nu puteau părăsi țara în vapoarele de Alya 
Beth. Dr. Filderman l-a sunat pe Mihai Anto- 
nescu, din partea refugiaților din Ungaria care 
reușiseră să ajungă pe teritoriul românesc, ob- 
ținind asigurări că aceştia nu vor fi extrădaţi. 
El a obţinut, de asemenea, promisiunea ca pe 
toate vasele ce pleacă din porturile românești cu 
destinația Eretz Israel, 10%, din locuri să fie 
rezervate pentru refugiaţi“. 78). 


În cadrul de care aminteam, M. Antonescu 
comunicase, într-adevăr, lui Filderman, acordul 
pentru plecarea copiilor aduşi din Transnistria 
şi a evreilor refugiați din Ungaria, ca să „nu-i 
mai ţin pe teritoriu român... într-o poziţie tul- 
bure și periculoasă pentru *ei“. Tot atunci, el a 
precizat că autoritățile româneşti au ddmis tot 
timpul emigrația, cu o întrerupere, trage- 
dia Strúmei. pentru că nu vroia să se creadă că, 
„cu aprobarea guvernului român se organizează. 
transporturi care nu constituie o certitudine de 
emigrație, ci de aventură sau de moarte“. Afir- 
mind că a refuzat hotărit pe delegaţii germani 
ai SS care „mi-au propus să ia dinşii în Româ- 
nia organizarea întregii probleme evreieşti“, el 


7), A Kolozsvári Zsidóság... ė 

Legitimația de „refugiat din Nordul 
Ardealului“ a lui Raoul Şorban 


Sărmaș. După  exhumarea cadavrelor 
victimelor măcelului horthyst 


s-a pronunțat pentru o emigrare masivă, prin 
găsirea unei soluţii de punere sub pavilion 
neutru a navelor Transilvania şi Basarabia (afla- 
te la Istanbul), spre a nu fi torpilate de ger- 
mani (provocator) sau de sovietici (cu care 
România se găsea în stare de război). În acelaşi 
cadru, Mihai Antonescu a aprobat plecarea va- 
porului Kazbek. 


„Agenturile germane îmi luaseră urma, poves- 
teşte Raoul Şorban. Citeva zile am trăit, cu 
domiciliu mobil, prin trenuri militare germane, 
călătorind itot timpul şi pe toate direcţiile. 
Săream dintr-unul în altul, făcind pe omul 
grăbit şi rugind cite un ofiţer să mă ia cu ei. 
Marton şi Weinberger erau îngrijorați. M-au 
luat sub protecţia organizaţiei lor şi au hotărit 
să mă trimită în Palestina pe vaporul Kasbek, 
pe care urma să plece şi Weinberger. Mi s-au 
făcut acte pe numele de Robert $milovici 
(pentru ca eventualele monograme să coincidă). 

Cu o zi înainte de plecare, am primit însă un 
bilet de la o bună prietenă, Eva Semlyen. «Dacă 
mai ai un dumnezeu, îmi scria, dacă mai crezi 
în ceva, salvează-mă. Sint ascunsă la Cluj. Bug- 
nariu te va pune în legătură cu mine». I-am 
spus lui Marton despre ce este vorba şi am 
plecat la Turda. Am trimis la Cluj pe una din 
femeile care ne ajutau şi Tudor Bugnariu s-a 
dus să o caute pe Eva. Dar ca nu mai era la 
adresa stiută. 

Așa se face că n-am mai plecat în Palestina. 
M-am ascuns pină la 23 August în Apuseni, pe 
la Baia Sprie, pe la Iara, hăituit tot timpul... 

Spuneai că au fost 35 000 de denunţuri ? Într-o 
discuţie cu Bugnariu, care era, după eliberare. 
primar al Clujului, el mi-a spus că numai la 
Cluj s-au găsit peste 100000. Procuratura care 
pregătea procesul crimelor de război a trebuit 
să renunțe să le cerceteze“, 

evreiesc Sighetul 


Marmaţiei 


În cimitirul 


Început și sfirșit 


uramureş. „Duminică 14 mai 
-1944, după amiază, s-a ordonat 
prezentarea tuturor bărbaţilor 
în virstă de 11—60 de ani la 
) Scoala veche, povesteşte Haim 
Perl, supravieţuitor al ghetoului 
din Dragomirești... Pe neaştep- 
tate a sosit un autobuz cu jan- 
darmi. Noii veniţi s-au năpustit 
asupra mulțimii de evrei, lovindu-i cu armele 
și pălmuindu-i în stinga şi dreapta. 

„„Un tînăr ofiţer a fluierat, ordonind alinie- 
rea... Ar trebui să vă ţin în picioare pînă miine 
dimineață (a spus ofiţerul, n.m.) dar, pentru că 
sint om cu suflet, vă permit să vă găsiţi locuri 
înlăuntru școlii... Toţi s-au înghesuit în şcoală 
(românească, n.m.) o ruină transformată de sol- 
daţi într-un grajd pentru cai. Pe jos, printre 
excremente de oameni și animale, și-au căutat 
în întuneric un locșor. Nu era loc pentru toți, dar 
soldaţii i-au înghesuit cu patul armelor pină au 
intrat toţi. Așa a început ultimul act al marei 
drame trăită de evreii din Ardealul de ocupaţie 
horthystă“, 

Cu mai puţin de un an înainte de victoria 
împotriva lui Hitler, o demență colectivă, ațițată 
drăcește și împinsă la crimă a izbutit să mai dea 
morţii încă aproape 600 000 de oameni. Pentru cei 
fugiți in România şi pentru cei pe care marșul 
eliberator al armatei române i-a mai prins în 


viaţă in Ardeal și in Ungaria, liniştea a 
mai devreme. Alternativa ? La aflarea primelor 
ştiri despre noua situaţie de la București, la 
23 August 1944, vacanţa budapestană a lui Eich- 


venit 


mann a luat sfirşit. În aceeași noapte, plecase 
din Budapesta la Arad şi Timișoara „pentru a 
se ocupa de evreii de acolo, scrie G. Reitlinger, 
acei evrei pe care ar fi vrut să-i deporteze în 
1942“ şi pe care nu-i putusa „obţine“. 

Se pare că la Arad, aşa cum s-a dovedit după 
eliberarea orașului vremelnic ocupat, comandoul 
Eichmann izbutise să pregătească un cremato- 
riu, pe care n-a mai avut vreme să-l folosească. 

„Din cei 825 000 de evrei care trăiau în Un- 
garia în anul 1941 (atit cei botezați cit şi mo- 
zaicii), au supravieţuit 255 000. Aproape. 570 000 
au pierit în ultimele luni ale războiului, adică 
10% din total. Chiar şi această cifră este înșelă- 
toare, deoarece majoritatea  supravieţuitorilor 
erau din Budapesta, unde nu s-au făcut depor- 
tări în masă. Dintre cei deportați, 82%, au 
pierit... 

Unii emigranţi maghiari doresc să-şi asume 
responsabilitatea doar pentru cei 261 000 de evrei 
(sau mai puţin) care au pierit din cei 481 000 de 
cvrei din Ungaria de la Trianon, adică din sta- 
tul actual. Dar nu Benes, Tito şi nici chiar An- 
tonescu n-au fost responsabili pentru cele 309 000 
de decese evreiești din teritoriile «returnate» Un- 
gariei după 1938. Cifra responsabilităţii imrâdis- 
te este de 570000 morţi. Să ne amintim totuşi 
că Eichmann şi nemţii au cerut mereu evrei 
apți de muncă, și că ei cereau un modest număr 
de 50 000!“. . 

Elevii şcolilor militare de la Păuliș, toți acei 
copii, unul cite unul, ar trebui înscrişi : căzuți, 
inainte de a deveni bărbaţi, în înclestarea cum- 
plită de acolo care a oprit primele Stıaffbatali- 
oane trimise să facă „ordine“ în România, toți 
ar trebui inscrisi în capul unui nesfirşit pomel- 
nic al recunoștinței. Cu moartea lor, ei au căl- 
cat moarte și au oprit ca la Arad sau Timi- 


Monumentul martirilor români de la 
Moisei. Operă a sculptorului Vida Geza 


şoara să se mai poată intimpla ceea ce s-a in- 
timplat la Sărmaş, unde satul a fost ocupat, în 
septembrie 1944, pentru citeva zile. 

Printr-o sinistră ironie a istoriei, încă una, 
„eroii“ de la Sărmaș sint tot elevi de şcoală 
militară : 40 de elevi ai şcolii de jandarmi de 
la Zalău, comandaţi de căpitanul Lancz László. 
(Oare cine știe cum îi chema pe comandanții de- 
tașamentelor de la Păuliș ?) Ei intră în sat și in- 
stalează „administraţia regală ungară“, în frunte 
cu prctorul It. Biró Jozsef. 

Prima măsură a noii administrații a fost in- 
ternarea imediată într-un lagăr improvizat a in- 
telectualilor români (pe toți românii nu-i puteau 
interna fiindcă erau prea mulţi) și a evreilor, a 
acelor evrei care trăiseră în „România antisemită“ 
stăpini pe agoniseala lor şi tără ca cineva să-l atin- 
gă. Erau 300. Parte dintre ei au scăpat datorită 
oamenilor de inimă din Sărmaș şi imprejurimi. 
126 au fost însă uciși. Ucişi sadic, prin „schin- 
giuire individuală“. Certificatul medical scrie : 
„Majoritatea cadavrelor sint mutilate îngrozi- 
tor, cu capetele zdrobite de corpuri contondente, 
cu picioarele şi mîinile fracturate și multe din 
cle spintecate cu arme albe. Numai puţine din 
ele prezintă urme de împușcare... iar onart» 
din copii neprezentind nici o leziune cauzatoare 
ce mere. se deduce că au fost îngropaţi de 
vii“, 

O moarte identică au avut românii in'ernaţi, 
printre care unii erau prizonieri de război. 


Pe teritoriul Ungariei, grozăvia continuă pînă 
în ultima clipă. 


16 ortombrie 1944. Huliganii din militiile Parti- 


dului Crucea cu Săgeți năvălesc în casele evreilor 

Moshe Carmilly 
65 Central Park West 
New York, New York 10023 


Aug.18,1985 


Prof:Raoul Șorban 
Str.30 Decembrie 18 


Bucuresti. 
Dear Prof.Sorban, 


Am uitat Romaneste dar nam uitat Raoul Sorban 1 
I can not forget your cooperation in the tragic year 1944. 

Professor meritus of Jewish 
Studies 


Yeshiva University „Ney York 

din Budapesta şi masacrează cu singe rece 2—3 
mii de evrei, în majoritatea femei şi copii, acu- 
zaţi că ar fi tras asupra trupelor germane. 

1—8 mii de evrei au fost minaţi în aceeaşi zi 
spre hipodrom, mulţi fiind împușcați pe drum. 

Prostituatele din Budapesta ies din casele din 
cartierul lor (apropiat de locul masacrului), in- 
sultă, atacă şi jefuiesc pe evreii lipsiţi de apă- 
rare. 


Martie 1945. Gabor Vajna, ministru de interne, 
declară că nu va respecta excepţiile privind 
evreii de altă naţionalitate. 


Incitaţi, szalassiştii molestează cîțiva evrei de 
altă naţionalitate, năvălesc în apartamentul Că- 
pitanului Bienenstock, unul din eroii primului 
război mondial, care fiind 15% infirm era ex- 
ceptat de la măsurile antievreiești, îl bat, îi 
smulg decoraţiile de pe piept, îl tirăsc la Du- 
năre şi îl împușcă. 

Din fericire, Ardealul a fost eliberat destul de 
repede pentru ca „răzbunarea“ să nu-şi poată 
arăta toate ororile. În înaintarea lor, trupele 
române au mai scăpat de moarte pe teritoriul 
Transilvaniei eliberate mai bine de 10000 de 
evrei. 

„Evrei din Sighet, spunea în 1984 scriitorul 
Elie Wiesel, ştiţi ce doare ? Că tragedia noastră 
ar fi putut fi evitată. 


Nemţii pierduseră războiul... 35 000 de evrei, 
cei mai buni şi cei mai frumoşi, cei mai sănă- 
toşi şi mai veseli, au fost deportaţi. Şi pădurile 
frumoase din jur, şi munţii din jur, care se 
înalță pină la cer, ne puteau adăposti. Doamne! 
De ce nu ne-a spus nimeni ? Dacă am,fi ştiut 
că, undeva în Polonia, există un orăşel care se 
numește Auschwitz n-am fi mers. Am fi fugii. 
Ne-am fi răspindit care încotro şi atitea mame 
cu copii, şi atiţia taţi cu copii ar fi fost azi aici 
şi ar fi auzit pe rabin ţinind o predică din 
Talmud. Şi în loc de asta, mergem de ieri de la 
un mormint la altul. Doar poți înnebuni de atita 
durere !“. 

Gradul de speranţă al evreilor din Sighet 
era însă zero. Căci chiar pentru cercurile hort- 
hyste „moderate“, care îşi mai găsesc încă apă- 
rători, ei, „evreii orientali“, neasimilaţi şi să- 
răntoci, „era bine“ să piară. 

„Tribul țăranilor evrei din Maramureş“, cum 
îi numea Itzhak Artzi, şi „Centrul hasidimilor 
de la Satu Mare“. 


Pe veranda hotelului Marmaţia, o femeie, avind 
pe braț tatuajul Auschwitz-ului, îmi vorbea ro- 
mânește, cu emoție, atentă să nu facă greşeli, 
și, adunindu-și cuvintele mai greu, concentrată. 
Avea „pe atunci“ 13 ani şi împreună cu o soră, 
încă mai tînără, a supravieţuit. Venea să-şi po- 
menească cei 34 de morți. Unul singur dintre: 
ei era ingropat acolo, scăpat de un ţăran, Go- 
dincă, din Bistra. Acesta mai scăpase şi pe 
alții. Unul dintre ei îşi amintise de bătrin și 
îl invitase in Israel, prin 1970, unde îl cunoscuse 
și ea. Nu putem uita pe români, îmi spunea. 


„Pe atunci“ România însemna viaţă, adăpost 
sau cale de scăpare. Rabinul Zvi Kestenbaum 
avea să spună, în cadrul întilnirii cu ziariştii 


români, același lucru : „România a fost sin- 
gura țară din Europa care n-a deportat evrei la 
Auschwitz“. 


Mi-am amintit de protopopul Munteanu şi de 
doctorul Wexler, uniți undeva în moarte. Şi uni- 
rea aceasta a șters sfişietoarea umilinţă a copi- 
lăriei mele fugărite, pe care nu ar trebui să o 
mai cunoască niciodată, sub nici o formă, 
nimeni. 


Adrian Riza 


SCRIITORI ŞI IPOTEZE 


ALEXANDRU CEL MARE- 
UN TRAC ? 


Una din cele mai frumoase pledoarii ale iui Nicolae lorga a fost aceea privind 
scrierea istoriei omenirii fără a ţine seamă de actualele granițe politice. A studia o cul- 
tură antică, spunea el, răspindirea unui tip de olărie, difuziunea formulei grafice impri- 
mate pe diferite unelte, nu se poate face în cadrul strimt impus de graniţele politice pen- 
tru că întinderea unei astfel de culturi depășește actualele granițe și configurează altfel 
harta relaţiilor umane. Nicolae lorga n-a obosit în a ne trasa o hartă culturală a ome- 
nirii despărţind-o mereu de harta politică. A învăța istoria după manuale recente și limi- 
tative este o greșeală, pare a ne spune mereu marea lui serie de contribuţii. Sub stra- 
tul vizibil și actual se ascunde altul. lar 'sub acesta, un al doilea. Și așa mai departe. 
Numai descojind realitățile ajungem la esență și la adevăr, iar marea esență şi marele 
adevăr sint popoarele și contribuţia lor de civilizaţie și cultură. O asemenea incursiune 
dincolo de straturile superficiale face Nicolae lorga atunci cînd ne vorbește despre Ale- 
xandru cel Mare. Istoria Greciei și-l atribuie. Nicolae lorga ne învață să distingem ce 
este grecesc și ce nu este grecesc în conduita și opera uriașă a lui Alexandru cel Mare. 
Ochiul savantului privește, disociativ şi distinge elemente care ne conduc la o altă ima- 
gine și la un alt portret al lui Alexandru cel Mare decit cel șablon de circulație uzuală. 
El ne atrage atenţia asupra tipului trac pe care-l reprezintă Alexandru cel Mare, asu- 
pra energiei trace pe care o exprimă întreprinderea lui militară și modul în care ele îm- 
preună devin vehicol al culturii helenice. Ipoteza lui Nicolae lorga este pasionantă și ne 
deschide o perspectivă asupra mentalităților româneşti interesate de Alexandru. Popu- 
laritatea Alixăndriei la români, rolul ei formativ pe care l-a avut în cazul lui Mihai Vi- 
teazul devin și mai interesante din acest unghi de abordare. Dacă adăugăm că Hașdeu 
admitea ipoteza că dacii își revendicau drept eroi pe troianii din Iliada stabilim un lanț 
de receptivitate față de marile figuri ale sudului și nordului Dunării. Situaţia s-a per- 
petuat și cînd centrul de raportare a fost Constantinopolul. Dăm curs aici acestei sedu- 
cătoare ipoteze formulată în chipu-i inimitabil de Nicolae lorga. 

nicolae 


iorga 


n această a doua lecţie, mă tem 
că voi avea faţă de mine în- 
sumi mai puţină originalitate 
decit în cea dintii, fiindcă nu 
este întiia oară cînd caut a 
fixa adevăratul chip al lui A- 
lexandru-cel-Mare, care este cu 


desăvirşire deosebit, în multe 
privinţe, de chipul în care este 
înfățișat de obicei. 

Înainte de a vă arăta care este acest chip 
adevărat, trebuie să vă arăt de unde vine celă- 
lalt tip, tipul fals: cum a fost creat, în ce 
timp, sub care influenţă şi cu ce misiune. 

De la Alexandru-cel-Mare, noi avem ceea 
ce se numeşte : document contemporan, în mă- 
sură foarte mică. Avem o proclamaţie a lui, 
care este, fără îndoială, foarte interesantă, în 
care anunţă Grecilor ce a făcut el în regiuni- 
le acelea orientale, în care a căpătat de atitea 
ori biruinţa. Pe cînd. de exemplu. în legătură 
cu Napoleon I-iu are cineva un imens tezaur 
cuprins în corespondenţa lui, prin urmare îl 
aude cineva vorbind, la Alexandru-cel-Mare nu 
există acte contemporane decît extrem de rar, 
şi nu există nici măcar inscripţii. Nu avem 
ceea ce s-a păstrat, de pildă, în ce priveşte pe 
August ; pe August îl putem recunoaşte ce a 
vrut şi ce a vrut să dea impresia că a reali- 
zat. Este aşa numitul monument „anciran“, de 
la Ancira, Angora de odinioară, Ankara de 
astăzi, un mare monument împărţit odinioară 
între mai multe case turceşti şi al cărui text 
a fost stabilit, mergind de la una din aceste 
case la cealaltă, cu foarte mare greutate. Şi 
acest sumar al domniei lui, pe care August 
s-a simţit dator să-l lase posterităţii, acesta nu 
era numai acolo. Vă puteţi închipui că August 
nu s-a gindit să aleagă dintre toate capitalele 
in care puteau fi arătate isprăvile lui, numai 
această Ankara, dar au fost si altele. care au 
dispărut. De la Alexandru-cel-Mare nu avem 
in privința aceasta nimic. 

Au rămas memorii, „Memoriile“ lui Ptolomeu, 
care a fost unul dintre generalii lui şi memorii- 

le acestea au intrat într-o măsură mai mare 
sau mai mică în anumite compilaţii, tirzii; 
aşa încit, îl cunoaştem după anumite cărți 
greceşti, care aparţin epocii romane, sau după 
cartea lui Quintus Curtius, care este de pe 
vremea Romanilor şi care scrie în latineşte. 
Dar astfel de scrieri sint făcute cu un anu-. 
mit scop, nu scopul pe care l-a avut Alexan- 
dru-cel-Mare, şi pe care oamenii aceşti poate 
n-au fost în măsură să-l înţeleagă, ci în le- 
gătură cu anumite nevoi contemporane. Tre- 
buiau să servească pentru a stirni şi a men- 
ține şi înălța eroismul în societatea grecească 
dintr-o epocă tirzie, cînd, acum, tocmai sub 
influența lui Alexandru-cel-Mare se creează 
tipul eroului, care trebuia să fie dezvoltat mai 
departe, sau pentru a servi unor anumite in- 
terese de Stat, fiindcă Roma îndeplinea în ca- 
litatea ei de cetate, de Stat, ceea ce în calita- 
tea lui aproape personală, mai mult ca Ale- 
lexandru-cel-Mare decât ca rege al Macedoniei, 
îndeplinise Alexandru-cel-Mare. 

Vedeţi dar, cit de săracă este documentaţia 
cu privire la Alexandru-cel-Mare, din care 
cauză toţi cei care s-au ocupat de dinsul și 
de urmaşii lui, au cules ici şi colo, au legat cu 
multă greutate, întrebuinţind o interpretare pur 
personală şi o retorică menită să umple golu- 
rile informaţiei şi, în felul acesta, au alcătuit 
cărți dintre care unele foarte citite, de exemplu 
cartea lui Droysen, pentru întregirea monarhiei 
macedonene, care a avut o ediţie şi acum 


citeva decenii, sau cartea lui Niese, care re- 
prezintă 'tot ceea ce poate fi mai actual, deşi 
a trecut atita vreme de la publicarea aces- 
tei cărţi. 

Iată prin urmare, cind şi cum, şi cu ce scop. 
pentru a servi cărui interes şi în legătură cu 
ce politică, a fost alcătuită legenda lui Ale- 
xandru-cel-Mare sub două raporturi, care 
amindouă sînt greşite. Este intii o legendă a 
unuia dintre aceste raporturi, care îl pune în 
legătură cu societatea grecească. Adică, Ale- 
xandru-cel-Mare, Macedoneanul, ar fi fost 
Grec. Se credea că dinastia însăşi ar fi fost 
de origine grecească şi că, prin urmare, el ar 
fi răzbunat pe Greci împotriva Persiei. Şi 
atunci, — îşi aduce cineva aminte de înfătisa- 
rea lui Herodot, care prezintă legătura dintre 
Orient şi Greci aşa, ca şi cum ar fi două na- 
ționalisme în luptă : de o parte, un naționalism 
persan și de altă parte, un naționalism gnecesc, 
— prin urmare, Alexandru-cel-Mare ar fi, după 
atita trecere de vreme, — pentru că Herodot 
este în secolul al V-lea şi Alexandru-cel-Mare 
în partea din urmă a secolului al IV-lea, — 
ar fi, prin urmare. un nou capitol din lupta 
aceasta între Greci şi Perşi, sau, unii spun, 
între Occident şi Orient. Natural că Grecii, 
care s-au ocupat şi ei, deşi nu cu multă origi- 
nalitate, de Alexaridru-cel-Mare. Grecii sint in- 
cintaţi de această prezentare; vasăzică. cel dintii 
mare erou recunoscut de toată lumea şi mort 
la o virstă care nu-i permitea să facă greşelile 
care se fac totdeauna de la o bucată de vreme, 
ar fi aparținut rasei grecești. Dar Alexandru- 
cel-Mare este un barbar, şi prin calitatea 
aceasta este în legătură cu strămoşii noştri cei 
mai depărtaţți, care fac parte din aceeași lume 
barbară a regiunii Pindului, a regiunii balca- 
nice, a Carpaţilor. El are și în figura lui în- 
fățisarea barbarului : nu este nimic elenic in 
profilul lui Alexandru-cel-Mare, un profil crud, 
in care se vede foarte bine originea lui din 
văile pline de o populaţie a Vestului Peninsu- 
lei Balcanice. 


S-a încercat apoi a se face dintr-insul un tip 
care. să semene cit mai mult cu tipul zeilor. 
Ştiţi legenda creată de o bucată de vreme, că 
el nu este fiul lui Filip, că Olimpiada a fost 
cine ştie cine şi din această femeie s-ar fi 
născut Alexandru, şi dorința lui de a fi pri- 
mit in mitologia contemporană, călătoria pe care 
a făcut-o el în oaza aceea unde era templul 
lui Jupiter-Amon, care nu este decit una din 
formele lui Amon-Ra, zeul soarelui la Egipteni, 
care, acesta, într-o epocă mai tirzie, de greciza- 
re a Egiptului, a căutat să fie asimilat cit 
se poate de Zeus ; de aceea pe unele monede 
ale lui, se vede un chip omenesc cu coarne de 
berbec. Zeus-Amon era infățişat aşa, in legă- 
tură cu vechea mitologie «egipteană care se 
inchina animalelor : boului Apis, zeiţei-leoaice 
și aşa mai departe, pină se ajunge şi la 
berbecul sacru, care era unul din felurile de 
infățişare ale lui Amon. El este Macedonean 
şi Macedonenii nu sint Greci. În clasa de sus 
era tendinta de grecizare, şi dinastia era in+ 
fluenţată de la o bucată de vreme de spiritu 
elenic ; în privinţa aceasta nu e îndoială. Ale- 
xandru-cel-Mare a fost incredinţat îngrijirilor 
lui Aristotel şi hrănit cu cetirea Iliadei. 

Între Alexandru-cel-Mare şi Mohammed al 
II-lea, cuceritorul Constantinopolului, este fără 
indoială o mare asemănare. Mohammed al 
II-lea este fiul unui Sultan de veche tradiție 
patriarhală, un foarte bun Musulman, avind 
ca model. nu pe Cezar şi pe Alexandru. ci 
pe diverşii sfinţi, pe santonii musulmani. În- 
tr-un momnet, Murad, inainte de bătălia de la 
Varna, intrase într-o minăstire de dervişi, 
insă in fața primejdiei ce ameninta din partea 


Monedă a lui Lisimah cu chipul lui 


Alexandru cel Mare (Cabinetul de 
medalii, Berlin) 


lui Hunyadi a ieșit de acolo şi a ciştigat bătă- 
lia. Fiul lui Murad a fost crescut în altă tra- 
diție, el a citit „Cartea Regilor“ a lui Firdusi 
legenda eroică persană. El a citit traducerea 
în limbile orientale şi o fi ştiut şi greceste. 
poate citea chiar direct povestea eroilor anti- 
chităţii elenice. Mohammed al II-lea s-a pre- 
zintat de la inceput ca reprezentind cu puterile 
naţiei sale un ideal, care nu era al naţiei 
sale. Tot așa a făcut şi Alexandru-cel-Mare 
E: a mobilizat toată țărănimea din Balcani și 
cine a vrut să meargă cu dinsul, a mers; oa- 
meni deprinși să lupte între ei, să năvăleasră 
in dreapta, în stinga, unde aveau posibilitate, 
oameni care trăiau într-o continuă agitaţie 
războinică, oameni mai mult de iîncăerare decit 
de război. Şi atunci el a plecat cu aceşti 
oameni. Grecii i-au dat o flotă, cîţiva sfătui- 
tori ; unii dintre generalii lui poartă nume 
greceşti, dar nimeni nu poate şti care este ade- 
vărata lui origine. foarte probabil mace- 
doneană. 

Toate războaiele lui, seria aceea de campanii 
care formează marea lui ispravă, toate acestea 
sint ciştigate, nu după obiceiul nostru de acum. 
nici după o tradiţie care să aparţină lumii 
grecești. Grecii umblau după incidente. lor le 
plăcea faptul mic, şi după ce ciştigau o 
bătălie, aceasta nu era un angajament national 
să continue ceva : bătălia avea un sens în ea 
însăşi. Aşa a făcut Epaminonda, Pelopida; 
cine ar putea spune că aceştia ar fi avut un 
ideal şi ar fi dorit să realizeze ceva? Din 
Teba au plecat, şi atunci cind au dispărut 
amindoi, Teba a rămas acelaşi lucru; ea n-a 
crescut, nu s-a pus în fruntea unei confedera- 

ţii greceşti, pe cind dincoace vede cineva că 
este o acţiune urmărită şi urmărită cu foarte 
multă răbdare. Vedeţi, el nu merge de la 
început la capitala lui Dariu Codomanul, el 
cîştigă o biruinţă şi după aceea se duce unde 
îl atrage mai mult legenda şi unde îşi în- 
chipuie el că poate găsi o pradă mai uşor de 
luat şi mai bună, el se duce în Egipt; de 
“acolo se întoarce, ajunge în Asia Centrală, 
trupele lui Dariu se împrăştie şi după aceea 
el stă şi se întreabă ce mai este de făcut. 
Apoi călătoria pe Indus, amestecul într-o lume 
pe care n-a cunoscut-o deloc, o lume cu o 
veche tradiţie, de o mare importanţă, capabilă 
de a da o literatură, o artă, care, aceasta, a 
împrumutat foarte mult de la învelişul elenic 
al campaniilor lui Alexandru-cel-Mare. Atunci 
abia lumea aceasta a cunoscut monedele, care 
monede sint întocmai ca şi cele greceşti și au 
şi inscripţii greceşti, şi a cunoscut un anumit 
tip uman pentru eroi, zei, care este luat din 
tezaurul artei elenice. 


Vedeţi că aici nu este nimic grecesc, dar cu 
toate acestea, pe steagul lui, — dacă putem 
întrebuința acest termen, care nu este potrivit 
cu timpul, — pe steagul lui este scris ceva 
grecesc : aceasta este partea moştenită de el 
de la Filip, de la tatăl său, partea pe care a 
luat-o de-a dreptul din Iliada, din cartea cu 
care şi-a hrănit adolescenţa şi în care găsea 
eroii pe care se simţea dator să-i imite. 
Aceasta i-a permis să aibă o atitudine pe care 
n-o putea avea în calitatea lui de Macedonean; 
ca Macedonean ar fi fost prea puţin. Dar 
aici nu este o creaţie a lui Alexandru-cel- 
Mare. Îndreptarea aceasta a luat-o de la tatăl 
său. care la rindul lui a făcut altceva decit 
regii macedoneni de pe vremea războaielor 
medice din secolul al V-lea. El a făcut acelasi 
lucru pe care îl făcuseră nordicii din Tesalia, 
Iason din Pherzs, toți aceşti conducători de 
cete de călăreţi din regiunea întinsă, care 
mărginea la Nord Grecia. Şi pe lingă aceasta 
toate micile populaţii care erau pe acolo, în 
regiunea muntoasă, lingă defileuri, toate aces- 
tea erau în creştere în acel moment. 


Am arătat în lecţia precedentă cum se pro- 
dusese acum un curent, care mergea de la Sud 
la Nord, cum s-a creat barbarul acesta eleni- 
zat. întîi în forma macedoneană, pe urmă 
cîştigat pentru civilizaţie, în forma cea mai 
nouă, romană. Și Filip s-a prezentat la o 
anume dată ca apărător al locurilor sacre, ale 
unei Grecii împărțite între mai multe cetăţi, 
care, Grecia aceasta, nu putea să-şi apere 
comorile sale sacre şi morale. Era sanctuarul 
de la Delphi ; de jur împrejur de la o bucată 
de vreme se întilnea acolo o populaţie de iaf, 
care nu se gindea la altceva, decit din atitea 
temple semănate acolo şi care cuprindeau 
lucruri foarte preţioase, să ia ceea ce putea 
să indestuleze pofta lor de pradă. 

Eu am fost la Delphi şi am văzut că în- 
tr-adevăr, el poate fi apărat cu foarte multă 
greutate, pentru că din toate părțile poate veni 
cineva, din partea mării, din partea muntelui, 
ca să atace această catapeteasmă de deal. pe 
care se înşiră dovezile de evlavie ale tuturor 
seminţiilor greceşti. 

Filip s-a prezentat Grecilor ca un fel de ge- 
neralisim al lor, ca strategul suprem al tuturor 
Grecilor. 

Demostene n-a vrut să-l primească în for- 
ma aceasta şi de aceea s-a. dat lupta de la 
Cheroneea, în care Atenienii au fost cu desă- 
virsire învinşi ; şi după aceea a fost o luptă 
cumplită contra lui Alexandru, în momentul 
suirii lui pe tron. 

Nu se poate zice că Alexandru era peste 
măsură de popular şi că mulţi Greci au dorit 
să se intoarcă dip Asia. Dar nici el nu arăta 
prin nimic dorința de a se întoarce. Unde să 
se aşeze ? În cetăţile acestea, ale căror rosturi 
nu-l] primeau ? Să se întoarcă în munţii Ma- 
cedoniei, după tot ceea ce văzuse, după aven- 
turile ce găsise, după beţia aceasta? Nu-i 
vorbă, era el puţintel beţiv şi aceasta a fost 
una din cauzele morţii acesteia, aşa de repezi. 
I s-a intimplat lui ceea ce i s-a întimplat unuia 
dintre regii Germaniei din evul mediu, care, 
coborindu-se la Roma, işi închipuia că poate 
minca şi bea acolo ca şi în Germania cea 
veche, şi s-a îmbolnăvit şi a murit. 


Dar Alexandru-cel-Mare s-a îmbătat şi sub 
raportul sufletesc de tot ceea ce văzuse acolo, 
cind s-a simţit stăpinul lumii. 

Nu avem a face cu un om care reprezintă 
o politică macedoneană pentru că politica ma- 
cedoneană nu există ; nu avem a face cu un 
om care se prinde de idealul elenic. pentru 
că el era numai pe dinafară văpsit cu acest 
ideal al unei societăți cu totul deosebită de 
societatea lui macedoneană ; şi iarăşi. el nu 
este tipul eroului. care vrea să fie erou, care 
se gindeşte numai la rostul lui individual, deşi 
înaintea lui era Ahile, tipul lui Ahile şi atunci 
cînd a ajuns la Troia el a şi făcut sacrificii 
în memoria lui: Ahile şi căuta chiar un Pa- 
trocle lingă dinsul, pentru a semăna întru toa- 
te cu eroul lui Homer. El n-a avut furia a- 
ceasta de a se afirma împotriva oricărei tra- 
diţii, a oricărei amintiri de trecut, însă pre- 
zintă oarecari sfaturi care uimesc pe anumiţi 
războinici de mai tirziu. Napoleon a lăsat şi el 
o îndreptare, dar nu se poate zice că atunci 
cind Nâpoleon a plecat pentru campania din 
Italia sau Egipt, avea înaintea lui un plan p°? 
care să-l urmeze cu răbdare de la un popas de 
biruinţă la altul. 

Dar înainte de toate, acesta este lucrul care 
mai ales trebuie reliefat, şi tot ceea ce am 
spus pină acum nu este decit o nregătire a 
acestei explicaţii. care ne dă cheia personali- 
tății lui şi explicația pentru toate campaniile 
pe care le-a adus și aceasta l-a făcut pe dinsul 
capabil de a fi imitat de alti oameni. de altă 
rasă şi din alte locuri. şi cari se puteau stră- 
muta în condiţiile acestor începuturi de direc- 
tie in domeniul militar. sub anumite raporturi 
şi în domeniul politic organizator. 

Încă din lecţia trecută am făcut să se atra- 
gă atenţia asupra unui lucru: că regele Per- 


¿sici nu este un rege național. el nu reprezin- 


tă un popor care să fi avut ceva şi care să-și 
fi ajuns acest scop si prin urmare. regalitatea, 
monarhul care stăpinește acest popor să fie 
strins legat de o anume moștenire. care să aibă 
sensul pe care îl are astăzi de o natiune. de 
un ideal nationa! sau de o luptă pentru reali- 
zarea idealului naţional. 

În Orient. in depărtatul Orient exista o sin- 
gură concepție a monarhiei şi conceptia u- 
ceasta a monarhiei este de caracter universal, 
pentru că ei credeau că trebuie să existe un 
singur sţăpin al lumii. ceea ce. cu un cuvint 
grecesc, s-ar numi: o ecumenicitate, — cum 
se spune ; patriarh ecumenic. — ceea ce în- 
seamnă că înțelege a fi stănin peste toată lu- 
mea. Monarhia cea veche este o monarhie ecu- 
menică. Noi vorbim de Egipteni, dar cuvintul 
de „Egipt“ este o reunire a mai multor cuvin- 
te egiptene. interpretate grecesta şi pe lingă 
aceasta, Grecii s-au gindit că (1enumirea au- 
tohtonă n.n.) înseamnă: capră şi are un sens 
dat Egiptul nu are nimic a face cu capra, — 
nici nu există capre în Egipt. Acesta ar fi 
un cuvint în care sint reunite trei cuvinte. care 


au fiecare cu desăvirşire alt sens: „a-ka-fta“, 
„Aigyptos“. 

Noi vorbim de Haldeea, de Babilonia. Babi- 
lonul este o cetate care îşi ia numele de la 
zeul care este adorat acolo. Fiecare cetate este 
un altar şi regele este înainte de toate preo- 
tul acestui altar şi pe urmă în jurul lui se 
stringe viața de toate felurile. 

Haldeea este un termen oarecare geografic, 
şi- la o anume dată, dar ei au fost totdeauna 
oameni din Larsa, din Nipur. Noi spunem: 
Asirian, dar Asirian nu înseamnă altceva de- 
cit cum spuneam noi astăzi : creştin, după nu- 
mele lui Christos. Tot aşa Asirienii înseamnă 
aceia cari se închină zeului Asur, sint oame- 
nii zeului Asur, ei aparțin acestui zeu şi tot 
ce fac ei este în legătură cu acest zeu. Nu 
este nici cea mai mică notă de naționalism 
politic sau militar. Noi, spunem: Perşi; evi- 
dent că li se zicea aşa de alţii, dar rămine de 
văzut întru cit ar fi primit ei acest calificativ. 
Tot aşa şi cu Mezii, care sint puţin înaintea 
Perşilor. Fiecare se consideră că este poporul 
care trebuie să fie unic, care printr-un război 
necontenit dus in folosul zeilor săi trebuie să 
inlocuiască alte popoare şi să ajungă a stă- 
pini lumea. La haldeeni este chiar și un ca- 
lificativ pentru stăpinitorul care ajungea să 
fie mai mare peste mai multe cetăți: i se 
zicea : „stăpinul celor patru colţuri ale lumii“. 
Eminescu, în legenda lui Arald. care este o 
legendă germanică, dar care nu are nimic a 
face cu concepția germanică. zice : „Stihii a’ 
lumii patru, supuse lui Arald“. 

Prin urmare, ei sint stăpinii „stihiilor lumii 
patru“, ca să întrebuințăm formula aceasta a 
lui Eminescu. Dar veţi zice: Grecii ce cre- 
deau de această monarhie ? Evident că ceta- 
tea grecească este altceva. este o creaţie a 
poporului grecesc din Grecia, — nu a Creta- 

Alexandru cel Mare (detaliu din «Bătălia de la 


Issos», 333 î.e.n.) — mozaic în Muzeul Naţional 
din Neapole 


nilor, care foarte probabil erau de aceeaşi rasă, 
dar mai ales sub influența Egiptului repre- 
zentau altă civilizație, o civilizaţie strălucită. 
Păcat că în prezentările de artă de la Bucu- 
reşti nu s-au înfățişat niciodată minunile de 
artă realizate de Cretani, într-un timp cind 
Grecii din Grecia peninsulară sau continentală 
nu însemnau nimic. 

Aşa numita civilizație miceniană nu este de- 
cit un reflex al civilizației cretane. care şi ea 
a împrumutat atita de la civilizaţia orientală 
si a făcut dintr-insa o sinteză. Dar civilizaţia 
grecească este reprezentată de un grup de oa- 
meni de aceeaşi origine, care formează o oli- 
garhie foarte strictă, foarte despreţuitoare pen- 
tru alţii, o categorie privilegiată de oameni, 
care se ocupă numai cu politica. trăind înain- 
te de toate în piața publică şi care pentru toa- 
te rosturile celelalte întrebuinţează sclavi sau 
se fac serviţi prin ceea ce au de la străini. 

Atena nu este acelaşi lucru cu Corintul şi 
celelalte cetăți greceşti, după cum am văzut de 
la început că altceva este Atena şi altceva este, 
mult mai jos, Teba. Dar (polis) — cetatea — 
aceasta este o creaţie înainte de toate a Ate- 
nienilor. în împrejurări pe care noi nu le pu- 
tem lămuri. 

A scris şi Aristotel despre constituţia ate- 
niană, însă el a scris foarte tirziu. pe vremea 
lui Alexandru-Cel-Mare, potrivit cu o anumi- 
tă filosofie, cu o anumită metafizică a lui. 
Fondul acestei filosofii este plin de tot felul 
de legende, de tot felul de figuri. Cartea este 
un amestec de poezie, de realitate, de religie 

şi de imaginaţie. Grecia întreagă este acest a- 
mestec permanent, această armonizare între re- 
ligie, poezie şi realitate. 

Pentru noi. acestea sint trei domenii dife- 
rite şi dintr-unul din aceste domenii poate să 
treacă cineva în domeniul celălalt, dar dome- 
niile acestea nu coexistă şi nu se străbat une- 
ne pe altele, pe cînd la Greci este aşa. Dar 
cetatea este o negaţie a monarhiei şi atunci, 
cum în timpurile noastre este lupta între aşa 
zisa democraţie şi între dictatură, se caută e- 
xemple pentru o asemenea luptă în trecut. Se 
zice : lupta aceasta a fost şi odinioară; să se 
intărească dar, pline de încredere, elementele 
democratice, pentru că Grecii care erau aşa de 
puţini. au izbutit să biruie toate popoarele Ră- 
săritului ! Prin urmare, aceasta ar fi o încu- 
raiare. 

Dar nu este așa. Grecii s-au socotit ca fă- 
cind parte dintr-o vastă Împărăţie și înainte 
de Marathon şi după Marathon şi pină la moar- 
tea lui Temistocle, care. — se spunea —, a 


murit în exil; dar el s-a dus la regele Per- 
siei, şi nu în calitate de trădător: el s-a dus 
la Împăratul lui, la Împăratul lumii. Acesta 
este sensul. El a făcut apelul suprem la acela 
care avea dreptul să hotărască orice. 


k d ap EEA 

Între mersul lui Temistocle, care se credea 
nedreptăţit. la regele Perşilor, care este „Ba- 
sileus“, şi rege şi Împărat, căci nu este nimic 
mai presus de dinsul, — mai tirziu a venit 
noțiunea romană de „Imperator“, — şi mersul 
lui Mihai Viteazul, învins la Mirăslău, la Ru- 
dolf al II-lea. este o mare asemănare. În con- 
cepția lui acesta era Împăratul lui. Sau cum 
Horia, cînd a văzut la 1784 steagul Împăra- 
tului a spus: „Eu nu mă bat cu Împăratul“. 
De ce? Pentru că Împăratul este ideea fun- 
damentală a rasei lui. Împăratul îl poate în- 
țelege : „Eu vreau să merg la Împăratul. îm- 
păratul mi-a spus ceva şi eu vreau să-i spun 
ceva Împăratului“, Aşa a făcut Horia. aşa a 
făcut Mihai Viteazul. aşa a făcut Temistocle. 
Regele Perşilor era Împăratul lui ; fuseseră ne- 
înțelegeri. fuseseră lupte şi Grecii  vărsaseră 
singe de al Perșilor şi Perșii de al Grecilor, 
— aceasta se poate întîmpla, — dar de aici 
nu rezultă nici cea mai mică zguduire a aces- 
tei noţiuni fundamentale, pe care trăieşte toată 
antichitatea, care este Împărăţia. 

Şi atunci ce vrea Alexandru-cel-Mare cind 
incepe războiul său, război pe care se pare că-l 
pregătise Filip, dar nu putem spune că el vă- 
zuse aşa de neted cum a văzut fiul său ceea 
ce are de făcut ? 

Nu trebuie să uităm însă că şi Filip şi Ale- 
xandru au făcut şi campanii în lumea bar- 
bară, au căutat să se asigure de coloniile din 
regiunea Dunării. Alexandru-cel-Mare a trecut 
prin Ialomiţa, este un vizitator al ţării noastre. 
Ceea ce s-a făcut mai tirziu de Sultanul Mo- 
hammed I-iu contra lui Mircea, nu este de- 
cit repetarea expediției lui Alexandru-cel-Mare. 
Filip mersese împotriva regelui Ateas. în păr- 
tile Sciţiei-Minore. în regiunea de la Marea 
Neagră. Prin urmare, cei doi mari Macedoneni 
au cunoscut aceste locuri. deci nu se poate spu- 
ne că ei au lichidat totul şi au făcut ceea ce 
făceau cruciații în evul mediu, care inainte de 
a pleca în războiul sfint, căutau să rezolve toa- 
te procesele, să-şi desfacă toate proprietăţile 
și să adune bani de drum în buzunar. cu hotă- 
rirea de a rămîne la Ierusalim. Ei au căutat să 
întărească această bază şi şi-au putut da sea- 
ma, prin neizbinda amindurora, că ei lasă aici 
o problemă. Însă aşa cum fusese crescut Ale- 
xandru, şi cum toată societatea contemporană 
era plină de studiul Iliadei, între Traian şi în- 
tre Alexandru este o foarte mare potrivire prin 
aceea că şi unul. Macedoneanul. şi celălalt, Ibe- 
rul, devenit Împărat roman. trăiesc într-o so- 
cietate de spirit eroic. spirit eroic ieşind din- 
tr-o anume literatură care pătrunsese în svi- 
ritul fiecăruia. Și Traian mai tirziu, ca si Ale- 
xandru în secolul al IV-lea. are un fel de man- 
dat moral din partea societății. Fiecare dintre 
noi este şi ce vrea el. iar dacă vrea să fie 
numai ce vrea el atunci nu are decit să se 
închidă în casă, dar dacă vrea să aibă o ac- 
țiune asupra soczităţii, să aibă un rol public, 
atunci el primeşte anumite porunci din partea 
acestei societăţi. pe care trebuie să le inter- 
preteze potrivit cu o tintă mai înaltă. 

Ceea ce este fundamental într-o societate, În- 
tr-un anume moment, are o aşa de mare in- 
fluență, încît nimeni nu poate scăpa cu desă- 
virşire de sub acţiunea ei. 

Spiritul epocii sale îi poruncea lui Alexandru- 
cel-Mare să nu distrugă Statul persan, — a 
crede că Alexandru-cel-Mare a vrut să distrugă 
Statul persan, înseamnă a nu înţelege de la 
început rostul lui — el s-a dus acolo ca să fie 
Împărat a toată lumea, dar nu Împărat a toată 
lumea, pierzind şi amintirea macedoneană şi 
baza elenică pe care într-un moment, cu mai 
multă sau cu mai puțină sinceritate, arată că o 
primeşte şi se sprijină pe dinsa, nu Împărat a 
toată lumea în sensul că el voia să creeze 
ceva nou. 

Una din greşelile care se fac mai des la noi 
>ste aceea de a crede că oamenii de odinioară 
voiau să creeze. 

În timpurile noastre fiecare vrea să facă un 
lucru cum n-a mai fost, dar vremea în care sîn- 
tem noi cu expunerea, vremea aceasta este o 
vreme de tradiţie necesară ; fiecare se supune 
unor curente, dar curentele acestea se sprijină 
pe o întreagă dezvoltare seculară şi milenară. 
Aşa încit, omul ascultă de tendinţele epocii sale, 
dar epoca sa nu este altceva decit urmarea unei 
lungi tradiţii. 

Prin urmare, el nu înţelege a clinti nimic din 
rostul monarhiei ecumenice. El voia numai ca 
această monarhie, care a fost sprijinită de Egip- 
teni, Haldeeni, Babilonieni, pe Mezi şi care era 
sprijinită acum pe Perşi, care se dovediseră incă 
din zilele lui Xenofon că erau o rasă obosită, 
el voia numai ca monarhia universală să nu fie 
lăsată fără sprijin ; ea cerea un alt popor care 


